Shaji Jacob Reviewing Akhyanathinte Piriyan Kovanikal by P K Surendran | സിനിമയുടെ കല : ചില തെളിനോട്ടങ്ങൾ - MarunadanMalayalee.com\nJanuary 08, 202205:22 PM IST Permalink\nഅടൂർ ഗോപാലകൃഷ്ണനും രൺജിപണിക്കരും ചേർന്ന് ജെ. സി. ദാനിയൽ പുരസ്‌കാരം നിർണയിച്ചതിനു പിന്നാലെയാണ് ചലച്ചിത്ര അക്കാദമി ചെയർമാനായി രഞ്ജിത്തും സംഗീതനാടക അക്കാദമി ചെയർമാനായി എം.ജി. ശ്രീകുമാറും നിയമിതരായത്. സാംസ്‌കാരികസ്ഥാപനങ്ങളിലും രാഷ്ട്രീയസ്ഥാപനങ്ങളിലും നടക്കുന്ന സിപിഎമ്മിന്റെ കാവിവൽക്കരണത്തിന്റെ ഭാഗമായും നായർവൽക്കരണത്തിന്റെ ഭാഗമായും പലരും ഈ നിയമനങ്ങളെ കാണുന്നുണ്ടെങ്കിലും, കഴിഞ്ഞ കാൽനൂറ്റാണ്ടുകാലമായി ലോകത്തെവിടെയുമെന്നപോലെ കേരളത്തിലും സംഭവിച്ചുകൊണ്ടിരിക്കുന്ന സാംസ്‌കാരികരംഗത്തെ ജനപ്രിയവൽക്കരണമായി ഈ മാറ്റത്തെ കാണാനാണ് എനിക്കിഷ്ടം. സിനിമാരംഗത്താണ് മറ്റേത് മണ്ഡലത്തിലെന്നതിലുമധികം ജനപ്രിയസംസ്‌കാരത്തിന്റെ ഈ മേൽക്കൈ പ്രകടമാകുന്നത്. കാൻ ഫെസ്റ്റിവൽ മുതൽ കേരള ചലച്ചിത്രമേള വരെ ഒന്നും ഇതിൽ നിന്നു മുക്തമല്ല. കലാസിനിമയും ജനപ്രിയസിനിമയും തമ്മിലുള്ള അപൂർവമായ സംലയനമാണ് ഓരോ രംഗത്തും നടന്നുകൊണ്ടിരിക്കുന്നത്. ചലച്ചിത്രമേളകൾ ഒരു പ്രതീകം മാത്രമാണ്. സമ്പദ്ഘടനയിൽ, സംഘാടനത്തിൽ, സാങ്കേതികതയിൽ, സാമൂഹ്യതലത്തിൽ, ആഖ്യാനകലയിൽ.... ഒക്കെ മറ്റേതു സംസ്‌കാരത്തെയും പോലെ സിനിമയും ആധുനികതാവാദഘട്ടത്തെ മറികടന്നത് ജനപ്രിയത്വത്തിന്റെയും കലാപരതയുടെയും അതിർവരമ്പുകൾ തച്ചുടച്ചുകൊണ്ടാണ്. ചലച്ചിത്രപുരസ്‌കാരങ്ങൾ, സ്ഥാപനങ്ങൾ, സംഘടനകൾ, പഠനങ്ങൾ എന്നിങ്ങനെ ഏതു രംഗവും ഈ വിപരിണാമത്തിന്റെ വിൽപ്പത്രങ്ങളാണ്. കലാസിനിമ-കച്ചവടസിനിമ എന്നത് ഒരു വിരുദ്ധദ്വന്ദ്വമായി നിലനിന്ന കാലവും ബോധവുമൊക്കെ കടൽത്തിരകളിലലിഞ്ഞുപോയി. ജനപ്രിയതയും വിപണിവിജയവും കലാപരതയുടെ വിപരീതങ്ങളായി കണ്ട കാഴ്ചശീലങ്ങളെയും കടലെടുത്തു. ഭാവുകത്വത്തിലെ വരേണ്യതാവാദങ്ങളെ കീഴടക്കിയ കാഴ്ചയുടെ ജനാധിപത്യമാണ് ചലച്ചിത്രകലയുടെ ആധുനികാനന്തരഘട്ടത്തിന്റെ കൊടിപ്പടം. രാഷ്ട്രീയം മുതൽ സാഹിത്യവും മാധ്യമങ്ങളും വരെയുള്ള മണ്ഡലങ്ങളിലും പ്രവണത മറ്റൊന്നല്ലല്ലോ.\nഎങ്കിലും കലാസിനിമയെക്കുറിച്ചുള്ള ആധുനികതാബോധ്യങ്ങൾ വിട്ടുവീഴ്ചയില്ലാതെ പിന്തുടരുന്ന ചലച്ചിത്രങ്ങൾ ലോകത്തെമ്പാടുമെന്നപോലെ മലയാളത്തിലും ഉണ്ടാകുന്നുണ്ട്; ചലച്ചിത്രപഠനങ്ങളും. ജനപ്രിയസിനിമയോട് യാതൊരു വിട്ടുവീഴ്ചയും ചെയ്യാതെ, കലാപരതയെന്നാൽ വിപണി/ജനപ്രിയവിരുദ്ധമായ ഭാവ, രൂപ സങ്കേതങ്ങളുടെ ചിഹ്നവ്യവസ്ഥ കൂടിയാണെന്ന നിലപാട് സ്വീകരിക്കുന്നു, ഇവ. ഒരുപടികൂടി കടന്ന്, സാധാരണ ആർട്ട് സിനിമകളിലെ ആഖ്യാനരീതികളെപ്പോലും മറികടക്കുന്ന, വളരെ വ്യത്യസ്തങ്ങളായ 'പരീക്ഷണ' സിനിമകളെക്കുറിച്ചാണ് പി.കെ. സുരേന്ദ്രന്റെ ഈ പുസ്തകം. ചലച്ചിത്രനിരൂപണത്തിനുള്ള 2020-ലെ സംസ്ഥാനസർക്കാർ പുരസ്‌കാരം നേടിയ ഗ്രന്ഥം.\nസിനിമയുടെ സാമൂഹികത, സാങ്കേതികത, രാഷ്ട്രീയം തുടങ്ങിയവയിലെന്നപോലെ സൗന്ദര്യാത്മകതയിലുമാണ് സുരേന്ദ്രന്റെ ഊന്നൽ. തന്റെ മുൻപുസ്തകങ്ങളിലെന്നപോലെ, സിനിമയെ ഒരു വൈയക്തിക കലയായി കണ്ടും സിനിമയുടെ ഭാഷയെന്നത് ചലച്ചിത്രകാരൻ രൂപപ്പെടുത്തുന്ന വൈയക്തിക ദൃശ്യബിംബങ്ങളുടെ തനതും മൗലികവുമായ ആഖ്യാനകലയായി തിരിച്ചറിഞ്ഞും പാഠനിരൂപണത്തിന്റെ സൂക്ഷ്മത കാഴ്ചയിൽ ആദ്യന്തം പുലർത്തിയും മുഖ്യധാരയിലും പൊതുബോധത്തിലും നിന്ന് നിശിതമായി വഴിമാറിനടന്നും സിനിമയെ സമീപിക്കുകയാണ് സുരേന്ദ്രൻ ഇവിടെയും. ആമുഖത്തിൽ സൂചിപ്പിക്കുന്നതുപോലെ,\n'വ്യവസ്ഥാപിതത്വങ്ങളിൽ നിന്ന് കുതറുന്ന സിനിമകളെ കുറിച്ച് എഴുതാനാണ് എനിക്ക് താത്പര്യം. ഈ സിനിമകൾ എങ്ങിനെയാണ് വ്യത്യസ്തമാവുന്നത്, സിനിമയുടെ സൗന്ദര്യശാസ്ത്രത്തിന് എങ്ങിനെയാണ് സംഭാവന ചെയ്യുന്നത് എന്നൊക്കെ മനസ്സിലാക്കാനാണ് ഞാൻ ശ്രമിക്കുന്നത്. ഇതിനർത്ഥം സിനിമയുടെ സാമൂഹിക-രാഷ്ട്രീയ വശം പരിഗണിക്കുന്നില്ല എന്നല്ല. സിനിമയെ ലാവണ്യപരമായും രാഷ്ട്രീയപരമായും സമീപിക്കുകയാണ് ഞാൻ'.\nപന്ത്രണ്ട് ലേഖനങ്ങൾ. ഓരോന്നും ഒന്നിനൊന്നു ഭിന്നമായ സ്ഥല, കാലഭൂമികകളിൽനിന്നുള്ള ചലച്ചിത്രപാഠങ്ങളുടെ വിശകലനം. ചിലത് ഒറ്റച്ചിത്രത്തെക്കുറിച്ചാണെങ്കിൽ ചിലത് ഒരുപറ്റം ചിത്രങ്ങളെ ഒരു പ്രമേയം മുൻനിർത്തി സമീപിക്കുന്നുവെന്ന വ്യത്യാസമുണ്ട്. ഏതർഥത്തിലും സിനിമയുടെ കലയെക്കുറിച്ചുള്ള തെളിനോട്ടങ്ങളാണ് ഓരോ പാഠനലേഖനവും.\nഈ പഠനങ്ങളിലേക്കും പുസ്തകത്തിലേക്കും കടക്കുന്നതിനുള്ള ഏറ്റവും മികച്ച വാതിൽ ആറാമത്തെ ലേഖനമാണെന്നു തോന്നുന്നു. 'ആഖ്യാനത്തിന്റെ പിരിയൻ കോവണികൾ' എന്ന നിലയിൽ സിനിമയുടെ കലയെ അപഗ്രഥിക്കുന്ന ഈ ലേഖനം വായിച്ചാൽ, സുരേന്ദ്രന്റെ നിരൂപണകല നമുക്കു വ്യക്തമാകും. അദ്ദേഹം എഴുതുന്നു:\n'ആദി കാലം തൊട്ടുതന്നെ സിനിമയിലെ ആഖ്യാനത്തെ കുറിച്ച് വളരെ വിപുലമായി പഠിക്കുകയും ചർച്ചചെയ്യുകയും ചെയ്തിട്ടുണ്ട്. സിനിമയിലെ ആഖ്യാനം പ്രാഥമികമായി പ്രേക്ഷകർക്ക് അനുഭവങ്ങൾ പകരുകയാണ്. അത് വൈകാരികമായിരിക്കാം, ബൗദ്ധികമായിരിക്കാം, ആത്മീയമായിരിക്കാം. അത് എന്ത്, എങ്ങിനെ എന്നത് പ്രധാനമാണ്. ചില പണ്ഡിതന്മാരുടെ അഭിപ്രായത്തിൽ ആഖ്യാനം എന്നാൽ വിവരങ്ങളെ/വസ്തുതകളെ (Information) പ്രക്ഷേപിക്കാനും പ്രൊസസ്സ് ചെയ്യാനുമുള്ള മാർഗ്ഗമാണ്. മറ്റു ചിലർക്ക് ആഖ്യാനം എന്നാൽ സൂചനകളിലൂടെയുള്ള ഗ്രാഹ്യമാണ്. മറ്റു ചിലർ വൈകാരികത സൃഷ്ടിക്കാനുള്ള മാർഗ്ഗമായാണ് ആഖ്യാനത്തെ കാണുന്നത്. ചുരുക്കത്തിൽ സിനിമയിലെ ആഖ്യാനം എന്നാൽ ചലച്ചിത്രകാരനിലൂടെ പ്രേക്ഷകരിലേക്കും തിരിച്ചും വിനിമയം ചെയ്യപ്പെടുന്ന പ്രവൃത്തിയാണ്. ക്രിസ്ത്യൻ മെറ്റ്സ് (Christian Metz) പറയുന്നത്, തെരഞ്ഞെടുക്കുന്ന ദൃശ്യങ്ങളുടെ കൂട്ടത്തെ ക്രമത്തിൽ അടുക്കുന്നതിന്റെ ഫലമാണ് ആഖ്യാനം എന്നാണ്. അത് വ്യത്യസ്ത ക്രമത്തിൽ അടുക്കിയ വ്യത്യസ്ത ദൃശ്യങ്ങളും ശബ്ദങ്ങളും ആയിരിക്കാം. പലരും പല സിദ്ധാന്തങ്ങളെയും ഖണ്ഡിക്കുകയും കൂട്ടിച്ചേർക്കുകയും ചെയ്യുന്നതായി കാണാം. കരണ-പ്രതികരണ ബന്ധത്തിലൂടെ സ്ഥലത്തിലും കാലത്തിലും നടക്കുന്ന സംഭവങ്ങളുടെ ഒരു ശൃംഖല എന്നാണ് ചിലർ ആഖ്യാനത്തെ കുറിച്ച് പറയുന്നത്. ഒരു കഥാസാമഗ്രിയെ തെരഞ്ഞെടുക്കുകയും, ക്രമീകരിക്കുകയും സമയബന്ധിതമായി പ്രത്യേക രീതിയിലുള്ള അനുഭവം പ്രേക്ഷകരിൽ ഉളവാക്കാനുള്ള ശ്രമങ്ങളാണ് ആഖ്യാനം എന്ന് ഡേവിഡ് ബോർഡ്വെൽ (David Borwell). അദ്ദേഹം അരിസ്റ്റോട്ടിലിന്റെയും പ്ലാറ്റൊയുടെയും വളരെയധികം സ്വാധീനം ചെലുത്തിയ Mimetic, Diegetic സിദ്ധാന്തങ്ങളുടെ പരിമിതികളെ ചൂണ്ടിക്കാണിക്കുകയും ചെയ്തു. ഇവ രണ്ടും പ്രേക്ഷകരുടെ ഭൂമികയുടെ പ്രാധാന്യത്തെ കുറച്ചു കാണുന്നു, പ്രേക്ഷകരെ നിഷ്‌ക്രിയരായി കാണുന്നു എന്നാണ് അദ്ദേഹത്തിന്റെ അഭിപ്രായം.\nDiegetic, Non-diegetic രീതികളിലാണ് സിനിമയിലെ ആഖ്യാനത്തിന്റെ നിർമ്മിതി. ഈ രണ്ടു രീതികളിലൂടെയാണ് പ്രേക്ഷകർ സിനിമ അനുഭവിക്കുന്നത്. Diegetic എന്നാൽ സിനിമയ്ക്കുള്ളിലെ കാര്യങ്ങൾ. സിനിമയിലെ കഥയുടെ ലോകം. കഥാപാത്രങ്ങൾക്ക് പ്രാപ്യമായ വിവരങ്ങൾ എന്നുപറയാം. Non-diegetic എന്നാൽ പ്രേക്ഷകരെ മാത്രം അഭിസംബോധന ചെയ്യുന്ന വിവരങ്ങൾ. ഈ ഘടകങ്ങൾ കഥാപാത്രങ്ങൾ സിനിമയ്ക്കുള്ളിൽ വസിക്കുന്ന യാഥാർത്ഥ്യത്തിന്റെ അതേ തലത്തിൽ നിലകൊള്ളുന്നതോ സംഭവിക്കുന്നതോ അല്ല. ഉദാഹരണമായി, ഒരു ആക്ഷൻ സിനിമയിലെ കഥാപാത്രങ്ങൾ അവരുടെ സാഹസ കൃത്യങ്ങൾക്ക് അകമ്പടിയായി ഉപയോഗിക്കുന്ന തീം മ്യൂസിക് കേൾക്കുന്നില്ല. അതേ സമയം പ്രേക്ഷകരെ സംബന്ധിച്ച് അത് സിനിമയുടെ ഭാഗംതന്നെയാണ്.\nആഖ്യാനത്തിൽ ബോർഡ്വെൽ മൂന്ന് കാര്യങ്ങളെ പരാമർശിക്കുന്നു. Fabula, Syuzhet, Style. Fabula എന്നാൽ കഥയിലെ സംഭവങ്ങളുടെ കാലഗണനാ ക്രമത്തിലുള്ള സംഭവിക്കൽ. ഇതിനെ ടൈം ലൈൻ എന്നു പറയുന്നു. Syuzhet എന്നാൽ ആ സംഭവങ്ങളെ സംവിധായകൻ എങ്ങിനെയാണ് ബന്ധിപ്പിക്കുന്നത് എന്നതാണ്, സ്റ്റോറി ലൈൻ. കഥയെ ആഖ്യാനം ചെയ്യുന്നത് പ്രധാനമായും സംവിധായകന്റെ നിയന്ത്രണത്തിലുള്ള മിസ്-എൻ-സീൻ, സിനിമാട്ടോഗ്രാഫി, കോമ്പോസിഷൻ, എഡിറ്റിങ്, സൗണ്ട് എന്നിവയിലൂടെയാണ്. ഇതാണ് സ്‌റ്റൈൽ (Style)'.\nഇതിന് ഉദാഹരണമായി ഓർസോൺ വെൽസിന്റെ (Orson Welles) സിറ്റിസൺ കെയിൻ (Citizen Kane-1941) എന്ന സിനിമ പരിശോധിക്കാം. രാജകീയമായ വീട്ടിൽ മരണക്കിടക്കയിൽ കിടക്കുന്ന ചാൾസ് കെയിൻ. അയാളുടെ കയ്യിൽ ഒരു മഞ്ഞു ഗോളം. അയാൾ മരിക്കുന്നതിനു മുമ്പായി 'റോസ് ബഡ്' എന്ന് ഉച്ചരിക്കുന്നുണ്ട്. ഇതിന്റെ പൊരുളറിയാനായി ഒരു പത്രപ്രവർത്തകൻ അന്വേഷണം നടത്തുന്നു. കെയിനിന്റെ മരണം വരെയുള്ള ജീവിതമാണ് Fabula. Syuzhet അദ്ദേഹത്തിന്റെ മരണത്തോടെ ആരംഭിച്ച് പത്രപ്രവർത്തകൻ റോസ് ബഡിന്റെ രഹസ്യങ്ങൾ- അദ്ദേഹത്തിന്റെ ജീവിതത്തെ കുറിച്ച് അന്വേഷിക്കുന്നതിലൂടെ തുടരുന്നു. ഇടയ്ക്ക് ചേർത്തിരിക്കുന്ന ഫ്ളാഷ്ബാക്കിലൂടെയാണ് ഇത് അവതരിപ്പിക്കുന്നത്. ഈയൊരു തന്ത്രം ഉപയോഗിക്കുന്നതിലൂടെ നിഗൂഡതയും പിരിമുറുക്കവും സൃഷ്ടിക്കാൻ സംവിധായകന് കഴിയുന്നു. ഈ രീതി പില്ക്കാലത്ത് ധാരാളം സിനിമകൾ ഉപയോഗിക്കുന്നതായി കാണാം.\nസിനിമയിലെ ആഖ്യാനം പ്രധാനമായും സാമ്പ്രദായികമായ ഹോളിവുഡ് രീതിയാണ്. ലോകം മുഴുവൻ സിനിമാഖ്യാനത്തെ സ്വാധീനിച്ചുകൊണ്ട് ഈ രീതി ഇന്നും തുടരുന്നു. ഈ സമ്പ്രദായം കരണ-പ്രതികരണ ബന്ധവും, എഡിറ്റിംഗിൽ നൈരന്തര്യവും പുലർത്തിക്കൊണ്ട് കഥ അല്ലെങ്കിൽ സംഭവങ്ങൾ കാലഗണന അനുസരിച്ച് ആഖ്യാനം ചെയ്യുന്ന രീതിയാണ്. ഇവിടെ തുടർച്ചയ്ക്ക്, രേഖീയതയ്ക്കാണ് പ്രാധാന്യം. ഇതിലൂടെ പരിണാമഗുപ്തി നിലനിർത്തിക്കൊണ്ട് പ്രേക്ഷകരെ സിനിമയ്ക്കൊപ്പം കൈപിടിച്ച് കൊണ്ടുപോകുന്നു. ഇതിലൂടെ പ്രേക്ഷകർ സിനിമയിൽ ആമഗ്‌നരാവുന്നു. രസച്ചരട് മുറിയാതെ കഥ ആഖ്യാനം ചെയ്യുക മാത്രമാണ് ഇവിടെ ലക്ഷ്യം.\nഎന്നാൽ കലാസിനിമകൾ ഹോളിവുഡ് മാതൃകകളെ നിരാകരിച്ചുകൊണ്ട് യാഥാർത്ഥ്യത്തിന്റെ സന്നിഗ്ദ്ധവും ആത്മനിഷ്ഠവുമായ പ്രതിനിധാനങ്ങളാണ് അവതരിപ്പിക്കുന്നത്. ഇത്തരം സിനിമകൾ വിവൃതമായ ആഖ്യാന രീതികളിലൂടെ മനഃശാസ്ത്രപരമായി വിഘടിച്ചുനില്ക്കുന്നതും അവ്യക്തമെന്ന് തോന്നിപ്പിക്കുന്നതുമായ അവസ്ഥ സൃഷ്ടിക്കുന്നു. Jump cut, Elliptical editing മുതലായ സങ്കേതങ്ങളും മറ്റും ഉപയോഗിച്ച് ആഖ്യാനനൈരന്തര്യത്തെ ഭഞ്ജിക്കുന്നു.\nഇതിന്റെ നല്ലൊരു ഉദാഹരണമാണ് ടോം ടെക്വർ (Tom Tykwer) സംവിധാനം ചെയ്ത 'റൺ ലോലാ റൺ' (Run Lola Run-1998) എന്ന സിനിമ. ഉത്തരാധുനിക സിനിമയുടെ മഹത്തായ ഉദാഹരണമായി വിശേഷിപ്പിക്കുന്ന ഈ സിനിമ നമ്മുടെ ആഖ്യാന സങ്കൽപ്പങ്ങളെ തകർക്കുന്നു. തന്റെ കാമുകന്റെ ജീവൻ രക്ഷിക്കാനായി ഇരുപതു നിമിഷത്തിനുള്ളിൽ ഒരു ലക്ഷം ഡോയിഷ് മാർക് സംഘടിപ്പിക്കാനായി പരിശ്രമിക്കുന്ന ഒരു സ്ത്രീയെ (ലോല) പിന്തുടരുന്നു ഈ സിനിമ. ഈ സംഭവം ചില വ്യത്യാസങ്ങളോടെ മൂന്ന് തവണ ആവർത്തിക്കുന്നു. ഇതിലൂടെ ഈ സംഭവത്തിന്റെ മൂന്നു ഭാഷ്യങ്ങളാണ്, മൂന്ന് സാധ്യതകളാണ് സിനിമ അവതരിപ്പിക്കുന്നത്. ഈ വ്യത്യാസങ്ങൾ സംഭവങ്ങളുടെ പരിണിതഫലത്തെയും കഥാപാത്രങ്ങളുടെ ഭാഗധേയത്തെയും മാറ്റിമറിക്കുന്നു. ഇവിടെ സമയവും സംഭവങ്ങളും നേർരേഖയിലല്ല, സർപ്പിളമാണ്. ഭ്രാന്തമായതെന്ന് തോന്നിക്കുന്ന ലോലയുടെ നെട്ടോട്ടത്തിന്റെ ഊർജം പൂർണ്ണമായി പിടിച്ചെടുക്കാനെന്നോണം അനിമേഷനും, വേഗതകൂട്ടിയും, റീപ്ലേയും, വീഡിയോ ഗെയിമും, ബ്ലാക് ആൻഡ് വൈറ്റും ഉപയോഗിച്ചുമാണ് ചിത്രീകരിച്ചിരിക്കുന്നത്.\nആഖ്യാനത്തിന്റെ കൂടിക്കലർപ്പ് ജപ്പാനിൽ നിന്നുള്ള കുറസോവയുടെ 'റാഷമോൺ' (Rashamon-1950) എന്ന സിനിമയിൽ വേറൊരു രീതിയിൽ കാണാം. ഒരു ബലാത്സംഗത്തിന്റെയും കൊലയുടെയും കഥ പല കഥാപാത്രങ്ങളുടെ വീക്ഷണകോണിലൂടെ ഈ സിനിമ അവതരിപ്പിക്കുന്നു. ഈ വിവരണങ്ങൾ ആത്മനിഷ്ഠവും, പരസ്പര വിരുദ്ധവുമാണ്. യാഥാർത്ഥ്യത്തിന്റെ ഒരു തലമല്ല, പല തലങ്ങൾ അവതരിപ്പിക്കുന്നതിലൂടെ പ്രേക്ഷകരെ സന്നിഗ്ദ്ധമായ ഒരവസ്ഥയിൽ എത്തിക്കുന്നു. ഇതിലൂടെ സത്യത്തിന്റെ ആപേക്ഷികത അവതരിപ്പിക്കുന്നു'.\nതുടർന്നങ്ങോട്ട്, ഗ്രിഫിത്ത്, ഐസൻസ്റ്റീൻ, വർതോവ്, ബുനുവൽ, ബർഗ്മാൻ, തർക്കോവ്സ്‌കി, അലൻ റെനെ, ഗൊദാർദ്, മിക്ലോസ്യാൻചോ, അബാസ് കിയറോസ്തമി, കേതന്മേത്ത, അരവിന്ദൻ, അടൂർ.... എന്നിങ്ങനെ നിരവധി സംവിധായകരുടെ ചലച്ചിത്രാഖ്യാനകല സൂക്ഷ്മമായി ചൂണ്ടിക്കാണിക്കുന്നു, സുരേന്ദ്രൻ. രേഖീയവും സർപ്പിളവും വർത്തുളവുമായ കഥപറച്ചിൽരീതികൾ, മിസ്.എൻ. സീനും മൊണ്ടാഷും തൊട്ടുള്ള പലതരം എഡിറ്റിങ് സമ്പ്രദായങ്ങൾ, ദൃശ്യബിംബങ്ങളുടെ അർഥസംവേദന സങ്കേതങ്ങൾ, നൃത്തവും സംഗീതവും നാടകവും പോലുള്ള വിനിമയഘടകങ്ങളുടെ വിനിയോഗം, സ്ഥലം, കാലം, വേഗം, ശബ്ദം തുടങ്ങിയവയുടെ സാന്നിധ്യം, സാങ്കേതികതയുടെ വിസ്മയങ്ങൾ, പ്രേക്ഷകരുടെ പങ്കാളിത്തം, സ്വപ്നത്തിന്റെ ഉപയോഗങ്ങൾ, മിത്തുകളുടെ സാംഗത്യം, ഇരുട്ടിന്റെ പ്രയോഗങ്ങൾ... എന്നിങ്ങനെ എണ്ണിയാലൊടുങ്ങാത്ത എത്രയെങ്കിലും സങ്കേതങ്ങളെക്കുറിച്ചു സൂചിപ്പിച്ചുകൊണ്ട് മേല്പറഞ്ഞ സംവിധായകർ മൗലികമായി ഉപയോഗപ്പെടുത്തുന്ന ആഖ്യാനകലയെ അവരുടെ ചലച്ചിത്രസ്വത്വമായി വിശദീകരിക്കുകയാണ് സുരേന്ദ്രൻ. മലയാളസിനിമയിൽ നിന്ന് വിപിൻ വിജയ് (ചിത്രസൂത്രം), സഞ്ജു സുരേന്ദ്രൻ (ഏദൻ), ഷെറി (കഖഗഘങ) എന്നിവരുടെ ചലച്ചിത്രാഖ്യാനകലയും ഈ ലേഖനം വിശദീകരിക്കുന്നു.\n'പ്രതിഫലനങ്ങളുടെ ലീല' എന്ന ആദ്യലേഖനത്തിലേക്കു വരൂ. സിനിമാതീയറ്റർ എങ്ങനെ തങ്ങളെ പ്രചോദിപ്പിക്കുന്നു എന്ന് മുപ്പത്തിനാല് വിഖ്യാതചലച്ചിത്രകാരന്മാർ മൂന്നു മിനിട്ട് വീതമുള്ള സിനിമകളിലൂടെ തെളിയിച്ച സംരംഭം മുൻനിർത്തിയാണ് ഈ രചന. ആറ്റം ഇഗോയാൻ എന്ന കനേഡിയൻ സംവിധായകന്റെ 'അർതോഡ് ഡബ്ൾ ബിൽ' എന്ന മൂന്നു മിനിറ്റ് ചിത്രമാണ് സുരേന്ദ്രൻ ചർച്ചക്കെടുക്കുന്നത്. അന്നയും നിക്കോളും കാണുന്ന സിനിമകൾ-ഗോദാർദിന്റെയും ഇഗോയാന്റെയും-സിനിമക്കുള്ളിലെ സിനിമകളാണ്. തുടർന്നങ്ങോട്ട് മൂന്നുമിനിറ്റുനേരം നാം അകപ്പെടുന്നത് സിനിമകളുടെ ഒരു ലാബിറിന്തിലാണ്:\n'സിനിമ കണ്ടുകൊണ്ടിരിക്കവെ അന്ന അവളുടെ മൊബൈലിൽ നിന്ന് നിക്കോളിന്റെ മൊബൈലിലേക്ക് ഒരു ടെക്സ്റ്റ് മെസ്സേജ് ചെയ്യുന്നു. ഈ മെസ്സേജ് ലഭിക്കുന്ന നിക്കോൾ അതിന് മറുപടി മെസ്സേജ് അയക്കുന്നു. അന്ന കാണുന്ന ഗൊദാർദിന്റെ സിനിമയിൽ (വിവെരെ സാ വി) നാന എന്ന കഥാപാത്രം ഒരു സിനിമ കാണാൻ തിയ്യറ്ററിൽ എത്തുകയാണ്. തിയ്യറ്ററിൽ പ്രദർശിപ്പിക്കുന്നത് കാൾ ഡ്രയറിന്റെ പാഷൻ ഓഫ് ജോൺ ഓഫ് ആർക് (1928) എന്ന സിനിമയാണ്. നാനയ്ക്ക് തൊട്ടടുത്ത് ഇരിക്കുന്ന മറ്റൊരു പ്രേക്ഷകന് സിനിമയിലല്ല, നാനയിലാണ് താത്പര്യം. അതേ സമയം നിക്കോൾ കാണുന്ന സിനിമയിൽ ഒരു തിയ്യറ്ററിൽ സിനിമ കാണുന്ന ഹേര എന്ന കഥാപാത്രത്തെ ഒരു പുരുഷൻ സമീപിക്കുന്നു. നാനയുടെ സിനിമ കാണൽ തുടരുന്നു. സിനിമയിൽ ഒരു സന്യാസി (ഈ കഥാപാത്രത്തെ അവതരിപ്പിക്കുന്നത് ആന്റൺ ആർത്താഡാണ് (Antonin Artaud), ജൊആനിനെ വളരെ കർശനമായ രീതിയിൽ ചോദ്യംചെയ്യുകയാണ്. ചോദ്യങ്ങൾക്ക് ജൊആൻ മറുപടിപറയുന്നുണ്ട്. ഈ രംഗം നാനയെ കണ്ണീരണിയിക്കുന്നു. എന്നാൽ, ഈ ദൃശ്യങ്ങൾ കാണുന്ന അന്ന ആർത്താഡിന്റെ സൗന്ദര്യത്തിൽ ആകൃഷ്ടയാവുകയാണ്. അവൾ ഈ ദൃശ്യങ്ങൾ തന്റെ മൊബൈലിൽ ചിത്രീകരിക്കുകയും നിക്കോളിന് അയക്കുകയും ചെയ്യുന്നു. ഈ ദൃശ്യങ്ങൾ കാണുന്ന നിക്കോൾ താൻ ടിക്കറ്റെടുത്ത് കാണുന്ന സിനിമയ്ക്കൊപ്പം മൊബൈലിൽ മറ്റൊരു സിനിമകൂടി കാണുന്നു. നിക്കോൾ മൊബൈലിൽ ദൃശ്യങ്ങൾ കണ്ടുകൊണ്ടിരിക്കെ ദി അഡ്ജസ്റ്റർ എന്ന സിനിമയിലെ തീക്കത്തുന്ന ദൃശ്യങ്ങൾ സ്‌ക്രീനിൽ. (ജൊആൻ ഓഫ് ആർക്കിന്റെ വിചാരണയുടെ രേഖകളെ ആസ്പദമാക്കിയുള്ള സിനിമയാണ് പാഷൻ ഓഫ് ജോൺ ഓഫ് ആർക്. നാടകകൃത്ത്, അഭിനേതാവ്, കവി എന്നീ നിലകളിൽ പ്രശസ്തനായ ആർത്താഡ് ഇരുപതാം നൂറ്റാണ്ടിലെ നാടകരംഗത്തെ വളരെ പ്രധാനപ്പെട്ട വ്യക്തിത്വവും 'ക്രൂരതയുടെ നാടകവേദി'യുടെ (Theatre of Cruelty) ഉപജ്ഞാതാവുമാണ്))'.\nസുരേന്ദ്രൻ ഈ ചലച്ചിത്രാനുഭവത്തെ അതിസൂക്ഷ്മമായി അപനിർമ്മിക്കുകയും ചലച്ചിത്രാഖ്യാനത്തിന്റെയെന്നപോലെ ചലച്ചിത്രക്കാഴ്ചയുടെയും രൂപകമായി സങ്കല്പിക്കാവുന്ന പിരിയൻ കോവണികളെന്ന സങ്കല്പനത്തെ സമർഥമായി സാധൂകരിക്കുകയും ചെയ്യുന്നു. സിനിമയെന്ന പാഠം, അതിനുള്ളിലെ അന്തർപാഠങ്ങൾ, സിനിമക്കു വെളിയിലെ കാഴ്ചയെന്ന പാഠം, അതു നിർവഹിക്കപ്പെടുന്ന തീയറ്റർ എന്ന പാഠം.... ഇങ്ങനെ പാഠങ്ങളുടെ ഒരു ശൃംഖലയായി സിനിമയുടെ സാമൂഹ്യാനുഭവവും സൗന്ദര്യാനുഭവവും ഒരേസമയം രൂപം കൊള്ളുന്നു. സാങ്കേതികതയെയും പ്രതീതിയാഥാർഥ്യങ്ങളെയും കുറിച്ചുള്ള ബോദിലാദിയൻ പരികല്പന ചൂണ്ടിക്കാണിച്ച് ചലച്ചിത്രസംസ്‌കാരം കടന്നുപോകുന്ന കോവിഡ് കാലപ്രതിസന്ധികളെയും വരാനിരിക്കുന്ന കാലങ്ങളെയും കുറിച്ചുള്ള ആലോചനയാക്കി മാറ്റുന്നു, നിരൂപകൻ ഈ ലേഖനത്തെ. സിനിമാതീയറ്ററിലേക്കു തിരിച്ചുപോകുന്ന സിനിമയെയും പ്രേക്ഷകരെയും കുറിച്ചുള്ള വലിയ പ്രതീക്ഷയിലാണ് ലേഖനം സമാപിക്കുന്നത്.\nമറ്റെന്തിലുമുപരി തന്റെ മാധ്യമത്തെത്തന്നെ വിഷയമാക്കുന്ന കിയറോസ്തമിയുടെ 24 ഫ്രെയിംസ് എന്ന സിനിമ, 24 ഫോട്ടോഗ്രാഫുകളെയാണ് ആഖ്യാനത്തിനടിത്തറയാക്കുന്നത്. സിനിമ ചലനവും ഫോട്ടോഗ്രാഫ് നിശ്ചലതയുമാണല്ലോ. 23 എണ്ണം കിയറോസ്തമി തന്നെ എടുത്തവ. ഒരെണ്ണം പീറ്റർ ബ്രൂഗലിന്റെ പെയിന്റിങ്. കുറൊസോവയുടെ 'ഡ്രീംസ്' പോലെ, നിശ്ചലച്ചിത്രങ്ങളിൽനിന്ന് ചലനബിംബങ്ങളിലേക്കു പടരുന്ന സിനിമയുടെ ഭാഷ. ഈ ചലച്ചിത്രം വിശദീകരിച്ചുകൊണ്ട് കാലത്തെ കാമറയിൽ പിടിച്ചെടുക്കുന്ന സിനിയുടെ കല വിശകലനം ചെയ്യുകയാണ് സുരേന്ദ്രൻ. ഇതിനായി ദെല്യൂസിന്റെ Movement-image, Time-image എന്നീ സങ്കല്പനങ്ങൾ ഉപയോഗിക്കന്നു; കിയറോസ്തമിയുടെ തന്നെ മറ്റുചില ചിത്രങ്ങൾ മാതൃകയാക്കുകയും ചെയ്യുന്നു.\nനിലവിലുള്ള കച്ചവടസിനിമയുടെയും പ്രഖ്യാപിത കലാസിനിമയുടെ തന്നെയും സൗന്ദര്യസങ്കല്പങ്ങൾക്കു പുറത്തുനിൽക്കുന്ന പരീക്ഷണസിനിമകളാണ് മിക്കപ്പോഴും സുരേന്ദ്രന്റെ സവിശേഷ ശ്രദ്ധയാകർഷിക്കുന്നത്. ബ്രസോണിന്റെ സിനിമാട്ടോഗ്രഫിതത്വങ്ങ പിന്തുടരുന്ന അമിത്ദത്തയുടെ ചിത്രങ്ങളെക്കുറിച്ചുള്ള പഠനം ഉദാഹരണം.\n'ബ്രസോണിനെ സംബന്ധിച്ച് സിനിമാട്ടോഗ്രാഫി ചലിക്കുന്ന ദൃശ്യങ്ങളുടെയും ശബ്ദങ്ങളുടെയും കലയാണ്. ചലിക്കുക എന്നതു കൊണ്ട് ഉദ്ദേശിക്കുന്നത് ചലനത്തിനും താളത്തിനും സിനിമയിൽ ഉള്ള അപാരമായ സാധ്യതകളുടെ മുഴുവൻ അർഥത്തിലാണ്. ഇതിനൊപ്പം എഡിറ്റിങ്ങ്, ലൈറ്റിങ്, കളർ എന്നിവയും ഉൾച്ചേർന്നതാണ് അദ്ദേഹത്തെ സംബന്ധിച്ച് സിനിമാട്ടോഗ്രാഫി'.\nപഹാഡിചിത്രകലാപാരമ്പര്യത്തിൽപെട്ട നൈൻസുഖ് എന്ന ചിത്രകാരനെക്കുറിച്ചാണ് ദത്തയുടെ ഒരു സിനിമ. ഫീൽഡ്ട്രിപ്പ്, ദ സെവൻത് വാക്ക് എന്നിവയും ദത്തയുടെ ബയോപിക് വിഭാഗത്തിൽപെടുന്ന ചിത്രങ്ങളാണ്. ഫിക്ഷണൽ സിനിമകൾ വേറെയും. 'മാർഗി' സിനിമകളാണ് തന്റേതെന്നു പറയും ദത്ത. ചിത്രങ്ങൾ മുൻനിർത്തിയുള്ള വിശ്വവിഖ്യാതങ്ങളായ സിനിമകളുമായി താരതമ്യം ചെയ്തും. ദത്തയുടെ ചലച്ചിത്രകലയുടെ മൗലികമായ ഭാഷാവ്യവസ്ഥ വിശദീകരിച്ചും നിരവധി രംഗങ്ങൾ സൂക്ഷ്മമായി വിശകലനം ചെയ്തും സുരേന്ദ്രൻ നൈൻസുഖിന്റെ മികച്ച പഠനം അവതരിപ്പിക്കുന്നു.\nജീവചരിത്രസിനിമകളെക്കുറിച്ചുള്ള നമ്മുടെ പൊതുബോധം നായകകഥാപാത്രത്തിന്റെ രൂപസാദൃശ്യത്തിലും വേഷവിധാനത്തിലും കാലസൂചനകളിലും സംഭവഗതികളിലുമൊക്കെയാണല്ലോ കൂടുതൽ ഊന്നൽ കൊടുക്കുന്നത്. ബൽജിയൻ ചലച്ചിത്രകാരനായ പീറ്റർ ക്രൂഗർ, റെയ്മണ്ട് ബൊറെമാൻസ് എന്നയാളെക്കുറിച്ചു നിർമ്മിച്ച ബയോപിക് ഒരിക്കൽപോലും അയാളെ തിരശ്ശീലയിൽ കാണിക്കുന്നില്ല. N. The madness of Reason എന്ന ഈ സിനിമ ബെൻ ഓക്രിയുമായിച്ചേർന്ന് ക്രൂഗർ രചിച്ച തിരക്കഥയുടെ സാക്ഷാത്കാരമാണ്. യൂറോപ്പിൽനിന്ന് ആഫ്രിക്കയിലെത്തി, ആ ഭൂഖണ്ഡം മുഴുവൻ സഞ്ചരിച്ച് മരണം വരെ ആഫ്രിക്കയിൽ കഴിഞ്ഞ റെയ്മണ്ട്, പടിഞ്ഞാറൻ ആഫ്രിക്കയെക്കുറിച്ചുള്ള വിജ്ഞാനകോശത്തിന്റെ രചന ആരംഭിച്ചുവെങ്കിലും 'N' വരെ മാത്രമേ പൂർത്തിയാക്കാൻ കഴിഞ്ഞുള്ളു. സുരേന്ദ്രൻ ഈ സിനിമയുടെ ആഖ്യാനകല ദീർഘമായപഗ്രഥിച്ചുകൊണ്ട് ബയോപിക് എന്ന ജനുസിനെക്കുറിച്ച് മൗലികമായ ചില കാഴ്ചപ്പാടുകൾ മുന്നോട്ടുവയ്ക്കുന്നു. 'ബയോപിക് : പാഠഭേദങ്ങളും പാഠങ്ങളും' എന്ന എട്ടാമത്തെ ലേഖനവും ഇതോടു ചേർത്തു വായിക്കണം. ഹരിശ്ചന്ദ്രാചി ഫാക്ടറി, ദ കളർ ഓഫ് പോമോഗ്രിനേറ്റ്സ്, എൻ: ദ മാഡ്നെസ്സ് ഓഫ് റീസൺ, എവരിത്തിങ് ഫൊർ സെയ്ൽ, ഐസൻസ്റ്റീൻ ഇൻഗുവാനാ ജവാട്ടോ, ബുനുവൽ ഇൻ ദ ലാബിറിന്ത് ഓഫ് ടർട്ൽസ്.... എന്നീ സിനിമകൾ മുൻനിർത്തി ജീവചരിത്രസിനിമകൾ എങ്ങനെ മികച്ച കലാസൃഷ്ടികളാകുമെന്നും ഡർട്ടിപിക്ചർ മുതൽ അംബേദ്കറും സെല്ലുലോയ്ഡും ആമിയും ഗാന്ധിയും വരെയുള്ളവ മുൻനിർത്തി അവ എങ്ങനെ വെറും കെട്ടുകാഴ്ചകളാകുമെന്നും വിശദീകരിക്കുന്നു, സുരേന്ദ്രൻ. യാതൊരു ഒത്തുതീർപ്പിനുമില്ല, ഈ നിരൂപകന്റെ ദൃശ്യഭാവുകത്വം.\n'രാഷ്ട്രീയശരി'കളെക്കുറിച്ചുള്ള സമകാല സംവാദങ്ങളിൽ സ്വന്തം നിലപാടുറപ്പിച്ച് സുരേന്ദ്രൻ രചിക്കുന്ന പല ലേഖനങ്ങൾ ഈ പുസ്തകത്തിലുണ്ട്. അതിലൊന്നാണ് 'റായ്. ദേവി. രാഷ്ട്രീയം'. ഇടതുപക്ഷചലച്ചിത്രബോധ്യങ്ങളുടെ നിശ്ശബ്ദവൽക്കരണം ദയനീമായി സംഭവിക്കുന്ന വർത്തമാനകാലകേരളത്തിൽ ഈ പഠനത്തിന് വലിയ സാംഗത്യമാണുള്ളത്. റായി, സെൻ, ഘട്ടക്ക് എന്നിവർ ബംഗാളിൽ രാഷ്ട്രീയ സിനിമക്കു നിർമ്മിച്ചുനൽകിയ മൂന്നു മാനങ്ങൾ ചൂണ്ടിക്കാണിച്ചുകൊണ്ട് റായ്സിനിമകളിൽ സന്നിഹിതമായിരിക്കുന്ന രാഷ്ട്രീയചിഹ്നവ്യവസ്ഥ വിശദീകരിക്കുകയാണ് സുരേന്ദ്രൻ. ഇതിനായി ദേവി എന്ന റായ്ചിത്രം അദ്ദേഹം സമഗ്രമായവലോകനം ചെയ്യുന്നു.\nപുഷ്പേന്ദ്രസിങ് എന്ന സംവിധായകന്റെ 2014ൽ പുറത്തുവന്ന ലാജ്വന്തി, 2017 ൽ പുറത്തുവന്ന അശ്വത്ഥാമാ, 2020 ൽ പുറത്തുവന്ന ലൈല ഓർ സാത്ഗീത് എന്നീ സിനിമകളാണ് അടുത്ത ലേഖനത്തിന്റെ ചർച്ചാവിഷയം. ഇന്ത്യൻ ഗ്രാമങ്ങളും മിത്തുകളും കാലാതീതമായി ജീവിക്കുന്ന ജീവിതങ്ങളുടെ ദൃശ്യവാങ്മയങ്ങളാണ് സിംഗിന്റെ സിനിമകൾ. 'ജനപ്രിയസിനിമ' എന്ന ആശയം മുന്നോട്ടുവച്ചുകൊണ്ട് ആർട്ട് സിനിമകളുടെ ജനുസിൽ ഒരു വഴിമാറി നടപ്പിനു ശ്രമിക്കുകയാണ് സിങ്. സംഘടിത ഇടതുപക്ഷത്തിന്റെ രാഷ്ട്രീയ സിനിമാസങ്കല്പങ്ങളെ നിശിതമായി വിമർശിച്ചുകൊണ്ട്, ഹിന്ദുത്വവാദം പോലെതന്നെ സിനിമക്ക് അപകടകരമാണ് യാന്ത്രികമാർക്സിസവും എന്ന് ചൂണ്ടിക്കാണിക്കുകയാണ് ഈ പഠനത്തിൽ സുരേന്ദ്രൻ.\nരാഷ്ട്രീയ സിനിമകളെക്കുറിച്ചുള്ള ഗൊദാർദിന്റെ വിഖ്യാതമായ നിരീക്ഷണം ഉദ്ധരിച്ചുകൊണ്ട് രാഷ്ട്രീയ സിനിമയെന്ന സങ്കല്പനത്തെ സൂക്ഷ്മമായപഗ്രഥിക്കുന്ന രണ്ടു ലേഖനങ്ങൾ കൂടിയുണ്ട് ഈ പുസ്തകത്തിൽ. ഹംഗേറിയൻ സംവിധായകനായ മിക്ലോസ് യാൻചോയുടെ സിനിമകളിലെ രാഷ്ട്രീയപ്രക്ഷോഭങ്ങളെക്കുറിച്ചുള്ളതാണ് ഒരു ലേഖനം. 'റെഡ് സാം' എന്ന ചിത്രത്തിന്റെ വിശദമായ പഠനം. ലൂക്കാച്ചിനെപ്പോലുള്ള സൈദ്ധാന്തികർ വാഴ്‌ത്തിയ യാൻചോയുടെ രാഷ്ട്രീയവും ചലച്ചിത്രാഖ്യാനകലയും തമ്മിലുള്ള ബന്ധത്തിന്റെ വിശകലനം. ചരിത്രത്തെയും വിപ്ലവങ്ങളെയും ഭരണകൂടത്തെയും ജനങ്ങളെയും മുഖാമുഖം നിർത്തുന്ന കലാനുഭവത്തിന്റെ ദൃക്സാക്ഷിവിവരണം.\nമലയാളത്തിൽ രാഷ്ട്രീയസിനിമക്കു സംഭവിച്ചതെന്താണ്? സുരേന്ദ്രൻ എഴുതുന്നു:\n'മലയാളത്തിലും സാമൂഹ്യ രാഷ്ട്രീയ സംഭവങ്ങളെ ഉപജീവിച്ച് ധാരാളം സിനിമകൾ ഉണ്ടായിട്ടുണ്ട്. ഈ സിനിമകൾ സംഭവങ്ങളെ കഥകളാക്കി മാറ്റുകയായിരുന്നു. പ്രശ്നങ്ങളോടുള്ള അതീവ കാല്പനികമായ സമീപനമാണ് സിനിമകളിൽ ഭൂരിഭാഗത്തിലും കാണാൻ കഴിയുക. മാത്രവുമല്ല അന്നത്തെ ജനപ്രിയ സിനിമകളുടെ അതിഭാവുകത്വത്തിൽ നിന്നും അമിത നാടകീയതയിൽ നിന്നും മോചനം നേടാനും ഈ സിനിമകൾക്കായില്ല. കഥപറയാനുള്ള, സാമ്പ്രദായിക ആഖ്യാന ശൈലിയിലൂടെ ആദിമധ്യാന്തപ്പൊരുത്തമുള്ള ഒരു കഥ പരിണാമഗുപ്തിയോടെ ക്ലൈമാക്സിൽ എത്തിക്കുന്ന രീതിതന്നെയാണ് ഇവരും പിന്തുടർന്നത്. നായകൻ, നായിക തുടങ്ങിയ വ്യവസ്ഥാപിത സങ്കൽപ്പങ്ങളിൽ നിന്ന് വിട്ടുമാറാനും കഴിഞ്ഞില്ല. മുൻകാലങ്ങളിൽ എന്ന പോലെ നീളൻ സംഭാഷണങ്ങളും ഉച്ചത്തിലുള്ള പശ്ചാത്തല സംഗീതവും ഈ സിനിമകളും ഉപയോഗിച്ചു. ഇവിടെ ഗാനങ്ങൾക്ക് അൽപ്പം ഔചിത്യബോധം ഉണ്ടായി. എന്നാൽ ഇതിലൂടെ ചെങ്കോടിയേന്തി വിപ്ലവഗാനങ്ങൾ ആലപിക്കുന്ന-ചരണവും പല്ലവിയും ഒപ്പിച്ച് അകമ്പടി സംഗീതത്തോടെ ജനപ്രിയ ഗായകനും ഗായികയും ആലപിച്ചത്-നായകനും നായികയും ജന്മമെടുത്തു.\nകുഞ്ചാക്കോ സിനിമകളിൽ നായികയും സംഘവും നീരാടിക്കൊണ്ടോ വള്ളം തുഴഞ്ഞു കളിച്ചുകൊണ്ടോ ആയിരുന്നു പാടിയതെങ്കിൽ ഇവിടെ പാടുന്നത് പാടത്തുകൊയ്തുകൊണ്ടിരിക്കുന്ന കർഷക സ്ത്രീയായ നായികയും സംഘവും ആണ് എന്നു മാത്രം. അല്ലെങ്കിൽ ആദിവാസി സ്ത്രീയും സംഘവും ആണ്. കുഞ്ചാക്കോ സിനിമകളിൽ നീരാട്ടിലൂടെ പ്രേക്ഷകരെ ഇക്കിളിപ്പെടുത്തിയ അതേ ജനപ്രിയ നടിതന്നെയാണ് അരിവാളേന്തിയ കർഷക സ്ത്രീയും ആദിവാസിയും ആവുന്നത്. കറുപ്പ് നിറം തേച്ച് ഇവരുടെ 'വർഗ്ഗ നിറം' മാറ്റുന്നു. ജനപ്രിയ നായികയെ മുണ്ടും ബ്ലൗസും ധരിപ്പിച്ചും ജനപ്രിയ നായകനെ ലുങ്കിയും ബനിയനും ധരിപ്പിച്ചും തോർത്തുകൊണ്ട് തലയിൽ കെട്ടിച്ചും വർഗ്ഗ സ്വഭാവം മാറ്റുന്നു. ഉണ്ണിയാർച്ചയുടെ വസ്ത്രം ധരിപ്പിച്ചാണ് കുഞ്ചാക്കോ നായികയെ പുരുഷന്റെ നയനഭോഗത്തിനുള്ള വസ്തുവാക്കുന്നതെങ്കിൽ ഇവിടെ കർഷക സ്ത്രീയുടെ സാധാരണ വസ്ത്രത്തിലൂടെ-ലുങ്കിയും ബ്ലൗസും-അവന് ഇക്കിളിപ്പെടാനുള്ള അവസരം ഒരുക്കുന്നു. രാഷ്ട്രീയപ്രശ്നങ്ങൾ അവതരിപ്പിക്കുമ്പോഴും സിനിമയിലെ പുരുഷനോത്തെ എങ്ങിനെ അട്ടിമറിക്കണം/നേരിടണം എന്നുപോലും ഇവർക്ക് അറിയാതെ പോയി.\nഎഴുപതുകളിൽ പുതിയ സിനിമയുടെ തുടക്കത്തോടൊപ്പം നക്സലേറ്റ് പ്രസ്ഥാനത്തിന്റെ പ്രഭാവത്തിൽ രൂപം കൊണ്ട 'രാഷ്ട്രീയ' സിനിമകൾ മുൻകാല സിനിമകളിൽ നിന്ന് വ്യത്യസ്തമായി കുറേക്കൂടി യാഥാർഥ്യബോധം പ്രകടിപ്പിച്ചു. പ്രശ്നങ്ങളോട് കുറേക്കൂടി വിശകലനാത്മകമായ സമീപനം ഉണ്ടായി. അതീവ യാഥാസ്ഥിതികമായ സൗന്ദര്യബോധം ഇടതുപക്ഷ സാംസ്‌കാരിക രംഗത്ത് അധീശത്വം നേടിയിരുന്ന സാഹചര്യത്തിൽ ഒരു പുതിയ സൗന്ദര്യബോധത്തിനായുള്ള ചില ശ്രമങ്ങൾ ഉണ്ടായി. ഉപരിതലത്തിൽ ചെറിയ മാറ്റങ്ങൾ ഉണ്ടായെങ്കിലും അടിത്തറ വലിയ മാറ്റമൊന്നും ഇല്ലാതെ തുടർന്നു. ഇവയുടെ ചലനാത്മകതയ്ക്ക് വേണ്ട പ്രാധാന്യം നല്കാത്തതിനാൽ വ്യവസ്ഥാപിത ഭാവുകത്വത്തെ അട്ടിമറിച്ചുകൊണ്ട് നവീന ഭാവുകത്വം സൃഷ്ടിക്കാൻ പലർക്കും കഴിഞ്ഞില്ല. വിപ്ലവകരമായ ഒരുവിഷയം വിപ്ലവകരമായ ഒരു ശൈലിയിലൂടെ മാത്രമേ അർത്ഥവത്താകൂ എന്ന തിരിച്ചറിവ് ഉണ്ടായില്ല. രാഷ്ട്രീയ സിനിമാ രചയിതാവ് ആദ്യമായി കലാപം നടത്തേണ്ടത് തന്റെ മാധ്യമത്തോടുതന്നെയാണ്. കാരണം നിലനിൽക്കുന്ന എല്ലാ സിനിമാ രീതികളും നിലനിൽക്കുന്ന വ്യവസ്ഥിതിയുടേതുതന്നെയാണ്. ഇന്ന് നമ്മെ പൊതിയുന്ന ദൃശ്യങ്ങളും ശബ്ദങ്ങളും കൃത്യമായ രാഷ്ട്രീയ-പ്രത്യയശാസ്ത്ര വ്യവസ്ഥ ചിട്ടപ്പെടുത്തിയെടുത്തവയാണ്. ഈ ദൃശ്യ-ശബ്ദ വ്യവസ്ഥയെ തകർത്ത് ഒരു ബദൽ വ്യവസ്ഥ ഉണ്ടാക്കാനോ നമുക്ക് കഴിഞ്ഞില്ല. പല സിനിമാ സങ്കേതങ്ങളും -അന്യവൽക്കരണം-ഉപയോഗിച്ചുവെങ്കിലും സിനിമയുടെ ആന്തരിക ഘടനയുമായി ജൈവബന്ധമില്ലാത്തതിനാൽ അവ വെറും സാങ്കേതിക ജടിലതകൾ ആയി മാറി (ഇവിടെയാണ് യാൻചോയുടെ പ്രസക്തി. അദ്ദേഹം ആശയത്തെ ഒരു രൂപത്തിലേക്ക് കുത്തിക്കയറ്റുകയല്ല. സിനിമ അദ്ദേഹത്തിന്റെ മനസ്സിൽ ഉരുവം കൊള്ളുന്നതുതന്നെ ആ രീതിയിൽ ആണ്. അത് ഒരു ജൈവികമായ പ്രക്രിയ ആണ്).\nദൃശ്യത്തെയും ശബ്ദത്തെയും വിപ്ലവകരമായി അപഗ്രഥിക്കാനോ, സിനിമയിൽ ആവിഷ്‌കൃതമാകുന്ന യാഥാർഥ്യത്തെ കുറിച്ച് (സിനിമയും റിയലിസവും) പുതിയ ചിന്തകൾ രൂപപ്പെടുത്താനോ നമുക്ക് കഴിഞ്ഞില്ല. ഇന്നും നമ്മെ ഭരിക്കുന്നത് പുരോഗമന സാഹിത്യപ്രസ്ഥാനത്തിന്റെ കലാ സങ്കല്പങ്ങളാണ് (കലയെയും സാഹിത്യത്തെയും ജനസാമാന്യത്തിന്റെ പൊതുസ്വത്താക്കി തീർക്കുന്നതിൽ പുരോഗമന സാഹിത്യം വലിയ പങ്ക് വഹിച്ചിട്ടുണ്ട്). അതുപോലെ കെ.പി.ഏ.സി. നാടകങ്ങളും കഥാപ്രസംഗങ്ങളും. പ്രശ്നങ്ങൾക്ക് 'പോംവഴികൾ' നിർദ്ദേശിക്കുന്ന സിനിമകളെ ഉയർത്തിപ്പിടിച്ചു (ഇന്ന് ഇതിന് പൊളിറ്റിക്കൽ കറക്റ്റ്നസ്സ് എന്നു പറയും). തൊഴിലാളികളോ തൊഴിലാളി സമരമോ ഇല്ലാത്ത സിനിമകളെ പിന്തിരിപ്പനായും കണ്ടു. സാമൂഹ്യ രാഷ്ട്രീയ വിഷയങ്ങൾ കൈകാര്യം ചെയ്യുന്നു എന്നതുകൊണ്ടുമാത്രം ഇന്നും പല സിനിമകളെയും ഉയർത്തിപ്പിടിക്കുന്നു (ജാതി, സ്ത്രീവിഷയം മുതലായവ). ആവിഷ്‌കാര രീതികളെ ഇന്നും അവഗണിക്കുന്നു. മാത്രവുമല്ല, നമ്മുടെ ഇടത് രാഷ്ട്രീയ നായകന്മാരും ബുദ്ധിജീവികളും പോലും ജനപ്രിയ സിനിമയുടെ സംസ്‌കാരം ഉൾക്കൊള്ളുന്നവരും അതിന്റെ പ്രഭയിൽ തിളങ്ങാൻ കൊതിക്കുന്നവരുമാണ്. അവസാനം ഇടതിന്റെ ഒരു പ്രധാന നേതാവ് പുലിമുരുകൻ എന്ന സിനിമയ്ക്ക് സ്തുതിപാടുകയും ചെയ്തു.\nവളരെ കാലം മുമ്പ് ഴാൻ-ലുക് ഗൊദാർദ് പറയുകയുണ്ടായി: 'The problem is not to make political films, but to make films politically'. അത്തരത്തിൽ അട്ടിമറിക്കുന്ന തരത്തിലുള്ള രാഷ്ട്രീയ സിനിമകൾ ഉണ്ടാക്കാൻ നമുക്കായില്ല എന്നതു പോകട്ടെ, ഒരു നല്ല പ്രചാരണ സിനിമ ഉണ്ടാക്കാൻ പോലും നമുക്ക് കഴിഞ്ഞില്ല'.\nഅലൻ റെനെയുടെ വിഖ്യാത യുദ്ധസിനിമയായ 'ഹിരോഷിമ മോൺ അമോർ'ന്റെ വിശകലനമാണ് രണ്ടാമത്തെ ലേഖനം. യുദ്ധവിരുദ്ധതയുടെ എക്കാലത്തെയും മികച്ച കലാരൂപമായി കരുതപ്പെടുന്ന ഈ ചിത്രത്തിന്റെ രാഷ്ട്രീയം സുരേന്ദ്രൻ ദീർഘമായി അനാവരണം ചെയ്യുന്നു. തിരക്കഥാകൃത്ത് മാർഗരറ്റ് ഡൂറാസും സംവിധായകൻ അലൻ റെനെയും തങ്ങളുടെ സൃഷ്ടിയെക്കുറിച്ചു പുലർത്തിയ ധാരണകൾ അപഗ്രഥിച്ചും ആഖ്യാനത്തിന്റെ ഭിന്നതലങ്ങൾ അഴിച്ചെടുത്തും ചിത്രത്തിന്റെ നിഹിതാർഥങ്ങൾ സൂക്ഷ്മമായി വിശദീകരിക്കുകയാണ് നിരൂപകൻ.\nസിനിമയും സ്വപ്നവും തമ്മിലുള്ള ബന്ധത്തിന്റെ അനന്തവൈവിധ്യങ്ങളിലേക്കുള്ള വിരൽചൂണ്ടലാണ് മറ്റൊരു ലേഖനം. ആഖ്യാനപഠനത്തിന്റെ മികച്ച മാതൃക. ഇംഗ്മർ ബർഗ്മാൻ പറഞ്ഞതുപോലെ,\n'കവിതയെയും ചിത്രകലയെയുംകാൾ സ്വപ്നത്തിന്റെ പ്രത്യേക സ്വഭാവം അനുഭവിപ്പിക്കാൻ സിനിമയ്ക്കാണ് കഴിയുക. സിനിമാ തിയ്യറ്ററിനകത്തെ പ്രകാശം മെല്ലെ മെല്ലെ അണയുകയും നമുക്ക് മുന്നിൽ വെളുത്ത തിരശ്ശീല തെളിയുകയും ചെയ്യുന്നതോടെ നമ്മുടെ ശ്രദ്ധ ചുറ്റുപാടുകളിൽ അലഞ്ഞു നടക്കാതെയാവുകയും നോട്ടം തിരശ്ശീലയിൽ കേന്ദ്രീകരിക്കുകയും ചെയ്യുന്നു. ഇപ്രകാരം ഏകാഗ്രരായിരിക്കുന്ന നമുക്ക് മുന്നിൽ ദൃശ്യങ്ങൾ ഒഴുകാൻ തുടങ്ങുന്നു. ഈ അവസ്ഥയിൽ നമ്മുടെ ഇച്ഛ പ്രവർത്തനരഹിതമാവുകയും ദൃശ്യങ്ങളുടെ ഒഴുക്കിൽ നിന്ന് കാര്യങ്ങൾ തിരിച്ചറിയാനും അവയെ അതത് സ്ഥാനങ്ങൾ പ്രതിഷ്ഠിക്കാനുള്ള നമ്മുടെ കഴിവ് നഷ്ടമാവുകയും ചെയ്യുന്നു. നാം സംഭവങ്ങളുടെ ഒഴുക്കിൽ മുങ്ങിപ്പോകുന്നു, ഒരു സ്വപ്നാവസ്ഥയിൽ അകപ്പെട്ടതുപോലെ'.\nഫ്രോയ്ഡ് മുതലുള്ളവരുടെ ചിന്തകൾ പിൻപറ്റി മായഡെറൻ, ലൂയിബുനുവൽ, ബർഗ്മാൻ, തർക്കോവ്സ്‌കി, കുറെസോവ, ഫെല്ലിനി തുടങ്ങിയവരുടെ ചിത്രങ്ങളും അവയിലെ സ്വപ്നാഖ്യാനങ്ങളും വിശകലനം ചെയ്യുന്നു, സുരേന്ദ്രൻ. 'ആഖ്യാനത്തിന്റെ പിരിയൻ കോവണികൾ' എന്ന ലേഖനത്തിലേതുപോലെ ഒരു ചലച്ചിത്രസങ്കല്പനത്തെ നിരവധി സിനിമകൾ മുൻനിർത്തിയുള്ള പാഠപഠനമാക്കി വികസിപ്പിക്കുന്ന വിമർശനകല.\nഇതുവരെ കണ്ട് പതിനൊന്നു ലേഖനങ്ങളിൽനിന്നും ഭിന്നമാണ് അവസാന രചനയായ 'ലോറാ മൾവിയും സിനിമയിലെ ആൺനോട്ടവും'. ലോകചലച്ചിത്രപഠനരംഗത്തെ തന്നെ ഏറ്റവും പ്രശസ്തമായ ഒരു സമീപനത്തിന്റെ അവലോകനം. 1975ൽ പ്രസിദ്ധീകൃതമായ 'Visual pleasure and Narrative Cinema' എന്ന മൽവിയുടെ ലേഖനം, മനോവിജ്ഞാനീയം, സ്ത്രീവാദം എന്നിവയിലൂന്നി ചലച്ചിത്രപാഠത്തെയും കാഴ്ചയുടെ ആനന്ദാനുഭൂതിയെയും വിശകലനം ചെയ്യുന്ന ഗംഭീരമായ സൈദ്ധാന്തികപഠനമാണല്ലോ. സുരേന്ദ്രൻ ഈ ലേഖനത്തിലെ പ്രധാന നിരീക്ഷണങ്ങളും പരികല്പനകളും വിശദീകരിച്ചുകൊണ്ട് മൽവിയുടെ ചലച്ചിത്രജീവിതത്തിന്റെ സംക്ഷിപ്തവിവരണവും അവതരിപ്പിക്കുന്നു.\nമുഖ്യമായും മൂന്നു വിഭാഗങ്ങളിൽ പെടുത്തി വിശദീകരിക്കാം, ഈ പുസ്തകത്തിലെ ലേഖനങ്ങളെ. ചലച്ചിത്രകലയുടെ ആഖ്യാനകലയെക്കുറിച്ചുള്ളവ, രാഷ്ട്രീയ സിനിമയെന്ന സങ്കല്പനത്തെക്കുറിച്ചുള്ളവ, ജീവചരിത്രസിനിമയെന്ന ഗണത്തെക്കുറിച്ചുള്ളവ. ഓരോന്നും പരസ്പരം ഇഴപിരിഞ്ഞുനിൽക്കുന്ന കലാനുഭൂതികളുടെയും മാധ്യമസമീപനങ്ങളുടെയും പാഠരൂപങ്ങൾ. ഒരുതരത്തിലുമുള്ള വിട്ടുവീഴ്ചയുമില്ലാതെ, സിനിമയെന്ന കലയുടെ ഭാവമണ്ഡലങ്ങളിലേക്ക് തെളിഞ്ഞ നോട്ടങ്ങൾ പായിക്കുന്ന നിരൂപണങ്ങൾ. സ്ഥാപനപരമോ പ്രത്യയശാസ്ത്രപരമോ വിപണിപരമോ ആയ ദാസ്യങ്ങളേതുമില്ലാതെ, സിനിമയുടെ കലാപരതയെക്കുറിച്ചുള്ള ഉറച്ച ബോധ്യങ്ങൾ മുന്നോട്ടുവയ്ക്കുന്ന കാഴ്ചപ്പാടുകൾ.\n'ഫ്രോയിഡിന്റെയും ലക്കാന്റെയും മനഃശാസ്ത്ര വിശകലന പദ്ധതികളെ ഒരു രാഷ്ട്രീയായുധം എന്ന നിലയിൽ ഉപയോഗിക്കുന്നതിലൂടെ പുരുഷാധിപത്യ സാമൂഹ്യ അബോധം എങ്ങിനെ യാണ് നമ്മുടെ സിനിമാ കാഴ്ചാനുഭവം രൂപപ്പെടുത്തുന്നത് എന്ന് മൽവി പരിശോധിക്കുന്നു. സ്ത്രീകൾക്കും പുരുഷന്മാർക്കും ഇടയിൽ സാമൂഹ്യ രാഷ്ട്രീയാധികാര കാരണങ്ങളാൽ ലിംഗപരമായ അസമത്വം നിലനിൽക്കുകയും ഈ ബന്ധങ്ങൾ സിനിമയിലെ ലിംഗപരമായ പ്രതിനിധാനങ്ങളെ നിയന്ത്രിക്കുകയും ചെയ്യുന്നു എന്ന് മൽവി. സാമൂഹിക ലോകവ്യവസ്ഥയുടെ പ്രധാന ഘടകമായി പുരുഷ ജനനേന്ദ്രിയത്തെ കാണുന്നു മൽവി. അതായത്, പുരുഷനെ അധികാരത്തിന്റെ സ്രോതസ്സായും മേൽക്കോയ്മയായും കാണുന്നു (Phallocentrism). പുരുഷ ജനനേന്ദ്രിയത്തിന്റെ അഭാവം സ്ത്രീകൾക്ക് മേൽക്കോയ്മ ഇല്ലാതാക്കുന്നു. ഇതും ലിംഗസ്സമത്വം ഉണ്ടാക്കുന്നു. സ്ത്രീരൂപത്തെ രക്തം സ്രവിക്കുന്ന മുറിവിന്റെ വാഹകയായിട്ടാണ് മൽവി കാണുന്നത്. അവൾ അർത്ഥവാഹക മാത്രമാണ്, അർഥം സൃഷ്ടിക്കുന്നവളല്ല.\nസാമ്പ്രദായിക ആഖ്യാനാത്മക സിനിമകൾ പുരുഷ കേന്ദ്രീകൃതമാണ് എന്നാണ് ഹോളിവുഡ് സിനിമകളെ മുൻനിർത്തി മൽവി സ്ഥാപിക്കുന്നത്. സിനിമകാണുമ്പോൾ ആൺപെൺ ഭേദമന്യേ പ്രേക്ഷകർക്ക് ആനന്ദിക്കാനുള്ള അവസരം ലഭിക്കുന്നു. എന്നാൽ പുരുഷന്റെ വീക്ഷണകോണിലൂടെയാണ് സിനിമാക്കഥ പറയുന്നത്. സംവിധായകന്റെ ദർശനവും സിനിമ കാണുന്ന പ്രേക്ഷകരുടെ നോട്ടവും എല്ലാം പുരുഷന്റെ പരിപ്രേക്ഷ്യത്തിലൂടെയാണ്, പുരുഷനാൽ നിയന്ത്രിക്കപ്പെടുന്നതാണ്. പുരുഷന്മാരാണ് സിനിമയിൽ പ്രവർത്തിക്കുന്നത് എന്നത് മാത്രമല്ല, സ്ത്രീ കഥാപാത്രങ്ങളെ കാഴ്‌ച്ചപ്പണ്ടങ്ങളാക്കി പുരുഷൻ പുരുഷന് കാണാനായി, അവന് കണ്ട് ആസ്വദിക്കുന്നതിനായി ഒരുക്കിനിർത്തിയതാണ്.\nപുരുഷ മേധാവിത്വം നിലനിൽക്കുന്നതുകൊണ്ടുതന്നെ ലിംഗപരമായ അസമത്വം നിലനിൽക്കുന്ന സമൂഹത്തിൽ, ലൈംഗികതയുടെ കാര്യത്തിലും ഈ രീതിയിലുള്ള അസമത്വ സങ്കല്പങ്ങൾ കാണാം-സജീവനായ പുരുഷനും, നിഷ്‌ക്രിയയായ സ്ത്രീയും. ഇവിടെ സ്ത്രീയ്ക്ക് ഒരു ലൈംഗിക ഉപകരണം എന്ന സ്ഥാനം മാത്രം കൽപ്പിക്കുന്നു. ലൈംഗികാനന്ദം പകരുക എന്നതുമാത്രമാണ് അവളുടെ കർമ്മം. പുരുഷനാണ് മേൽക്കൈ. സ്ത്രീ പുരുഷന്റെ ആസക്തിയെ ശമിപ്പിക്കാനുള്ള ഉപകരണം മാത്രം.\nപുരുഷമേധാവിത്വമുള്ള സമൂഹമായതിനാൽ സിനിമയിലെ/സിനിമയുടെ നോട്ടങ്ങൾ പുരുഷന്റേതാണ് എന്ന് മൽവി സ്ഥാപിക്കുന്നു. സിനിമയിലെ ആൺ നോട്ടം സജീവമാണ്. പുരുഷനാണ് നോട്ടത്തിന്റെ വാഹകൻ (Bearer of the look). അതേസമയം പെൺ നോട്ടം നിഷ്‌ക്രിയമാണ്. അവൾ നോക്കപ്പെടേണ്ടതാണ് (To be looked at). പുരുഷൻ ആഗ്രഹിക്കുന്നു. അവന് ആഗ്രഹിക്കാനുള്ളതാണ് സ്ത്രീ. പുരുഷ നോട്ടം സ്ത്രീയുടെ കർതൃത്വത്തെ, മനുഷ്യനെന്ന നിലയിലുള്ള അവളുടെ സ്വത്വത്തെ റദ്ദ് ചെയ്യുകയും അവളെ മനുഷ്യൻ അല്ലാതാക്കുകയും ചെയ്യുന്നു. അങ്ങിനെ വസ്തുവൽക്കരിക്കപ്പെട്ട അവളെ സൗന്ദര്യം, ആകാരഭംഗി, കാമോദ്ദീപകത്വം മുതലായവയുടെ അടിസ്ഥാനത്തിൽ മാത്രം പരിഗണിക്കപ്പെടുന്നു.\nജോൺ ബർജറിന്റെ (John Berger) ആശയങ്ങൾ, പ്രത്യേകിച്ച് കലാപഠന ഗ്രന്ഥമായ 'Ways of Seeing' ഇക്കാര്യത്തിൽ മൽവിക്ക് പ്രചോദനമായിട്ടുണ്ടാവാം. ചിത്രകലയിലെ സ്ത്രീ പ്രാതിനിധ്യങ്ങളെ/വസ്തുവൽക്കരണത്തെ കുറിച്ച് പഠിക്കവെ അദ്ദേഹം ആൺ പെൺ നോട്ടങ്ങളെ ഈ രീതിയിൽ പഠിക്കുന്നുണ്ട്. അതായത് Men look and women are looked at എന്ന രീതിയിൽ.\nമൽവിയുടെ പഠനത്തിലേക്ക് കടക്കുന്നതിനു മുമ്പായി സിനിമ കാണുമ്പോൾ പ്രേക്ഷകർ കഥാപാത്രങ്ങളുമായും സിനിമയുമായും താദാത്മ്യപ്പെടുന്നത് എങ്ങിനെ എന്ന് മനസ്സിലാക്കേണ്ടിയിരിക്കുന്നു. സിനിമ കാണുമ്പോൾ പ്രേക്ഷകർ കഥാപാത്രങ്ങൾ തന്നെ ആയിത്തീരുന്നു. സിനിമാ തിയ്യറ്ററിന് ഇതിൽ വലിയ പങ്കുണ്ട്. തിയ്യറ്ററിലെ വെളിച്ചം പതിയെ അണയുന്നതോടുകൂടി പ്രേക്ഷകർ ഇരുട്ടിലാകുന്നു. അതുവരെ കൂടെയുള്ളവരുടെ/മറ്റുള്ളവരുടെ കൂടെയായിരുന്ന പ്രേക്ഷകർ ഇതോടെ അവരവരിലേക്ക് ചുരുങ്ങുന്നു. പിന്നെ ഇരുട്ടും, നാമും, വെളുത്ത തിരശ്ശീലയിലെ ചലിക്കുന്ന ദൃശ്യങ്ങളും മാത്രം. പതിയെ അടുത്ത സീറ്റിലിരിക്കുന്ന ഭാര്യയെ ഭർത്താവും, കാമുകിയെ കാമുകനും (അതുപോലെ തിരിച്ചും) മറന്നുകൊണ്ട് തിരശ്ശീലയിലെ കഥാപാത്രങ്ങളുമായി സാത്മ്യപ്പെടുന്നു. പുരുഷൻ ഭാര്യയുടെ/കാമുകിയുടെ സ്ഥാനത്ത് തിരശ്ശീലയിലെ സ്ത്രീകഥാപാത്രത്തെയും (നടിയെ), സ്ത്രീ ഭർത്താവിന്റെ/കാമുകന്റെ സ്ഥാനത്ത് തിരശ്ശീലയിലെ പുരുഷ കഥാപാത്രത്തെയും (നടനെ) സങ്കൽപ്പിക്കുന്നു. ഏസിത്തണുപ്പിൽ, അല്ലെങ്കിൽ കസേരത്തണുപ്പിൽ നിരായുദരായ നാം സിനിമയിൽ ആമഗ്‌നരാകുന്നു.\nസിനിമയിൽ മൂന്നു തരത്തിലുള്ള നോട്ടങ്ങൾ പ്രവർത്തിക്കുന്നു എന്ന് മൽവി പറയുന്നു. ഒന്ന് സിനിമ ചിത്രീകരിക്കുന്ന ക്യാമറയുടെ നോട്ടം (ക്യാമറക്ക് പിന്നിലുള്ള സംവിധായകന്റെ നോട്ടം). രണ്ട്, സിനിമയിലെ കഥയിൽ ഉടനീളമുള്ള കഥാപാത്രങ്ങൾ തമ്മിലുള്ള നോട്ടം. അതായത് നോട്ടവും അതിനുള്ള മറുപടി നോട്ടവും. മൂന്ന്, സിനിമയിലേക്കുള്ള പ്രേക്ഷകരുടെ നോട്ടം. ഈ മൂന്നു നോട്ടങ്ങളും അടിസ്ഥാനപരമായി പുരുഷന്റെ സജീവമായ ആൺ നോട്ടമാണെന്നാണ് മൽവി പറയുന്നത്.\nതാക്കോൽ പഴുതിലൂടെ മറ്റുള്ളവരുടെ സ്വകാര്യ ജീവിതത്തിലേക്കുള്ള ഒളിഞ്ഞുനോട്ടമാണ് ഇതിനുപിന്നിലെ മനഃശാസ്ത്രം (Voyeurism). മറ്റുള്ളവരെ ലൈംഗിക തൃഷ്ണയോടെ ഒളിഞ്ഞു നോക്കുമ്പോൾ കിട്ടുന്ന അനുഭൂതിയാണ് ഈ പ്രക്രിയയിലൂടെ പ്രേക്ഷകർക്ക് ലഭിക്കുന്നത്. മറ്റൊന്ന് അണിഞ്ഞൊരുങ്ങി നില്ക്കാനുള്ള മനുഷ്യ സഹജമായ ആഗ്രഹമാണ്. ആദ്യം അണിഞ്ഞൊരുങ്ങിയ സ്വയത്തെ കണ്ട് മനുഷ്യൻ സ്വയം തൃപ്തരാകുന്നു (Narcissism). അതുകൊണ്ടാണ് അണിഞ്ഞൊരുങ്ങിയ ഉടനെ നാം കണ്ണാടിയിൽ നോക്കി സ്വയം കണ്ട് തൃപ്തരാകുന്നത് (മൊബൈൽ ഉപയോഗിച്ചുള്ള സെൽഫി മറ്റൊരു ഉദാഹരണം). അതുപോലെ തന്നെയാണ് മറ്റൊരാൾ തന്നെ നോക്കുന്നുണ്ടെന്ന് അറിയുമ്പോൾ ലഭിക്കുന്ന സംതൃപ്തി. അതായത് നോക്കപ്പെടുമ്പോൾ ലഭിക്കുന്ന സംതൃപ്തി. സിനിമയിലെ കഥാപാത്രത്തെ/നടിയെ പുരുഷ പ്രേക്ഷകൻ പുരുഷ നോട്ടത്തിലൂടെ തന്റേതാക്കി സംതൃപ്തനാകുന്നു. എന്നാൽ സ്ത്രീ പ്രേക്ഷക സ്ത്രീ കഥാപാത്രവുമായി താദാത്മ്യപ്പെട്ട്, തന്റെ വ്യക്തിത്വം അഴിച്ചുവെച്ച് അവളായിത്തീരുകയും പുരുഷൻ (പുരുഷ കഥാപാത്രം/നടൻ/പുരുഷ പ്രേക്ഷകൻ) തന്നെ സ്വന്തമാക്കാൻ നോക്കുന്നതായും, സ്ത്രീ പ്രേക്ഷകർ തന്നെ അസൂയയോടെ നോക്കുന്നതായും ഭാവന ചെയ്ത് സംതൃപ്തയാകുന്നു.\nമൽവി ചർച്ചചെയ്യുന്ന മറ്റൊരു മനഃശാസ്ത്ര വിഷയമാണ് Castration Anxiety സ്ത്രീയുടെ പുരുഷ ജനനേന്ദ്രിയത്തിന്റെ അഭാവം പുരുഷന് വരി ഉടയ്ക്കൽ ഭീഷണി ആയിത്തീരുകയും അതുകൊണ്ടുതന്നെ ആനന്ദപ്രദം അല്ലാതാവുകയും ചെയ്യുന്നു. സിനിമയിലെ സ്ത്രീ പ്രാതിനിധ്യത്തെ ലൈംഗികവൽക്കരിക്കുന്നതിലൂടെ, ലൈംഗിക വികാരം ഉണർത്തുന്ന വസ്തുവാക്കുന്നതിലൂടെ പുരുഷ ശ്രദ്ധ വരി ഉടയ്ക്കൽ ഉത്കണ്ഠയിൽ നിന്ന് വ്യതിചലിക്കുകയും ഭീതിയില്ലാതെ അവളെ നോക്കി ആനന്ദിക്കാൻ കഴിയുകയും ചെയ്യുന്നു. അങ്ങിനെ പുരുഷ കഥാപാത്രങ്ങൾക്കോ പുരുഷ പ്രേക്ഷകർക്കോ അവൾ ഒരു ഭീഷണി ആവുന്നില്ല. ഇത് സക്രിയനായ പുരുഷനും നിഷ്‌ക്രിയയായ സ്ത്രീയും എന്ന സങ്കൽപ്പത്തിന് അടിവരയിടുന്നു. പുരുഷന്റേതുപോലുള്ള ജനനേന്ദ്രിയത്തിന്റെ അഭാവത്തിൽ അവൾക്ക് നിഷ്‌ക്രിയ ആവാതെ മറ്റു വഴിയില്ല. ഇത് അവളെ ആത്മാഭിമാനമില്ലാത്തവളാക്കുന്നു. അവളിൽ അപകർഷതാ ബോധം ഉണ്ടാക്കുന്നു. കാമോദ്ദീപകമായ സ്ട്രിപ്റ്റീസുകളിലും (Striptease) മറ്റും സ്ത്രീകൾ നഗ്‌നത പ്രകടിപ്പിക്കുന്നത് തങ്ങൾ ത്യജിക്കപ്പെട്ടവർ ആണെന്ന ഗുപ്തമായ ഭയത്തെ മറികടക്കാനാണെന്ന മനഃശാസ്ത്രവും ഉണ്ടത്രേ. അതേസമയം ഇത് സ്ത്രീയുടെ ഭാഗത്തുനിന്നുള്ള നിഷേധം കൂടി ആണത്രേ. പുരുഷന്റേതിന് സമാനമായ ജനനേന്ദ്രിയം, അതുകൊണ്ടുതന്നെ അധികാരവും തനിക്ക് ഇല്ല എന്ന ബോധം അവൾക്കുണ്ട്. ഇതിനെ അവൾ മറികടക്കുന്നത് ലൈംഗികത പ്രകടിപ്പിച്ചുകൊണ്ടാണ്. അവൾക്കറിയാം ഇത് പുരുഷനെ കൊതിപ്പിക്കുമെന്ന്. ഇതിലൂടെയാണ് അവൾ പുരുഷനുമേൽ പ്രതീകാത്മകമായി ആധിപത്യം സ്ഥാപിക്കുന്നത്.\nഫ്രോയ്ഡിന്റെ ലിംഗസ്സൂയ (Penis envy) എന്ന ആശയം കൂടി ഈ സന്ദർഭത്തിൽ പരാമർശിക്കേണ്ടിയിരിക്കുന്നു. ലിംഗമില്ലാത്ത പുരുഷനായി മാത്രമാണ് ഫ്രോയ്ഡ് സ്ത്രീകളെ കാണുന്നത്. അങ്ങിനെയാണ് ലിംഗസ്സൂയ എന്ന ഘട്ടം അദ്ദേഹം സ്ത്രീ ജീവിതത്തിൽ അവതരിപ്പിക്കുന്നത്. തനിക്ക് പുരുഷ ജനനേന്ദ്രിയം ഇല്ലെന്ന് അവൾ മനസ്സിലാക്കുകയും അതുകൊമ്ടുതന്നെ അവൾക്ക് പുരുഷനോട് അസൂയ തോന്നുകയും ചെയ്യുന്നു. ഈ അവസ്ഥയെ മറികടക്കാനുള്ള ഏക മാർഗം സ്വന്തമായി ഒരു കുട്ടി ഉണ്ടാവുക എന്നതാണ്. മാത്രവുമല്ല, അതൊരു ആൺകുട്ടിതന്നെ ആയിരിക്കണം. അങ്ങിനെയാണ് അവൾ പുരുഷ ജനനേന്ദ്രിയം പ്രതീകാത്മകമായി സ്വന്തമാക്കുന്നത്.ഈ ആശയങ്ങളുടെ അടിസ്ഥാനത്തിൽ റോബർട്ട് സ്റ്റേൺ ബർഗ്, ആൽഫ്രഡ് ഹിച്ച് കോക്ക് എന്നിവരുടെ സിനിമകളെ ഈ ലേഖനത്തിൽ മൽവി പഠിക്കുന്നുണ്ട്'.\nആഖ്യാനത്തിന്റെ പിരിയൻ കോവണികൾ


Health Benefits Of Eating Ghee With Warm Water In An Empty Stomach Health Benefits Of Eating Ghee With Warm Water In An Empty Stomach\nവയര് ശുദ്ധിയാക്കാൻ നെയ്യും ഒപ്പം....\nPublished on September 6, 2018 at 12:00 pm\nവയര് ശുദ്ധിയാക്കാൻ നെയ്യും ഒപ്പം ചൂടുവെള്ളവും…\nപാചകത്തിന് ഉപയോഗിക്കാവുന്ന ഏറ്റവും ആരോഗ്യകരമായ ഒന്നാണ് നെയ്യ്. ഇതിന്റെ സ്‌മോക്കിംഗ് പോയന്റ്, അതായത് പുകയുന്ന പോയന്റ് കൂടുതലാണ്. അതായത് കൂടുതല് നേരം പുകയാന് വേണം. എണ്ണകള് പുകഞ്ഞു തുടങ്ങിയാല് ഇത് ആരോഗ്യകരമല്ലെന്നാണ് പറയുന്നത്. ലോ സ്‌മോക്കിംഗ് പോയന്റ് അനാരോഗ്യകരമാണ്. ഹൈ സ്‌മോക്കിംഗ് പോയന്റാണ് ആരോഗ്യകരം. ഇങ്ങനെ നോക്കുമ്പോള് നെയ്യു പുകയാന് കൂടുതല് നേരമെടുക്കും. ഇതു കൊണ്ടു തന്നെ പാചകത്തിന് ആരോഗ്യകരവുമാണ്.\nആയുര്‍വേദ പ്രകാരം ആരോഗ്യത്തിനു മാത്രമല്ല, പല അസുഖങ്ങള്‍ക്കുമുള്ള പ്രതിവിധി കൂടിയാണ് നെയ്യെന്നു പറയാം. ശരീരത്തിന്റെ ബാഹ്യമായും ആന്തരികയമായുമുളള പല പ്രശ്‌നങ്ങള്‍ക്കുമുള്ള നല്ലൊരു പരിഹാരമാണ് നെയ്യ്.നെയ്യ് ശരീരത്തിലേയ്ക്കു പോഷകങ്ങള് എത്തിയ്ക്കാനുള്ള ഒരു ചാലകമെന്ന രീതിയിലാണ് പൊതുവേ അറിയപ്പെടുന്നത്. ഇത് വയറ്റിലെ അവയവങ്ങള്‍ക്ക്, പ്രത്യേകിച്ചും കുടലിന് ഈര്‍പ്പം നല്‍കാന് സഹായിക്കുന്ന ഒന്നു കൂടിയാണ്.\nനെയ്യ് സാധാരണ ഭക്ഷണ സാധനങ്ങളില് ചേര്‍ത്താണ് ഉപയോഗിയ്ക്കാറ്. ഇതല്ലാതെ ഒരു സ്പൂണ് നെയ്യ്, അതും രാവിലെ വെറുംവയറ്റില് കഴിച്ച് ഒരു ഗ്ലാസ് ചൂടുവെള്ളവും കുടിയ്ക്കുന്നത് അദ്ഭുതങ്ങള് സൃഷ്ടിയ്ക്കാന് സാധിയ്ക്കുന്ന ഒന്നാണ്.നെയ്യു പോലെ തന്നെ വെള്ളവും പ്രധാനപ്പെട്ട ഒന്നാണ്. ഭക്ഷണം പോലെത്തന്നെ ശരീരത്തിന് ആവശ്യമായ ഒന്ന്. ശരീരത്തിലെ പോഷകങ്ങള് എല്ലായിടിത്തും എത്തിയ്ക്കാനും രക്തപ്രവാഹം വര്‍ദ്ധിപ്പിയ്ക്കാനും ദഹനം നടക്കാനുമെല്ലാം വെള്ളം ഏറെ നല്ലതാണ്.\n*ശരീരത്തിന് നല്ല ഊര്‍ജം\n*ശരീരത്തിന്റെ സ്വാഭാവിക പ്രതിരോധ ശേഷി\n*വരണ്ട ചര്‍മമുള്ളവര്‍ക്കു പറ്റിയ നല്ലൊരു പ്രതിവിധിയാണ്\n5-10 മില്ലി വരെ നെയ്യു കഴിയ്ക്കാം. വെള്ളം കുടിയ്ക്കുക. ഇതു വെറുംവയറ്റില് കഴിച്ച ശേഷം അരമണിക്കൂര് കഴിഞ്ഞു മാത്രം ഭക്ഷണം കഴിയ്ക്കുക. നല്ല ശുദ്ധമായ നെയ്യുപയോഗിയ്ക്കുക. ഇതാണ് ഗുണങ്ങള് നല്‍കുക


സൂക്ഷിക്കുക പണം പോകും; ഫേസ്ബുക്കില് ഹണിട്രാപ്പ് വലയൊരുക്കി ഉത്തരേന്ത്യന് ലോബി | North Indian lobby behind honey trap in Facebook, Police says\nപ്രത്യേക സോഫ്റ്റ് വെയര് ഉപയോഗിച്ച് പുരുഷന്‍മാര് തന്നെയാണ് ഈ തട്ടിപ്പും നടത്തുന്നത്. സ്ത്രീകളാണ് മറുതലയ്ക്കലെന്ന് തെറ്റിദ്ധരിച്ച് പലരും സ്വന്തം നഗ്‌നദൃശ്യങ്ങളും പങ്കുവയ്ക്കും.\nതിരുവനന്തപുരം: സംസ്ഥാനത്ത് ആളുകളെ ഹണിട്രാപ്പില്‍പ്പെടുത്തി പണം തട്ടുന്ന ഉത്തരേന്ത്യന് ലോബി സജീവമാകുന്നതായി പൊലീസ്. സ്ത്രീകളെന്ന വ്യാജേന ഫേസ്ബുക്കില് സൗഹൃദം സ്ഥാപിച്ച ശേഷം വീഡിയോ കോളിലൂടെ നഗ്‌നചിത്രങ്ങള് പകര്‍ത്തിയാണ് ഹൈടെക് സംഘം ഇരകളില് നിന്ന് പണം തട്ടുന്നത്. ഇതിനകം നൂറിലധികം പേര് കബളിപ്പിക്കപ്പെട്ടെന്ന് കണ്ടെത്തിയതോടെ സൈബര് പൊലീസ് അന്വേഷണം തുടങ്ങി.\nപെണ്‍കുട്ടികളുടെ പേരും ചിത്രവുമുളള ഫേസ്ബുക്ക് അക്കൗണ്ടുകളില് നിന്ന് ഫ്രണ്ട് റിക്വസ്റ്റ് അയച്ചുകൊണ്ടാണ് തട്ടിപ്പുകാര് പണി തുടങ്ങുന്നത്. സൗഹൃദാഭ്യര്‍ഥന അംഗീകരിക്കുന്നവര്‍ക്ക് പിന്നെ ഇന്‍ബോക്‌സില് സന്ദേശങ്ങള് വന്നു തുടങ്ങും. അശ്ലീല സംഭാഷണങ്ങളിലൂടെ അടുപ്പം സ്ഥാപിച്ചാല് വീഡിയോ കോളില് നഗ്‌നത പ്രദര്‍ശിപ്പിച്ച് വിശ്വാസമാര്‍ജിക്കും.\nപ്രത്യേക സോഫ്റ്റ് വെയര് ഉപയോഗിച്ച് പുരുഷന്‍മാര് തന്നെയാണ് ഈ തട്ടിപ്പും നടത്തുന്നത്. സ്ത്രീകളാണ് മറുതലയ്ക്കലെന്ന് തെറ്റിദ്ധരിച്ച് പലരും സ്വന്തം നഗ്‌നദൃശ്യങ്ങളും പങ്കുവയ്ക്കും. ഈ ദൃശ്യങ്ങളുപയോഗിച്ചാണ് പിന്നെ വിലപേശല്. പണം നല്‍കിയില്ലെങ്കില് വീഡിയോ കോള് ദൃശ്യങ്ങള് പുറത്തുവിടുമെന്ന് ഭീഷണിയാവും. ഈ ഭീഷണിയില് കുടുങ്ങിയവരുടെ പണമാണ് പോയത്.\nഇത്തരത്തില് നഗ്‌ന വീഡീയോ കോളിലേര്‍പ്പെട്ട നൂറോളം പേരാണ് സംസ്ഥാനത്ത് തട്ടിപ്പു സംഘത്തിന്റെ ഇരകളായത്.അപമാനം ഭയന്ന് പരാതി പറയുന്നവര് കേസ് നല്‍കാന് തയ്യാറാകുന്നില്ലെന്ന് പൊലീസ് പറയുന്നു. പണം നഷ്ടപ്പെട്ടവരില് ഏറെയും ഉന്നത സാമ്പത്തിക പശ്ചാത്തലമുളളവരാണെന്നതാണ് മറ്റൊരു പ്രത്യേകത. തിരുവനന്തപുരം സ്വദേശിയായ യുവാവ് നല്‍കിയ പരാതിയിലാണ് ആദ്യ കേസ് സൈബര് പൊലീസ് രജിസ്റ്റര് ചെയ്തത്.\nകേസില് നടത്തിയ പ്രാഥമിക അന്വേഷണത്തില് തട്ടിപ്പു നടത്തുന്ന ഉത്തരേന്ത്യന് ലോബിയെ കണ്ടെത്തിയിട്ടുണ്ട്.തട്ടിപ്പുകാരെ അറസ്റ്റ് ചെയ്യാന് വിവിധ സംസ്ഥാനങ്ങളിലെ പൊലീസിന്റെ സഹായം കേരള പൊലീസ് തേടിയിട്ടുണ്ട്. അപരിചിതമായ ഫേസ്ബുക്ക് പ്രൊഫൈലുകളില് നിന്നെത്തുന്ന സന്ദേശങ്ങളോട് പ്രതികരിക്കാതിരിക്കുന്നതാണ് ഉചിതമെന്ന് പൊലീസ് മുന്നറിയിപ്പ് നല്‍കുന്നു.\nFacebook Honey trap\nഫേസ്ബുക്ക് ഹണി ട്രാപ്


ലോകകപ്പിലൂടെ ഖത്തറിനെ അനുഭവിച്ചറിയാനുള്ള അവസരമാണ് ലഭിക്കുന്നതെന്ന് മ്യുസിയം ചെയര്‍പേഴ്സണ് ശൈഖാ മയാസ\n2022-06-23 05:46:20 pm IST\nദോഹ: ഖത്തര് ലോകകപ്പിന് മാസങ്ങള് മാത്രം അവശേഷിക്കെ, രാജ്യം ലോകത്തിനായി തുറന്നിട്ടിരിക്കുകയാണെന്ന് ഖത്തര് മ്യൂസിയം ചെയര്‍പേഴ്‌സണ് ശൈഖാ അല് മയാസ ബിന്‍ത് ഹമദ് ബിന് ഖലീഫ അല്‍താനി പറഞ്ഞു. ലോകം ഞങ്ങളുടെ സംസ്‌ക്കാരത്തെ ആശ്ലേഷിക്കണമെന്ന് ഞങ്ങള് ആഗ്രഹിക്കുന്നുവെന്നും അവര് പറഞ്ഞു. കഴിഞ്ഞ ദിവസം ഖത്തര് ഇക്കണോമിക് ഫോറത്തില് 'ദി റോള് ഓഫ് സ്പോര്‍ട് ഇന് ദി ഗെയിം ഓഫ് ലൈഫ്'(The Role of Sport in the Game of Life) എന്ന സെഷനില് പങ്കെടുത്ത് സംസാരിക്കുന്നതിനിടെയാണ് അവര് ഇക്കാര്യം പറഞ്ഞത്.\nപാരമ്പര്യത്തിന്റെ വേരുകള് മനസ്സിലാക്കുകയും ചില കാര്യങ്ങള് തങ്ങള്‍ക്ക് പറ്റാവുന്ന തരത്തില് ചെയ്യുകയും തുറന്ന സംഭാഷണങ്ങള്‍ക്ക് സന്നദ്ധമാവുകയാണെന്നും അവര് കൂട്ടിച്ചേര്‍ത്തു. ലോകകപ്പ് ഖത്തറിനും അറബ് ലോകത്തിനും ആവേശകരമായ സംഭവമാണെന്ന് ഫോറത്തിന്റെ ആദ്യ സെഷനില് സംസാരിക്കവെ അവര് പറഞ്ഞു.\n'അറബ് ലോകത്തിന്റെ വൈവിധ്യത്തോടൊപ്പം ഖത്തറിനെ അനുഭവിച്ചറിയാനുള്ള അവസരമാണ് ഞങ്ങള് തുറന്നിടുന്നതെന്ന് അവര് വ്യക്തമാക്കി. ലോകകപ്പിനോടനുബന്ധിച്ച് ഖത്തര് മ്യുസിയം നടത്താനിരിക്കുന്ന പ്രദര്‍ശനങ്ങളുടെ വിശദാംശങ്ങളും വിപുലീകരണ പദ്ധതികളും അവര് വിശദീകരിച്ചു. പ്രദര്‍ശനങ്ങള് ലോകകപ്പിന് മുമ്പ് തുടങ്ങുമെന്നും ഏപ്രില് ആരംഭം വരെ ഉണ്ടായിരിക്കും ചെയ്യും. ഇതിലൂടെ ലോകകപ്പ് സമയത്ത് ഇത് സന്ദര്‍ശിക്കാന് അവസരം ലഭിക്കാത്തവര്‍ക്ക് പ്രദര്‍ശനം കാണാന് സാധിക്കുമെന്നും അവര് കൂട്ടിച്ചേര്‍ത്തു.


ഓഫീസ് കയറിയിറങ്ങി ചെരുപ്പ് തേയില്ല; കെട്ടിട നിര്‍മാണത്തിന് സ്വയം സാക്ഷ്യപ്പെടുത്തലിലൂടെ പെർമിറ്റ് | PravasiExpress\nHome Good Reads ഓഫീസ് കയറിയിറങ്ങി ചെരുപ്പ് തേയില്ല; കെട്ടിട നിര്‍മാണത്തിന് സ്വയം സാക്ഷ്യപ്പെടുത്തലിലൂടെ പെർമിറ്റ്\nPrevious articleഡെല്‍റ്റ പ്ലസ് ആശങ്കയുണര്‍ത്തുന്ന വകഭേദമല്ല – ഡോ. സൗമ്യ സ്വാമിനാഥന്\nNext articleഓൺലൈൻ ക്ലാസ് സമ്മർദം: എട്ടാം ക്ലാസുകാരിയുടെ കുടലിൽ നിന്നു നീക്കിയത് ഒരു കിലോ മുടി!\nനടി മഞ്ജു വാര്യര്‍ക്കെതിരേ ഒടിയന് സംവിധായകന് ശ്രീകുമാര് മേനോന്; സുഹൃത്തുക്കളുടെ പ്രതിസന്ധി ഘട്ടത്തിലും തനിക്കൊപ്പവും...


ഏതു ട്രെയിനിന്റെയും ജീവന് അതിലെ സ്ഥിരം സീസണ് ടിക്കറ്റുകാരാണ് എന്നെനിയ്ക്ക് തോന്നാറുണ്ട്. വല്ലപ്പോഴും ആ ട്രെയിനുകളില് കയറി എന്തോ അയിത്തം പോലെ അവിടെയും ഇവിടെയും തൊടാതെ ഇരിക്കുന്ന, ബുക്ക് ചെയ്ത സീറ്റുകളുടെ അതിരിലേക്ക് മറ്റാരും ഇരച്ചു കയറുന്നില്ല എന്ന് എപ്പോഴുമെപ്പോഴും പരിശോധിച്ച് ഉറപ്പാക്കുന്നവര്‍ക്കിടയിലേയ്ക്ക് ഒരു കൂട്ടം സീസണ്‍കാര് ഓടിക്കയറി വരുമ്പോഴേ അവരുടെ മുഖം ചുളിയും. “എവിടുന്നു വരുന്നെടാ കെട്ടും പൊട്ടിച്ച്!” എന്നൊരു ‘മ്ലേച്ഛ’ഭാവവും പ്രകടം. സീസണ്‍കാരെ ഒരു പ്രത്യേക വിഭാഗമായി കണ്ട് ആദ്യമായി ഒരിഷ്ടവും കൌതുകവും തോന്നിയത് ‘പാസഞ്ചര്’ എന്ന മലയാള സിനിമയിലൂടെയാണ്. ഇന്ന് ഞാനും ഒരു സീസണ്‍കാരിയാണ്. ഓരോ ദിവസവും വൈവിധ്യമാര്‍ന്ന എത്രയോ അനുഭവങ്ങള്. വെറും അഞ്ചു മാസങ്ങള് കൊണ്ട് സ്നേഹത്തോടെ കീശയിലായത് ഒരു സഹയാത്രികന്, ഒരു ടിടി, ഒരു സിടിഐ. ട്രെയിന് യാത്രകളെ പണ്ടേ ഇഷ്ടമായിരുന്ന, ചെന്നൈ മെയിലില് ഇനി കയറാന് കോച്ചും, അതില് യാത്ര ചെയ്യാന് ഒരു റൂട്ടും ബാക്കിയില്ലാത്ത ഞാന് ഒരു ആഴ്ചയുടെ തുടക്കവും ഒടുക്കവും ട്രെയിനുകളിലാണ് ചിലവഴിക്കാറുള്ളത്. എത്ര തിരക്കുണ്ടെങ്കിലും ട്രെയിന് യാത്രകള് ഒരു ഹരമാകുന്നതിന് ഒരുപാട് കാരണങ്ങളുണ്ട്. ഒന്ന്, കുഞ്ഞുനാള് മുതല് റെയില്‍വെ ട്രാക്കിനടുത്തുള്ള എന്‍റെ വീട്ടില് താമസിച്ച് ട്രെയിനുകളോടുണ്ടായ പരിചയവും അടുപ്പവും. പിന്നെ വീടിനു മുന്നിലൂടെ അമ്മയ്ക്കും അച്ഛനും കൈ വീശി കാണിച്ചു പോകാമെന്നുള്ള എന്‍റെ ഒരു കൊച്ച് അഹങ്കാരം. ഇപ്പോഴും ആലുവയടുക്കുമ്പോഴുള്ള എന്‍റെ വീടിനു മുന്നില് അമ്മ ട്രെയിനും നോക്കി നില്‍ക്കുന്നതും, കാണുമ്പോള് ഉള്ളിലേയ്ക്ക് ചായ വയ്ക്കാന് പോകുന്നതും, സ്റ്റേഷനില് ഇറങ്ങി ഞാന് വീടെത്തുമ്പോഴേയ്ക്ക് ആ ചായ റെഡി ആകുന്നതുമൊക്കെ എനിക്ക് വ്യക്തിപരമായി ആസ്വദിക്കാന് പറ്റുന്ന കൊച്ചു സന്തോഷങ്ങളാണ്.\nതുടക്കത്തില്, സഹയാത്രികന് എന്ന് പറഞ്ഞുവല്ലോ. പേര് രതീഷ്. ഏറണാകുളത്തു നിന്ന് കയറി തിരുവല്ലയിലേക്ക് എന്നും ജോലിയ്ക്ക് പോകുന്ന ഒരു സീസണ്‍കാരന്. ആദ്യം കാണുന്നത് ഞങ്ങളെ രണ്ടു പേരെയും ഒരുമിച്ച് ഒരു ടിടി സ്ലീപ്പര് കോച്ചില് നിന്ന് പുറത്താക്കാന് ശ്രമിച്ചപ്പോഴാണ്. (അതേ ടിടിയാണ് മുകളില് ഞാന് പറഞ്ഞ “ഒരു ടിടി”.) രതീഷിനെ നിരീക്ഷിക്കുക ഒരു രസമാണ്. എറണാകുളത്തു നിന്ന് കയറിയാല് തിരഞ്ഞെടുത്ത കോച്ചുകളില് ഒരു ഇന്‍സ്പെക്ഷനാണ്. എവിടെയൊക്കെ സീറ്റുണ്ട്, എവിടെയൊക്കെ തിരക്കുണ്ട് എന്ന ഒരു ഡാറ്റ കളക്ഷന്. സ്വന്തം ബാഗ് എവിടെയെങ്കിലും ഒക്കെ ട്രെയിന് യാത്രക്കാരെ പൂര്‍ണ്ണവിശ്വാസത്തിലെടുത്ത് വച്ച്, പിന്നെ കോച്ചുകളിലൂടെ നടന്നു നീങ്ങുന്നത് മറ്റു സീസണ്‍കാര് നില്‍ക്കുന്നുണ്ടോ എന്ന് നോക്കാനും, എല്ലാവരും വന്നിട്ടില്ലേ എന്നറിയാനും, നില്‍ക്കുന്നവരെ ഇരുത്താനുമാണ്. കയ്യില് ഒരു മൊബൈല് ഫോണുണ്ടാകും. അതില് ആരെയൊക്കെയോ വിളിച്ചുകൊണ്ടിരിക്കും. വിളിക്കുന്നത് തൃപ്പൂണിത്തുറ സ്റ്റേഷനില് നിന്ന് കയറാനുള്ളവരെയാണ്. ട്രെയിന് ഏറണാകുളത്തു നിന്ന് വിട്ടാലുള്ള ഒരു സിഗ്നലാണ് അത്. ഇപ്പോള് ഞാനും ആ സീരീസിന്‍റെ ഒരു ഭാഗമായി. തിങ്കളാഴ്ച രാവിലെ അങ്കമാലിയില് നിന്നോ ആലുവയില് നിന്നോ കയറിയാല് ഞാനും രതീഷിനെ വിളിക്കും, ചിലപ്പോള് ഒരുപാട് പേര്‍ക്കുള്ള ഒരു വിവരകൈമാറ്റത്തിന്. പറ്റുമെങ്കില് ഒരാള്‍ക്കുള്ള സീറ്റും ഞാന് പിടിക്കും. ആരും പറഞ്ഞിട്ടല്ല. അല്ലെങ്കിലും സീസണ്‍കാര് തമ്മില് ഒന്നും ആവശ്യപ്പെടാറില്ല, അറിഞ്ഞ് ചെയ്തു കൊടുക്കാറെ ഉള്ളൂ. രതീഷിന്റെ സംസാരത്തിലാണ് ട്രെയിനിലെ സീസണ്‍കാരുടെ കഥകള് ഞാന് കേള്‍ക്കാറുള്ളത്. ഒരിക്കല് ഓണക്കാലത്ത് അവര് ആ ട്രെയിനില് ഒരു കോച്ചിന്റെ ഒരു വാതില് അടച്ച് ഒരു പൂക്കളം അങ്ങിട്ടു. അത് കേട്ടപ്പോള് ഒരു രസം. രതീഷ് അതിന്‍റെ ഫോട്ടോ കാണിച്ചു തന്നു. ‘വീട്ടിലും ഓഫീസിലും മാത്രം മതിയോ, എന്നും നമ്മളെ ഒക്കെ ഉള്‍ക്കൊണ്ട് പായുന്ന തീവണ്ടികളിലും വേണ്ടേ ഒരു പൂക്കളം’ എന്നൊരു പ്രഖ്യാപനം ഉണ്ടതില്. ട്രെയിനുകള് സീസണ്‍കാര്‍ക്ക് ഒരു സ്വഗൃഹഭാഗം പോലെ തന്നെയാണ്. അവരുടെ സംസാരങ്ങളില് അന്നന്നത്തെ ഓഫീസ് വിശേഷം, കിട്ടാതെ പോയ ട്രെയിനുകള്, വൈകിയോടുന്ന തീവണ്ടികള് ഒക്കെയുണ്ട്. അവരുടെ ഇടയില് ആണും പെണ്ണും എന്ന വേര്‍തിരിവില്ല. വ്യക്തികളാണ്.\nനല്ല ഒന്നാംതരം സീസണ്‍കാര്. എല്ലാവരും ഒരൊറ്റ കെട്ടായതുകൊണ്ട് ഞങ്ങളെ കീഴ്പ്പെടുത്തുക ഒരല്പം ബുദ്ധിമുട്ടാണ്. രാവിലെ തിരുവനന്തപുരം മെയിലില് കയറുമ്പോള് ജെനറല് കമ്പാര്‍ട്ട്മെന്റില് ആളുകള് വീണുപോകും പോലെ ഉള്ള തിരക്കാണ്. ഡിറിസര്‍വ് ചെയ്ത കോച്ചുകള് അത് ചെന്നൈ മെയില് ആയിരിക്കുന്ന റൂട്ടിലാണ്. തിരികെ എല്ലാം റിസര്‍വ്ഡ് സ്ലീപ്പര് കോച്ചുകള് തന്നെ. പക്ഷെ ഞങ്ങള് സീസണ്‍കാരാണല്ലോ! ട്രെയിന് തിരിഞ്ഞത് ഞങ്ങള് അറിഞ്ഞിട്ടേ ഇല്ല എന്ന മട്ടില് എസ്9മുതല് എസ് 12 വരെയുള്ള കോച്ചുകളില് ഏതെങ്കിലുമൊന്നില് കയറും. രതീഷിന്റെ നടപ്പില് ടിടി ഇപ്പോള് ഏതു കോച്ചില്, ഏതു കൊച്ചിലെയ്ക്കുള്ള യാത്രയില് എന്നുള്ള വിവരം എല്ലാവരും അറിഞ്ഞിരിക്കും. കൂടെ, ഏതു ടിടി എന്നുള്ളതും അറിയും. ഞങ്ങള്‍ക്ക് ടിടികള് പല വിധത്തിലാണ്. അലറുന്ന ടിടി, ഓടിച്ച് വാതിലിലേക്ക് വിടുന്ന ടിടി, ഓടിച്ച് അപ്പുറത്തെ കോച്ചിലേയ്ക്ക് കയറ്റുന്ന ടിടി, ഒന്നും പറയാത്ത ടിടി, ചാര്‍ജ് ചെയ്യുന്ന ടിടി, പിന്നെ “ഞങ്ങളുടെ സ്വന്തം ടിടി”. ഇതിലേതു വിഭാഗമായാലും കൊള്ളാം, സീസണ്‍കാര് എന്നും ഒന്നിച്ചാണ്. അവരുടെ കൂടെ നില്‍ക്കുമ്പോള് ഒരു വല്ലാത്ത ധൈര്യമാണ്. ടിടി എങ്കില് ടിടി, സ്ക്വാഡ് എങ്കില് സ്ക്വാഡ് എന്ന് രണ്ടും കല്പിച്ചൊരു നില്‍പ്പ്.\nഒരിക്കല് കോട്ടയത്ത് നിന്ന് കേരള എക്സ്പ്രസ്സില് കയറിയിരുന്നു, ജെനറല് കമ്പാര്‍ട്ട്മെന്റില്. നല്ല തിരക്കുണ്ടായിരുന്നു. ചുറ്റും നില്‍ക്കുന്നവരുടെ കണ്ണൊക്കെ തിളങ്ങി. ട്രെയിന് ഒന്ന് ചാഞ്ചാടുമ്പോള് പലരും ഏതാണ്ട് എന്നെ തൊട്ടുരുമ്മി, കെട്ടിപ്പിടിച്ചു. പ്രതികരിക്കാന് കഴിയാത്ത തിരക്കും ഒരേ രീതിയിലുള്ള ‘ദുരാഗ്രഹം’ ഉള്ള മനുഷ്യരുടെ കൂട്ടവുമായിരുന്നു. പിന്നീടൊരിക്കല് ഐലന്ഡ് എക്സ്പ്രസ്സിന്റെ, ഒരു ഡിറിസര്‍വ്ഡ് കോച്ചിന്റെ വാതിലില് ചുറ്റും മൂന്നു പയ്യന്മാരോടൊപ്പം നിന്ന് ഏറണാകുളത്ത് നിന്ന് ആലുവ വരെ യാത്ര ചെയ്തു. അവര് എനിക്ക് തന്ന സുരക്ഷിതബോധം എത്രയോ വലുതായിരുന്നു! തമ്മില് ഞെരുങ്ങിയിട്ടും എന്നെ ബുദ്ധിമുട്ടിക്കരുതെന്ന ഉദ്ദേശ്യം അവരുടെ ചേഷ്ടകളില് പ്രകടമായിരുന്നു. ആലുവയില് ഇറങ്ങിയപ്പോള് അവരെ നോക്കി മനസ്സ് കൊണ്ട് പറഞ്ഞു, “All Indians are my brothers and sisters” എന്ന് എന്നെ തോന്നിപ്പിച്ച മൂന്നു പേരാണ് നിങ്ങളെന്ന്. വ്യത്യാസം വലുതാണ്. സീസണ് കോച്ചുകളില് പെണ്‍കുട്ടികള്, ആണ്‍കുട്ടികള് എന്ന വേര്‍തിരിവില്ല എന്നതും, ഒരുമിച്ചിരിക്കുന്നു, സംസാരിക്കുന്നു എന്നതും ഒരു സൌഹൃദാന്തരീക്ഷം സൃഷ്ടിക്കുന്നുണ്ട്. വീടും, ജോലിയും, സൌഹൃദവും ഒക്കെ ദിനഭാഗങ്ങളാകുമ്പോള് ഒരു ദുശ്ചിന്ത വരാന് ഉള്ള ഇടം തന്നെ അവരുടെ ഉള്ളില് ഇല്ല. അതിനാല് അവരോടൊപ്പം യാത്ര ചെയ്യുക എന്നത് എന്റെ കുടുംബാംഗങ്ങളുടെ കൂടെ യാത്ര ചെയ്യും പോലെ തന്നെയാണ്. അത്രയും ശ്രദ്ധ, അത്രയും സുരക്ഷിതത്വം. ഞങ്ങളുടെ തമ്മിലുള്ള കളിയാക്കലുകളിലൂടെ, പൊട്ടിച്ചിരികളിലൂടെ, സ്നേഹത്തിലൂടെ, പരസ്പരശ്രദ്ധയിലൂടെ, ഐക്യത്തിലൂടെ, സുരക്ഷിതത്വത്തിലൂടെ ഓരോ ട്രെയിനിനും കഥകളുണ്ടാകുന്നു. ജീവനും ആത്മാവുമുണ്ടാകുന്നു. ഞങ്ങളുടെ സംസാരങ്ങളിലൂടെ ജീവസ്സുറ്റ കഥാപാത്രങ്ങളായി ഓരോ ട്രെയിനും മാറുന്നു. അതിന്‍റെ അവിഭാജ്യഘടകമായി ഞങ്ങളും, ഞങ്ങളുടെ അവിഭാജ്യഘടകമായി ട്രെയിനുകളും പരിണമിക്കുന്നു. പിന്നെയും ചൂളമടിച്ച് പായുന്നു, ഓരോ ട്രെയിനും, അതിനുള്ളിലെ ഓരോ സൌഹൃദവും...


ക്രിസ്തു പ്രബോധിപ്പിക്കുന്ന പങ്കുവയ്ക്കലിന്‍റെ ആത്മീയത - വത്തിക്കാന് ന്യൂസ്\nGospel Reflection on The Widow's mite\nക്രിസ്തു പ്രബോധിപ്പിക്കുന്ന പങ്കുവയ്ക്കലിന്‍റെ ആത്മീയത\nമര്‍ക്കോസ് 12, 38-44 ആണ്ടുവട്ടം 32-Ɔο വാരം ഞായറാഴ്ചത്തെ വചനവിചിന്തനം : കൊടുക്കുക... ജീവിതം ക്ലേശകരമാകുമ്പോഴും ഉള്ളതില്‍നിന്നു കൊടുക്കുക. നല്കുമ്പോഴാണ് നമുക്ക് ലഭിക്കുന്നത്.\nആണ്ടുവട്ടം 32-Ɔο വാരം ഞായറാഴ്ചത്തെ വചനവിചിന്തനം - ശബ്ദരേഖ\nസഭയെ വിമര്‍ശന വിധേയയാക്കുമ്പോള്\nപേപ്പല് വസതി സാന്താ മാര്‍ത്തയിലെ ചെറിയ കപ്പേളയില് പാപ്പാ ഫ്രാന്‍സിസ് നടത്തുന്ന സുവിശേഷപ്രഭാഷണം ഇന്ന് ലോകപ്രശസ്തിയാര്‍ജ്ജിച്ചിട്ടുണ്ട്. തത്സമയം കുറിപ്പുകളൊന്നുമില്ലാതെയാണ് പാപ്പാ ചിന്തകള് പങ്കുവയ്ക്കുന്നത്. സുവിശേഷം പ്രതിപാദിക്കുന്ന യഹൂദപുരോഹിതന്മാരു‌ടെയും നിയമഞ്ജരുടെയും ഉദാഹരണം ചൂണ്ടിക്കാട്ടിക്കൊണ്ട് തന്‍റെതന്നെ സഭയിലെ നിജസ്ഥിതിയെയും പൗരോഹിത്യ മേല്‍ക്കോയ്മയെയും പാപ്പാ ഫ്രാന്‍സിസ് വിമര്‍ശിക്കാറുണ്ട്. തുറന്നടിക്കുന്ന വാക്കുകളും നിലപാടുകളും മൂലം കത്തോലിക്കാസമൂഹത്തിലെ തലപ്പത്തുള്ള ചിലരും വൈദികരും സന്ന്യസ്തരുമായ കുറെപ്പേരും ഇന്ന് ഉള്ളുകൊണ്ടെങ്കിലും പാപ്പാ ഫ്രാന്‍സിസിനെ എതിര്‍ക്കുന്നുണ്ട്.\nഇനി, സുവിശേഷത്തിലെ യഹൂദപുരോഹിതന്മാരും നിയമജ്ഞനും ഫരീസേയക്കൂട്ടവും പാപ്പായുടെ മൂര്‍ച്ചയുള്ള വാക്കുകളുടെ മുനത്തുമ്പില് പതിക്കുന്നതിനാല് ഒരു യഹൂദവിദ്വേഷിയായും പാപ്പാ ഫ്രാന്‍സിസ് (Anti-semitism) ഇന്ന് തെറ്റിദ്ധരിക്കപ്പെടുന്നുണ്ട്. റോമിലെ അതിപൂരാതനമായ യഹൂദസമൂഹം പാപ്പായുടെ വാക്കുകള് കേട്ട് നെറ്റിചുളിക്കാറുണ്ട്. ഡിജിറ്റല് മാധ്യമങ്ങളില് ചിലപ്പൊഴെങ്കിലും പാപ്പാ ഫ്രാന്‍സിസിന് എതിരായി തലപൊക്കുന്ന വര്‍ത്തകള്‍ക്ക് ഇസ്രായേലിലെയും അമേരിക്കയിലെയും മൗലികവാദികളായ യഹൂദര്‍ക്കു പങ്കുണ്ടെന്നും നിരൂപകന്മാര് ഗണിക്കുന്നു.\nവിശുദ്ധ മര്‍ക്കോസ് കുറിക്കുന്ന ഇന്നത്തെ സുവിശേഷഭാഗം ജരൂസലേം ദേവാലയത്തിലെ ക്രിസ്തുവിന്‍റെ നീണ്ടതും എന്നാല് അവസാനത്തേതുമായ പ്രഭാഷണമാണ്. ഇതില് രണ്ട് സംഭവങ്ങള് ഉള്‍ചേര്‍ന്നിട്ടുണ്ട്. ഒന്ന്, നിയമജ്ഞരെ കുറ്റപ്പെടുത്തിക്കൊണ്ട് ക്രിസ്തു സംസാരിക്കുന്നു. രണ്ട്, ദരിദ്രയായൊരു വിധവയുടെ എളിയ ജീവതത്തെ തന്‍റെ ശിഷ്യര്‍ക്ക് ക്രിസ്തു മാതൃകയായി ചൂണ്ടിക്കാട്ടുന്നു.\nക്രിസ്തുവിന്‍റെ പൗരോഹിത്യമാതൃക ഉള്‍ക്കൊള്ളാം\nനിയമജ്ഞരെക്കുറിച്ച് ക്രിസ്തു പറയുന്നത് രസകരമാണ്. അതായത് അവര് നീണ്ട മേലങ്കി ധരിക്കുന്നു. പൊതുസ്ഥലങ്ങളി‍ല്‍വച്ച് ജനങ്ങളുടെ അഭിവാദ്യങ്ങള് സ്വീകരിക്കുന്നു, അല്ലെങ്കില് അതു പ്രതീക്ഷിക്കുന്നു. സിനഗോഗുകളില് ഉന്നതപീഠം, പിന്നെ വിരുന്നുകളില് പ്രമുഖസ്ഥാനം എന്നിങ്ങനെ! നാം സൂക്ഷ്മമായി വായിച്ചാല് ഇന്നത്തെ പുരോഹിതര്‍ക്കും പൗരോഹിത്യ നേതൃത്വത്തിനും വളരെ അധികം ചേര്‍ന്നുപോകുന്നതാണിവ. അത്രയ്ക്കു വലിയ താദാത്മ്യം ഇന്നത്തെ പുരോഹിതരും അന്നത്തെ ഫരീസേയരും തമ്മില് ഉള്ളതായിട്ടു മനസ്സിലാക്കാം.\nഇത് ബാഹ്യമായ കാര്യങ്ങളിലാണെങ്കില്, പിന്നെ ആന്തരികമായ കാര്യങ്ങളിലോ! അന്നത്തെ നിയമജ്ഞരുടെയും ഫരീസേയരുടെയും ആന്തരിക ഭാവമായിട്ട് ഈശോ സൂചിപ്പിക്കുന്നത് അവരുടെ സ്വാര്‍ത്ഥത തന്നെയാണ്. പണവും സ്ഥാനവുമാണ് അവരുടെ ആന്തരികത. എന്തിന് ദശാംശം എന്നു പറയുന്ന, ക്രിസ്തുപോലും തള്ളിപ്പറഞ്ഞിട്ടുള്ള പഴയനിയമ സങ്കല്പത്തെ ഇന്ന് പൊക്കിയെടുത്ത്, ദശാംശം പള്ളിക്കും പട്ടക്കാരനും വേണം എന്ന സംസ്ക്കാരത്തിലാണ് നാം ജീവിക്കുന്നത്.\nകച്ചവടം പെരുകുന്ന ദേവാലയങ്ങള്\nപണത്തോടുള്ള അമിതാസക്തിക്ക് എതിരായിട്ടാണ് ക്രിസ്തു ജരൂസലേത്ത് ഒരിക്കല് ചാട്ടവാര് ഉയര്‍ത്തിയത്. അന്ന് അവിടെ സംഭവിച്ചതുപോലെ, അറിയാതെയും ശ്രദ്ധിക്കാതെയും നമ്മുടെ ദേവാലയങ്ങളും ചന്തസ്ഥലങ്ങള്‍പോലെ ആകുന്നുണ്ട്. ചില ദേവാലയങ്ങളില് ഒരു “നിരക്കുപട്ടിക” തൂങ്ങിക്കിടക്കുന്നത് കാണാം. കൂദാശകള്‍ക്കും മറ്റ് അടിയന്തിരങ്ങള്‍ക്കും ആവശ്യങ്ങള്‍ക്കും ജനങ്ങളില്‍നിന്ന് പണം ഈടാക്കാനുള്ള നിരക്കുഫലകമാണത്. കുര്‍ബ്ബാനയ്ക്കും കൂദാശകള്‍ക്കുമുള്ള ഓഹരിയായ പണം, പിന്നെ പാട്ടുകാര്‍ക്ക് വേറെ. ഇതെല്ലാമിന്ന് വലിയ കച്ചവടത്തുകയാണ്. എന്നാല് കുര്‍ബ്ബാനപ്പണം ഒരു സ്തോത്രക്കാഴ്ചയാണ്. സ്തോത്രക്കാഴ്ചകള് കാണിക്കയാണ്. അത് രഹസ്യമായി നിക്ഷേപിക്കേണ്ടതോ, നല്കപ്പെടേണ്ടതോ ആണ്. അതിനാല് അത് ബോര്‍ഡില് എഴുതി തിട്ടപ്പെടുത്തി വാങ്ങേണ്ടതുമല്ല.\nഭംഗിയുള്ള ആഘോഷം ആര്‍ഭാടമാകണമെന്നില്ല!\nചില തിരുനാളാഘോഷങ്ങളിലേയ്ക്ക് നാം കടന്നു ചെല്ലുമ്പോള് മനസ്സിലാക്കാം ആര്‍ഭാടങ്ങളുടെ തള്ളിച്ച. നാം വിലയിരുത്തേണ്ടതാണ്. - ആര്‍ഭാടങ്ങളുടെയും, സാമൂഹിക ആഘോഷങ്ങളുടെയും മണ്ഡപമാണോ ദേവാലയം? നമ്മുടെ ദൈവാലയാഘോഷങ്ങള് ഇന്നു വളരെയധികം ലൗകികതയിലേയ്ക്ക് വഴുതിപ്പോകുന്നുണ്ട്. നല്ല ആഘോഷങ്ങള് ഭംഗിയുള്ളതായിരിക്കണം, തീര്‍ച്ച...! എന്നാല് മനോഹരമായത് ലൗകികമല്ല, ലൗകികത പണത്തെയും സമ്പത്തിനെയും അധികാരത്തെയും മേല്ക്കോയ്മയെയും ആശ്രയിച്ചിരിക്കുന്നു. ദൈവത്തിന്‍റെ സ്ഥാനത്ത് സമ്പത്തിനെ പൂജിക്കുന്നതും പ്രതിഷ്ഠിക്കുന്നതും ലൗകായത്വമാണ്, ലൗകികതയാണ്.\nവിധവയുടെ നിസ്വാര്‍ത്ഥമായ നല്കല്\nസുവിശേഷം വരച്ചുകാട്ടുന്ന വിധവയായ സ്ത്രീയെ ഈശോയാണ് കണ്ടുപിടിക്കുന്നത്. എന്നിട്ട് ശിഷ്യന്മാരെ ചൂണ്ടിക്കാണിക്കുന്നു. ഈ ധനവാന്മാര് നിക്ഷേപിച്ചതിനെക്കാള് അധികമായിട്ട്, ഏറ്റവും വലിയ കൊടുക്കല് നടത്തിയിരിക്കുന്നത് ഈ വിധവയാണ്. എന്നാല് അവള് നിക്ഷേപിച്ചതോ, ഏറ്റവും തുച്ഛമായ ഒരു തുട്ട് ചെമ്പുനാണയം! ചെറിയ പൈസാപോലൊരു നാണയമാണത്!! ഏറ്റവും വലിയ കൊടുക്കലേതാണ്, എന്നാണ് ഈശോ ചൂണ്ടിക്കാണിക്കുന്നത്. തനിക്ക് ഉണ്ടായിരുന്നതെല്ലാം, തന്‍റെ ഉപജീവനത്തിനുള്ളതുപോലും അവള് അതില് നിക്ഷേപിക്കുന്നു. നിസ്സാരമായ അവളുടെ നിക്ഷേപം ഏറ്റവും വലിയ കൊടുക്കലിന് മാതൃകയായിട്ടാണ് ജരൂസലേം ദേവാലയത്തില്‍വച്ച് ക്രിസ്തു ചൂണ്ടിക്കാണിച്ചത്. നിസ്സ്വാര്‍ത്ഥമായ നല്കലിന്‍റെ ആള്‍രൂപമാണ് ഈ വിധവയില് ക്രിസ്തു വരച്ചുകാട്ടുന്നത്.\nരസകരമായ നിരീക്ഷണം, രണ്ടും സംഭവിക്കുന്നത് ജരൂസലേം ദേവാലയത്തിലാണ്. സ്വാര്‍ത്ഥതയുടെ മൂര്‍ത്തരൂപങ്ങളായ നിയമജ്ഞരെ ക്രിസ്തു വിമര്‍ശിക്കുന്നത് ഈ ദേവാലയ പരിസരത്തുതന്നെയാണ്. ഒപ്പം നിസ്സ്വാര്‍ത്ഥതയുടെ ഭാവമായ സ്ത്രീ നില്ക്കുന്നതും ദേവാലയത്തിനുള്ളിലാണ്. രണ്ടും പള്ളിക്കകത്ത്!! ഇന്നും അതുതന്നെയാണ് സത്യം. രണ്ടും ദേവാലയത്തില് തന്നെയുണ്ടു്.\nഫ്രാന്‍സ് പീറ്റര്, ജര്‍മ്മനിയില് ലിംബൂര്‍ഗിലെ മെത്രാനായിരുന്നു. സംഭവം 2013-ലാണ്. അദ്ദേഹം മെത്രാനായിട്ട് 10 വര്‍ഷങ്ങള് പിന്നിട്ടു. ബനഡിക്ട് 16-Ɔമന് പാപ്പായാണ് അദ്ദേഹത്തെ മെത്രാനാക്കിയത്. അതും വെറും 43-Ɔമത്തെ വയസ്സില്! ഇത്ര ചെറുപ്പത്തിലേ മെത്രാനാക്കുന്ന പതിവ് കത്തോലിക്കാ സഭയില് അത്യപൂര്‍വ്വമാണ്. അങ്ങനെ വേണമെങ്കില് അസാധാരണമായ കഴിവുകള്, അസാധാരണമായ പുണ്യങ്ങള്, അതിനൊപ്പം അസാധാരണമായ നേതൃത്വപാ‍ടവം എന്നിവ ഉണ്ടായിരിക്കണം. ഫ്രാന്‍സ് പീറ്റര് എന്ന യുവമെത്രാന് 10 വര്‍ഷക്കാലം ലിംബൂര്‍ഗ് രൂപത ഭരിച്ചു. അങ്ങനെ ഇരിക്കുമ്പോഴാണ് തന്‍റെ മെത്രാസനമന്ദിരം ഒന്ന് മെച്ചപ്പെടുത്തണം എന്ന് അദ്ദേഹത്തിനു തോന്നിയത്. നവീകരണപദ്ധതികള് നടന്നു, നടപ്പിലാക്കി. ചെലവായതോ, നാലു മില്യന്, അതായത് 40 ലക്ഷം യൂറോയ്ക്ക് അപ്പുറമായിരുന്നു. ഏകദേശം മുന്നൂറുകോടി രൂപയാണ് തന്‍റെ അരമന, മെത്രാസന മന്ദിരം നവീകരിക്കാന് വേണ്ടി ചിലവാക്കിയത്. ഇന്ത്യന് പ്രധാനമന്ത്രി ഒരു പ്രതിമയുണ്ടാക്കാന് 3000 കോടിയിലും മേലെ ചെലവഴിച്ച കഥ ബാക്കിനില്ക്കട്ടെ!\nആത്മീയതയ്ക്ക് ഇണങ്ങാത്ത ധൂര്‍ത്ത്\nഒരു മെത്രാസന മന്ദിരം പുതുക്കിപ്പണിയാന് ഇത്രവലിയ തുകയോ!? ഇതു കേട്ടിട്ട് ജര്‍മ്മന്‍കാര് ഞെട്ടി. സാധരണ ജര്‍മ്മകാര് അങ്ങനെ എളുപ്പത്തില് ഞെട്ടാത്തവരാണ്. ജര്‍മ്മനിയിലെ മെത്രാന് സംഘത്തിന്‍റെ തലവന് അദ്ദേഹത്തെ വിളിപ്പിച്ചു ചില വിവരങ്ങള് ആവശ്യപ്പെട്ടു, എന്നിട്ടു പറഞ്ഞു. മുന്നോട്ടു പോകുന്നതിനു മുന്‍പ് ചില ആത്മപരിശോധനകള് നടത്തേണ്ടതല്ലേ! അദ്ദേഹം പറഞ്ഞു ഒരു പരിശോധനയുടെയും ആവശ്യമില്ല, എല്ലാം നിയമപരമായിട്ടാണ് നടക്കുന്നതെന്ന്. അങ്ങനെ ഇരിക്കെയാണ് പാപ്പാ ഫ്രാന്‍സിസ് അദ്ദേഹത്തെ വത്തിക്കാനിലേയ്ക്ക് വിളിച്ചത്. അവിടെ മുറിയും ഭക്ഷണവുമെല്ലാം കൊടുത്തു പേപ്പല് വസതിയില്‍ത്തന്നെ താമസിപ്പിച്ചു. തന്നെ കാണാന് ആരെങ്കിലും ആഗ്രഹിക്കുന്നുവെന്നു നില്പില്‍നിന്നു മനസ്സിലാക്കിയാല്, താല്പര്യമെടുത്ത് അങ്ങോട്ടുചെന്ന് അവരെ കാണുന്ന വ്യക്തിയാണ് പാപ്പാ ഫ്രാന്‍സിസ്. ഏഴു ദിവസങ്ങള് കഴിഞ്ഞിട്ടും താന് വിളിച്ചു വരുത്തിയ മെത്രാനെ കാണുവാന് പാപ്പാ കൂട്ടാക്കിയില്ല. ഏട്ടാം ദിവസം അദ്ദേഹം പാപ്പായുമായി കണ്ടുമുട്ടി. സംസാരിച്ചു.\nകരുണയോടെ ശ്രവിച്ച പാപ്പാ ഫ്രാന്‍സിസ്\nഅതിനുശേഷം പുറത്തുവന്നപ്പോള് മാധ്യമങ്ങള് അദ്ദേഹത്തെ വളഞ്ഞു. എന്നിട്ടു ചോദിച്ചു. പാപ്പാ എന്താണ് താങ്കളോടു പറഞ്ഞത്. ഫ്രാന്‍സ് പീറ്റര് മറുപടി പറഞ്ഞു. പാപ്പാ ഫ്രാന്‍സിസ് എല്ലാം ശ്രദ്ധയോടെ കേട്ടു, കരുണയോടെ കേട്ടു. ഫ്രാന്‍സ് പീറ്റര് ജര്‍മ്മനിയില് ഫ്ളൈറ്റ് ഇറങ്ങി തന്‍റെ രൂപതയില് എത്തിയതും കിട്ടി – സസ്പെന്‍ഷന് ഓര്‍ഡര്! രൂപതയില്‍നിന്നും തല്ക്കാലം മാറിനില്ക്കണം. പിന്നെ നാലു മാസങ്ങള്‍ക്കുശേഷം ഡിസ്മിസ്സല്! രൂപത വിടുക! പാപ്പാ ഫ്രാന്‍സിസ് ഇതിലൂടെ നമുക്കു നല്കുന്ന സന്ദേശം വളരെ കൃത്യമാണ്. ആ‍ഡംബരം, ആഡംബരം! അത് ക്രിസ്തു ശിഷ്യനെ സംബന്ധിച്ച് പാപമാണ്. Luxury is sin. ആഡംബരം പാപമാണ്! കാരണം ആഡംബരം സ്വാര്‍ത്ഥതയുടെ അടയാളമാണ്. അതില്‍നിന്നും തിരിഞ്ഞു നടക്കാനാണ് ക്രിസ്തു ആവശ്യപ്പെടുന്നത്. ബിഷപ്പ് ഫ്രാന്‍സി പീറ്റര് സഭ വിട്ടുപോയില്ല. അദ്ദേഹം തിരുത്താന് തയ്യാറായി റോമിലെ ജര്‍മ്മന് സ്ഥാപനത്തില് ഇന്നും ജോലിചെയ്യുന്നുണ്ട്.\nദേവാലയത്തിനുള്ളില്‍വച്ച് ക്രിസ്തു വിധവയായ സ്ത്രീയുടെ ചെമ്പുതുട്ടു ചൂണ്ടിക്കാണിച്ചുകൊണ്ടു പറയുന്നത്, ദേ... കൊടുക്കുക, കൊടുക്കുക...! ജീവിതത്തെ വേദനിപ്പിക്കുന്ന വിധത്തില് ഉപജീവനത്തിന് ഉള്ളതില്‍നിന്നുപോലും കൊടുക്കുക എന്നാണ് ഈശോ ഉദ്ബോധിപ്പിക്കുന്നത്. ഉപജീവനത്തിനുള്ളതില്‍നിന്നുപോലും പങ്കുവയ്ക്കുന്ന നിസ്വാര്‍ത്ഥതയുടെ ആത്മീയതയിലേയ്ക്കാണ് ക്രിസ്തു നമ്മെ ഇന്നു വിളിക്കുന്നത്. ഈശോ ഇന്നു നമ്മെ വിളിച്ചിട്ട്, "ഏതെല്ലാം അരുത്, ഏതു വേണം" എന്നു കൃത്യമായി പറഞ്ഞു തരുന്നുണ്ട്.\nഭൗതികമായ സമ്പത്തിന്‍റെ... ഭൗമികമായ അധികാരത്തിന്‍റെ... ഭൗതികമായ ബഹുമിതകളുടെയും സ്വാര്‍ത്ഥതയുടെയും ആള്‍രൂപമായിരുന്ന നിയമജ്ഞരെ വിമര്‍ശിച്ചിട്ട്, അത് അരുതെന്നു പറഞ്ഞു തരികയും. കൊടുക്കലിന്‍റെയും എളിമയുടെയും മാതൃകയായ വലിയ ദാനശീലം വിധവയായ പാപം സ്ത്രീയിലൂടെ നമുക്കായി ക്രിസ്തു ചൂണ്ടിക്കാട്ടിത്തരുകയും ചെയ്യുന്നു. ഈ ജീവിതയാത്രയില് സമ്പത്തിനോടുള്ള ആര്‍ത്തിയും അധികാരഭ്രമവും വെടിഞ്ഞ് ആത്മീയതയിലേയ്ക്ക് ഉയരാന് ക്രിസ്തു നമ്മെ വിളിക്കുന്നു, നമ്മോട് ആഹ്വാനംചെയ്യുന്നു. ആത്മനാദരിദ്രരായവര് അനുഗൃഹീതരാകുന്നു! അവര് ഭാഗ്യവാന്മാരാകുന്നു (മത്തായി 5, 3... ലൂക്ക 6, 20).\nഗാനമാലപിച്ചത് ശ്രീനിവാസന്, രചന ജയന് പള്ളുരുത്തി, സംഗീതം ജര്‍സന് ആന്‍റെണി.\nനിങ്ങള് ഇതുവരെ ശ്രവിച്ചത് ആണ്ടുവട്ടം 32-Ɔο വാരം ഞായറാഴ്ചത്തെ സുവിശേഷവിചിന്തനമാണ്.\n10 November 2018, 16:50


KSRTC bus accident: തമിഴ്‍നാട്ടില് KSRTC ബസില് ലോറിയിടിച്ച് അപകടം; 20 മരണം; നിരവധി പേര്‍ക്ക് പരിക്ക് - several died and injured in tamil nadu road accident | Samayam Malayalam\nseveral died and injured in tamil nadu road accident\nതമിഴ്‍നാട്ടില് KSRTC ബസില് ലോറിയിടിച്ച് അപകടം; 20 മരണം; നിരവധി പേര്‍ക്ക് പരിക്ക്\nMary T | Samayam Malayalam | Updated: 20 Feb 2020, 11:46:00 AM\nപരിക്കേറ്റവരില് ചിലരുടെ നില ഗുരുതരമാണ്. അപകടത്തില് മരിച്ചവരിലും പരിക്കേറ്റവരിലും മലയാളികളുണ്ട്. ബസ് വെട്ടിപ്പൊളിച്ചാണ് യാത്രക്കാരില് പലരെയും പുറത്തെടുത്തത്. കേരള പോലീസ് ഹെൽപ്പ് ലൈൻ ആരംഭിച്ചിട്ടുണ്ട്\nതമിഴ്‍നാട്ടില് അവിനാശിയില് ഉണ്ടായ അപകടം. മരണം ഇതുവരെ 19\nകോയമ്പത്തൂര്: തമിഴ്‌നാട്ടില് രണ്ട് വാഹനാപകടങ്ങളിലായി 19 പേര് മരിച്ചു. പരിക്കേറ്റവരില് ചിലരുടെ നില ഗുരുതരമാണ്. അവിനാശിയില് ബെംഗളൂരുവില് നിന്ന് എറണാകുളത്തേക്ക് വന്ന കെഎസ്ആര്‍ടിസി വോള്‍വോ ബസും കണ്ടെയ്‌നര് ലോറിയും കൂട്ടിയിടിച്ചാണ് അപകടം ഉണ്ടായത്. പുലര്‍ച്ചെ മൂന്നരയ്ക്കാണ് കോയമ്പത്തൂരിനടുത്ത് തിരുപ്പൂരിലേക്ക് പ്രവേശിക്കുന്ന അവിനാശിയില് വെച്ച് കെഎസ്ആര്‍ടിസി അപകടത്തില്‍പ്പെട്ടത്. അതേസമയം, ലോറി ഡൈവര് പോലീസ് സ്‌റ്റേഷനില് ഹാജരായി. കണ്ടെയ്‌നര് ലോറി ഡ്രൈവറായ ഹേമരാജാണ് കീഴടങ്ങിയത്. ഇയാള് പാലക്കാട് സ്വദേശിയാണ്.\nമരിച്ചവരില് പാലക്കാട്, തൃശൂര് സ്വദേശികളുമുണ്ട്. മരിച്ച 11 പേരെ തിരിച്ചറിഞ്ഞിട്ടുണ്ട്. രാഗേഷ് (35)- പാലക്കാട്, ജിസ്മോൻ ഷാജു (24) -തുറവൂർ, നസീഫ് മുഹമ്മദ് അലി(24)- തൃശ്ശൂര്, ബൈജു (47)- അറക്കുന്നം, ഐശ്വര്യ (28), ഇഗ്നി റാഫേൽ (39)-തൃശ്ശൂർ, കിരൺ കുമാർ (33), ഹനീഷ് (25)- തൃശ്ശൂർ, ശിവകുമാർ (35)- ഒറ്റപ്പാലം, ഗിരീഷ് (29)- എറണാകുളം, റോസ്ലി എന്നിവരെയാണ് തിരിച്ചറിഞ്ഞത്.\nബസിലെ 12 സീറ്റുകളോളം ഇടിച്ച് തകര്‍ന്ന നിലയിലാണ്. ബസില് 48 യാത്രക്കാരാണുണ്ടായിരുന്നത്. 10 പേര് സംഭവസ്ഥലത്തു വെച്ചു തന്നെ മരിച്ചു. അഞ്ച് സ്ത്രീകളും 11 പുരുഷന്മാരുമാണ് മരിച്ചത്. പരിക്കേറ്റവരെ അവിനാശി സര്‍ക്കാര് ആശുപത്രിയില് പ്രവേശിപ്പിച്ചു. പോസ്റ്റ്‌മോര്‍ട്ടത്തിന് ശേഷം മൃതദേഹങ്ങള് ബന്ധുക്കള്‍ക്ക് വിട്ടുനല്‍കും. കെഎസ്ആര്‍ടിസി ബസിലെ ഡ്രൈവര് കം കണ്ടക്ടറായ ടി ഡി ഗിരീഷ് മരിച്ചുവെന്നാണ് ലഭിക്കുന്ന വിവരം.\nപാലക്കാട്, തൃശൂര്, എറണാകുളം എന്നീ ഭാഗങ്ങളിലേക്ക് റിസര്‍വ് ചെയ്ത യാത്രക്കാരിയിരുന്നു ബസില് ഉണ്ടായിരുന്നത്. ബസില് എറണാകുളം ഭാഗത്ത് 25 പേരും തൃശൂരിലേക്ക് 19 പേരും പാലക്കാട്ടേക്ക് നാലുപേരുമാണ് റിസര്‍വ് ചെയ്തിരുന്നത്.\nഎറണാകുളം രജിസ്‌ട്രേഷനുള്ള ലോറിയാണ് ഇടിച്ചത്. കോയമ്പത്തൂര്- സേലം ബൈപ്പാസില് മുന്‍വശത്തെ ടയര് പൊട്ടിയ കണ്ടെയ്‌നര് ലോറി ഇടയ്ക്കുള്ള ഡിവൈഡര് മറികടന്ന് മറുഭാഗത്ത് വണ്‍വേയില് പോകുകയായിരുന്ന കെഎസ്ആര്‍ടിസി ബസിനു നേരെ ഇടിച്ചുകയറുകയായിരുന്നു. എറണാകുളം ഡിപ്പോയിലെ വാഹനമാണ് അപകടത്തില്‍പ്പെട്ടത്. യാത്രക്കാരിലേറെയും മലയാളികളായിരുന്നെന്നാണ് സൂചന.\nകെഎസ്ആര്‍ടിസി ആര് എസ് 784 നമ്പര് ബാംഗ്ലൂര്- എറണാകുളം ബസാണ് അപകടത്തില്‍പ്പെട്ടത്. പുലര്‍ച്ചെ 3.15 ഓടെയാണ് അപകടമുണ്ടായത്. നടപടികള്‍ക്കായി പാലക്കാട് യൂണിറ്റ് ഓഫിസറും കെഎസ്ആര്‍ടിസി ഇന്‍സ്‌പെക്ടര്‍മാരും സംഭവസ്ഥലത്തെത്തി.\nതിങ്കളാഴ്ചയാണ് ബസ് എറണാകുളത്തു നിന്നു ബെംഗളൂരുവിലേക്ക് പോയത്. യാത്രക്കാരില്ലാത്തതിനാല് ബസ് തിരിച്ചുവരുന്നത് ഒരു ദിവസം നീട്ടുകയായിരുന്നു. അപകടകാരണം അന്വേഷിക്കാന് കെഎസ്ആര്‍ടിസി എംഡിയോട് ആവശ്യപ്പെട്ടതായി ഗതാഗത മന്ത്രി എ കെ ശശീന്ദ്രന് അറിയിച്ചു.\nസേലത്ത് വെച്ചുണ്ടായ മറ്റൊരു അപകടത്തില് അഞ്ച് പേര് മരിച്ചിട്ടുണ്ട്. നേപ്പാളില് നിന്ന് വന്ന ടൂറിസ്റ്റ് ബസു ലോറിയുമാണ് സേലത്തു വച്ചു കൂട്ടിയിടിച്ചത്. അപകടത്തില് അഞ്ച് നേപ്പാള് സ്വദേശികളാണ് മരിച്ചതെന്ന് റിപ്പോര്‍ട്ടുകള് സൂചിപ്പിക്കുന്നു. 26 പേര്‍ക്ക് പരുക്കേറ്റിട്ടുണ്ട്.\nകമല്‍ഹാസന് ചിത്രത്തിന്‍റെ ഷൂട്ടിംഗ് ലൊക്കേഷനില് അപകടം;3പേര് കൊല്ലപ്പെട്ടു ആര്‍ട്ടിക്കിള് ഷോ\nറോഡ് അപകടം കോയമ്പത്തൂര് ബസ് അപകടം കോയമ്പത്തൂര് അപകടം KSRTC bus accident Coimbatore accident bus accident tamil nadu avinashi accident today accident in coimbatore today\nWeb Title : several died and injured in tamil nadu road accident


Lord SREE NARAYANA GURU Sevak: ചില ഗുരുദേവ വചനങ്ങള്.\n“വാദിക്കാനും ജയിക്കുവാനും അല്ല, അറിയാനും അറിയിക്കുവാനും ആണ് വിദ്യ”.\n“വിവേകം താനേ വരില്ല, യത്നിക്കണം ധാരാളം വായിക്കണം”.\n“ഈ ലോകം സത്യത്തിലാണ് സ്ഥിതിചെയ്യുന്നത് അതുകൊണ്ട് കള്ളം പറയരുത്, സത്യം മാത്രം പറയുക”.\n“മതം ഈശ്വര സാക്ഷല്കാവരതിനുള്ള ഒരു ഉപാധിമാത്രം, മതം അല്ലാ ദൈവം”.\n“നിസ്വാര്ത്ഥകമായ സേവനത്തിനു എപ്പോഴും ഈശ്വരാനുഗ്രഹം ഉണ്ടാകും”.\n“മടിയന്മാരായി ജീവിക്കുന്നത് നീതിക്ക് നിരക്കാത്തത്”.\n“ശുചിത്വം അടുക്കളയില് നിന്ന് തുടങ്ങുക”.\n“വ്യവസായം കൊണ്ടല്ലാതെ ധനാഭിവൃധി ഉണ്ടാക്കുവാന് സാധിക്കുന്നതല്ല”.\n“ഭക്തിയില്ലാത്ത ജീവിതത്തിനു ഉപ്പില്ലാത്ത ചോറ് കൊടുക്കണം”.\n“ശീലിച്ചാല് ഒന്നും പ്രയാസം ഇല്ലാ, തീയിലും നടക്കാം”.\n“കൃഷിചെയ്യണം, കൃഷിയാണ് ജീവരാശിയുടേ നട്ടെല്ല്”.\n“നാം ദൈവത്തിന്റെ പ്രതിപുരുഷന് മാത്രം, ശരീരം വെറും ജഡം”.\n“അനാവശ്യമായ ധനവ്യയം ഒരു മംഗളകര്മനത്തിനും പാടില്ലാ”.\n“എല്ലാവരും ഈശ്വരനെ ആണ് ആരാധിക്കുന്നത് ബിംബത്തെ അല്ല”.\n“അവനവനാത്മ സുഖതിന്നാചരിക്കുന്നവ അപരന് സുഖത്തിനായ് വരേണം”.\nPosted by LonelY TravelleR at 7:40 AM\nLabels: ചില ഗുരുദേവ വചനങ്ങള്.\nQuotes of Sree Narayana Gurudevan...\n1.Wise men know that there is only Knowledge, so they remain one with it and do not struggle. For them the truth to be known is here and ...\nഗുരു എന്തിനാണ് പ്രതിഷ്ഠകള് നടത്തിയത്?\nBy Aravind Janardhanan in THIYYA / EZHAVA ഒരു ജാതി ഒരു മതം എന്നു പറഞ്ഞിട്ടു ഗുരു എന്തിനാണ് പ്രതിഷ്ഠകള് നടത്തിയത്? എന്റെ കൂട്ടുകാരുടെ ഈ ...\nഗുരുവിനെ കുറിച്ചു ആദ്യ കാലo പ്രസിദ്ധീകരിക്കപെട്ട ഗ്രന്ഥങ്ങൾ - Sree Narayana GURU Antique biographies\nBensal Moncy ശ്രീനാരായണ ഗുരുവിന്റെ ജീവചരിത്രം ആദ്യമായി എഴുതിയത് 1909 ലാണ് . പദ്യ രൂപത്തിലുള്ള ജീവചരിത്രം ശ്രീ. നാണു ജി. വാഴവിളമറ്റം എഴുതി...\nനന്മയുടെ പ്രവാചകനായ ശ്രീനാരായണ ഗുരുവിനെക്കുറിച്ച് ഈയടുത്ത കാലത്തുയര്‍ന്നു വന്ന വിവാദങ്ങള് അനാവശ്യവും ഗുണപരമല്ലാത്തതുമാണ്. വിശ്വവിജയിയ...\nവിശ്വാസസംഹിതകള്‍ക്കും സാമൂഹ്യ വ്യവസ്ഥിതികള്‍ക്കും കാലാനുസൃതമായ മാറ്റം സംഭവിക്കുക സ്വാഭാവികം . എന്നാല് കാലാനുസൃതമായ മാറ്റങ്ങളില് പെട്ടുപ...\n1913 ൽ തിരുവനന്തപുരത്തുള്ള അഞ്ചുതെങ്ങിൽ കടൽ തീരത്തോടടുത്ത് സ്വാമികൾ ഒരു ക്ഷേത്രം പണി കഴിപ്പിച്ചു . അവിടെ വന്നിരുന്ന ആരാധകർ സ്വാമിയെ സമീപിച്...\nമദ്യപാനത്തെ കുറിച്ച് ഗുരു\nകത്തോലിക്കനും യുക്തിവാദിയുമായ പാണ്ടിപ്പിള്ള വറീത് ഒരിക്കല് ഗുരുവിനോട് ചോദിച്ചു. "ചെത്തും മദ്യപാനവും സ്വാമികള് വിചാരിച്ചാല് നിര്‍ത...


തിരുവനന്തപുരം: യൂണിവേഴ്‌സല് യോഗാ കോണ്‍ഷ്യസ്‌നെസ്സിന്റെ ആഭിമുഖ്യത്തില് 5-ാമത് ഗ്ലോബല് യോഗാ ഫെസ്റ്റ് നാളെ മുതല് 16വരെ വൈലോപ്പിള്ളി സംസ്‌കൃതിഭവനില് നടക്കും. യോഗാഫെസ്റ്റില് യോഗാചാര്യന്മാരുടെ നേതൃത്വത്തില് പ്രത്യേക യോഗാ പരിശീലനം, യോഗയിലൂടെ വിഷാദരോഗ നിയന്ത്രണവും ശമനവും, അന്തര്‍ദേശീയ സമ്മേളനം, വര്‍ക്ക്‌ഷോപ്പ് എന്നിവ ഉണ്ടായിരിക്കും. പരിപാടിയുടെ ഭാഗമായി പൊതുജനങ്ങള്‍ക്കായുള്ള യോഗാപരിശീലനം മ്യൂസിയം ആഡിറ്റോറിയത്തില് നടക്കും. 17 മുതല് 19വരെ പ്രാണായാമവും യോഗചികിത്സയും എന്ന വിഷയത്തില് പരിശീലന പഠനകളരിയും മ്യൂസിയം ആഡിറ്റോറിയത്തില് നടക്കുമെന്ന് യോഗാചാര്യന് ജയദേവന് അറിയിച്ചു. വിവരങ്ങള്‍ക്ക് 9447774143.\nമലബാര് മേള 24 മുതല്\nആദ്യ യോഗാടൂറിന് ഇന്ന് തുടക്കം\nസി.എന്. ജയദേവനെ വെട്ടാന് സിപിഎം നിര്‍ദേശം; മുന്നണിയില് ഉരുള്‍പൊട്ടല്\nപ്രാധാന്യം നല്‍കേണ്ടത് ആയുര്‍വേദ, യോഗ ടൂറിസത്തിന് : കേന്ദ്രമന്ത്രി\nസാധ്യതാ പട്ടികകള് പൂര്‍ത്തിയാവുന്നതോടെ ഇടതുമുന്നണിയില് അടി മുറുകുന്നു


സാമ്പത്തിക വളര്‍ച്ചനിരക്ക് 6.5 ശതമാനത്തിലേക്ക് കൂപ്പുകുത്തി - Janayugom Online\nBy: Web Desk | Friday5January 2018 10:41 PM IST\nന്യൂഡല്‍ഹി: 2017-18 വര്‍ഷത്തെ രാജ്യത്തിന്റെ സാമ്പത്തിക വളര്‍ച്ചനിരക്ക് കഴിഞ്ഞ നാല് വര്‍ഷത്തിനിടയിലെ ഏറ്റവും കുറഞ്ഞ നിരക്കായ 6.5 ശതമാനത്തിലേക്ക് എത്തിയതായി റിപ്പോര്‍ട്ട്. കേന്ദ്ര സ്റ്റാറ്റിസ്റ്റിക്‌സ് മന്ത്രാലയമാണ് ഇത് സംബന്ധിച്ച് കണക്കുകള് കേന്ദ്ര സര്‍ക്കാരിന് നല്‍കിയത്. 2016-17ല് ഇത് 7.1 ശതമാനമായിരുന്നു.മോഡി സര്‍ക്കാര് അധികാരത്തില് എത്തിയതിനു ശേഷം ആഭ്യന്തര ഉത്പാദന വളര്‍ച്ചയിലുണ്ടാകുന്ന ഏറ്റവും കുറഞ്ഞ നിരക്കാണിത്. നോട്ട് നിരോധനവും ചരക്ക് സേവന നികുതി സമ്പ്രദായവുമാണ് വളര്‍ച്ചനിരക്ക് ഇടിയാന് കാരണമാക്കിയതെന്നാണ് അനുമാനിക്കുന്നത്.\n2018ലെ ബജറ്റ് അവതരിപ്പിക്കാന് മാസങ്ങള് മാത്രം ബാക്കി നില്‍ക്കെയാണ് മന്ദഗതിയിലുള്ള സാമ്പത്തിക വളര്‍ച്ചയുടെ കണക്കുകള് പുറത്ത് വന്നത്. 2016-17 വര്‍ഷത്തെ സാമ്പത്തിക വളര്‍ച്ചയായ 7.1 ശതമാനവുമായി താരതമ്യം ചെയ്യുമ്പോള് ഈ വര്‍ഷത്തെ നിരക്കായ 6.5 ശതമാനം ഫെബ്രുവരിയിലെ ബജറ്റിനെ കാര്യമായി ബാധിച്ചേക്കാം എന്ന ആശങ്കയിലാണ് സാമ്പത്തിക വിദഗ്ധര്.\nകാര്‍ഷിക മേഖലയിലും ഉത്പാദന മേഖലയിലും വലിയ തിരിച്ചടി നേരിട്ടതോടെയാണ് സാമ്പത്തിക വളര്‍ച്ച താഴേക്കു പതിക്കുന്നത്. കഴിഞ്ഞ വര്‍ഷം മൊത്ത ആഭ്യന്തര ഉത്പാദനത്തിന്റെ വളര്‍ച്ച 7.1 ആയിരുന്നു. ഇതിനാണ് വന് ഇടിവ് നേരിട്ടിരിക്കുന്നത്.\nനടപ്പു സാമ്പത്തിക വര്‍ഷം കാര്‍ഷിക മേഖലയില് 2.1 ശതമാനത്തിന്റെ വളര്‍ച്ച മാത്രമാണ് ഉണ്ടാവുക. കഴിഞ്ഞ തവണ ഇത് 4.9 ആയിരുന്നു. ഇതാണ് നേര്‍പകുതിയിലും താഴെയായി കുത്തനെ കുറയുന്നത്. ഉത്പാദന മേഖലയിലും വലിയ തളര്‍ച്ചയാണ് ഉണ്ടാവുക. ഇത്തവണ 4.6 ശതമാനം വളര്‍ച്ചനിരക്കു മാത്രമാണ് പ്രതീക്ഷ. കഴിഞ്ഞ സാമ്പത്തിക വര്‍ഷം ഇത് 7.9 ശതമാനമായിരുന്നു. കാര്‍ഷിക, നിര്‍മാണ മേഖലകളാണു മുഖ്യമായും വളര്‍ച്ചാ മാന്ദ്യത്തിനു വഴിവയ്ക്കുന്നത്. 2017-18 സാമ്പത്തിക വര്‍ഷത്തില് കാര്‍ഷിക മേഖല 2.1 ശതമാനം വളര്‍ച്ചനിരക്കാണ് രേഖപ്പെടുത്തുക. മുന് വര്‍ഷത്തെ വളര്‍ച്ചനിരക്കായ 4.9നെ അപേക്ഷിച്ച് ഏറെ പിന്നിലാണിത്. കഴിഞ്ഞ വര്‍ഷം 7.9 ശതമാനം വളര്‍ച്ചനിരക്കു രേഖപ്പെടുത്തിയ നിര്‍മാണ മേഖലയില് ഈ വര്‍ഷം 4.6 ശതമാനം വളര്‍ച്ചനിരക്കേ പ്രതീക്ഷിക്കുന്നുള്ളൂ.\nഊര്‍ജ, ഹോട്ടല് മേഖലകളാണ് ഇക്കാലയളവില് കാര്യമായ വളര്‍ച്ചനിരക്കുമായി ശ്രദ്ധ നേടുന്ന രണ്ടു മേഖലകള്. ഈ മേഖലകളില് യഥാക്രമം 7.5, 8.7 ശതമാനം എന്നിങ്ങനെയാണ് വളര്‍ച്ചനിരക്ക് പ്രതീക്ഷിക്കുന്നത്.\nസാമ്പത്തിക വര്‍ഷത്തിന്റെ രണ്ടാം പാദം ആദ്യ പാദത്തേക്കാള് മെച്ചപ്പെടുമെന്ന് സ്റ്റാറ്റിസ്റ്റിക്‌സ് വകുപ്പ് മേധാവി ആനന്ദ് പറഞ്ഞു. ഒക്ടോബര്-ഡിസംബര് പാദത്തിലും ജനുവരി-മാര്‍ച്ച് പാദത്തിലും വളര്‍ച്ച ഏഴില് എത്തുമെന്നും അദ്ദേഹം പറയുന്നു.


പ്രഭാത സവാരിക്കിടെ റോഡരികില് മരിച്ചനിലയില് കണ്ടെത്തിയ യുവാവിന്റെ മരണം കാരണം പുറത്ത് | morning walk|youth death\nമലപ്പുറം: മലപ്പുറത്ത് പ്രഭാത സവാരിക്കിടെ റോഡരികില് മരിച്ചനിലയില് കണ്ടെത്തിയ യുവാവിന്റെ മരണം നെഞ്ചുവേദന മൂലമല്ലെന്ന് തെളിഞ്ഞു. പോസ്റ്റ്മോര്‍ട്ടം റിപ്പോര്‍ട്ടില് യുവാവിന്റെ കരളിനും നട്ടെല്ലിനും ക്ഷതമേറ്റതായി കണ്ടെത്തി. സംഭവത്തില് പികപ് വാന് ഡ്രൈവര് അറസ്റ്റില്. പൊന്നാനി കാഞ്ഞിരമുക്ക് കരിങ്കല്ലത്താണിയില് തൊടുപുഴ കല്ലൂര് കൂടിയകത്ത് ആന്റോ (20) ആണ് അറസ്റ്റിലായത്. ഒരാഴ്ച മുന്‍പാണു കാഞ്ഞിരമുക്ക് വാലിയില് ഭരതന്റെ മകന് അമലിനെ (20) പ്രഭാത സവാരിക്കിടെ കാഞ്ഞിരമുക്കിലെ റോഡരികില് ദുരഹ സാഹചര്യത്തില് മരിച്ച നിലയില് കണ്ടെത്തിയത്.\nRead Also : ആരോഗ്യമേഖലയില് നിങ്ങള് കൈവരിച്ച നേട്ടങ്ങള് അക്കമിട്ട് പറയാന് പറ്റുമോ?; മുഖ്യമന്ത്രിയെ വെല്ലുവിളിച്ച് ഉമ്മന് ചാണ്ടി\nനെഞ്ചുവേദനയാകാം മരണകാരണമെന്ന് കരുതിയെങ്കിലും പോസ്റ്റ്മോര്‍ട്ടം റിപ്പോര്‍ട്ടില് കരളിനും നട്ടെല്ലിനും ക്ഷതമേറ്റതായി കണ്ടെത്തി. ഇതോടെ മരണത്തില് ദുരൂഹതയുണ്ടെന്ന് പൊലീസ് വ്യക്തമാക്കി. സമീപത്തെ സിസിടിവി ദൃശ്യങ്ങളുടെ അടിസ്ഥാനത്തില്, പരസ്യ ബോര്‍ഡ് കൊണ്ടുപോകുന്ന പികപ് വാനിനെ കേന്ദ്രീകരിച്ച് അന്വേഷണം നടത്തി.\nഎറണാകുളത്ത് വച്ച് ഡ്രൈവറെയും വാഹനത്തെയും പൊലീസ് കസ്റ്റഡിയിലെടുത്തു. എറണാകുളത്തുനിന്ന് കോഴിക്കോട്ടേക്ക് പരസ്യ ബോര്‍ഡുമായി പോകുകയായിരുന്ന പിക്കപ്പ് വാന് അമലിന്റെ പിന്നില് ഇടിക്കുകയായിരുന്നുവെന്ന് പ്രതി പൊലീസിനു മൊഴി നല്‍കി.\nmorning walk youth death\nകിണറ്റില് നിന്ന് വെള്ളമെടുത്തെന്ന് ആരോപിച്ച് മർദ്ദനം; മകനും മരുമകളും അറസ്റ്റിൽ\nബി.ജെ.പി അധികാരത്തിലെത്തിയാൽ ഒരു പക്ഷി പോലും നിയമവിരുദ്ധമായി കടക്കില്ല; ബംഗാളിനെ ബിജെപി നയിക്കുമെന്ന് അമിത് ഷാ\nസുഹൃത്തിന്റെ കുട്ടിയുടെ പിറന്നാള് ചടങ്ങിനിടെ കുത്തേറ്റ യുവാവ് മരിച്ചു\nFeb 15, 2021, 06:30 pm IST\nകല്യാണവീട്ടില് കൂട്ടത്തല്ല്, യുവാവ് മരിച്ചു : വരന്റെ പിതാവ് ഉള്‍പ്പെടെ നാല് പേര് അറസ്റ്റില് , സംഭവം കേരളത്തില്


ഞങ്ങള് ഇവിടെയുള്ളത് ഭരണഘടന മാറ്റാനെന്ന് കേന്ദ്രമന്ത്രി ഹെഗ്‌ഡെ; വിമര്‍ശനവുമായി സിദ്ധരാമയ്യ – Chandrika Daily\nBy chandrika Monday December 25, 2017 18:54 pm\nഞങ്ങള് ഇവിടെയുള്ളത് ഭരണഘടന മാറ്റാനെന്ന് കേന്ദ്രമന്ത്രി ഹെഗ്‌ഡെ; വിമര്‍ശനവുമായി സിദ്ധരാമയ്യ\nന്യുഡല്‍ഹി: ഇന്ത്യന് ഭരണഘടന കാലത്തിനനുസരിച്ച് മാറ്റിയെഴുതണമെന്നും അതിന് ഞങ്ങളിവിടെയുണ്ടെന്നും കേന്ദ്രമന്ത്രി അനന്ത് കുമാര് ഹെഗ്‌ഡെ. മതേതരവാദികളാവുന്നതിന് പകരം ജാതി, മത സ്വത്വത്തെ അംഗീകരിക്കുകയാണ് വേണ്ടതെന്നും ഹെഗ്‌ഡെ പറഞ്ഞു….\nന്യുഡല്‍ഹി: ഇന്ത്യന് ഭരണഘടന കാലത്തിനനുസരിച്ച് മാറ്റിയെഴുതണമെന്നും അതിന് ഞങ്ങളിവിടെയുണ്ടെന്നും കേന്ദ്രമന്ത്രി അനന്ത് കുമാര് ഹെഗ്‌ഡെ. മതേതരവാദികളാവുന്നതിന് പകരം ജാതി, മത സ്വത്വത്തെ അംഗീകരിക്കുകയാണ് വേണ്ടതെന്നും ഹെഗ്‌ഡെ പറഞ്ഞു. കര്‍ണാടകത്തിലെ കൊപ്പാലില് ബ്രാഹ്മണ യുവ പരിഷത്ത് യോഗത്തില് സംസാരിക്കുകയായിരുന്നു കേന്ദ്രമന്ത്രി.\n‘മതേതരര് എന്നും പുരോഗമനവാദികള് എന്നും സ്വയം വിശേഷിപ്പിക്കുന്നവര് സ്വന്തം മാതാപിതാക്കളുടെ രക്തം തിരിച്ചറിയാത്തവരാണ്. അത്തരം തിരിച്ചറിയലുകളിലൂടെയാണ് ഒരാള്‍ക്ക് ആത്മാഭിമാനം ഉണ്ടാകുന്നത്” എന്ന് പറഞ്ഞ ആനന്ത്കുമാര് ഹെഗ്‌ഡെ, ഓരോരുത്തരും മുസ്ലീം ആയും ക്രിസ്ത്യാനിയായും ബ്രാഹ്മണനായും ലിങ്കായത് ആയും ഹിന്ദുവായും തിരിച്ചറിയുകയാണെങ്കില് താന് സന്തുഷ്ടനാണ് എന്നും അഭിപ്രായപ്പെട്ടു. ”പക്ഷെ അവര് മതേതരാണ് എന്ന് പറയുന്നിടത്താന് പ്രശ്‌നങ്ങള് ഉണ്ടാകുന്നത്.” നൈപുണ്യ വികസനത്തിന്റെയും സംരംഭകത്വത്തിന്റെയും ചുമതല വഹിക്കുന്ന കേന്ദ്രമന്ത്രി പറഞ്ഞു.\nകേന്ദ്രമന്ത്രി എന്ന സ്ഥാനത്തിരുന്ന് ഒരിക്കലും പറയാന് പാടില്ലാത്ത കാര്യങ്ങളാണ് ഹെഗ്‌ഡെ പറഞ്ഞതെന്ന് കര്‍ണാടക മുഖ്യമന്ത്രി സിദ്ധരാമയ്യ വിമര്‍ശിച്ചു. അംബേദ്കര്‍ക്കെതിരായ ആര്‍എസ്എസ് നിലപാടാണ് ഹെഗ്‌ഡെയിലൂടെ പുറത്തുവന്നത്. വിഷംതുപ്പുകയാണ് ഹെഗ്‌ഡെ. പഞ്ചായത്ത് അംഗമാകാന് പോലും അദ്ദേഹത്തിന് അര്‍ഹതയില്ലെന്നും സിദ്ധരാമയ്യ വിമര്‍ശിച്ചു.\nCategories: Culture, More, Views Tags: HEGDE, siddaramayya


ആൽമരം എന്ന രക്ഷകൻ – Palathully\nby Vinaya Raj V R April 7, 2018 342 പേർ വായിച്ചു\nമണ്ണിൽ വളരുന്ന ആൽമരങ്ങൾ എല്ലാം തന്നെ മനുഷ്യൻ നട്ടതാവണം, കാരണം അങ്ങനെ നിലത്തുവളരുന്ന പ്രകൃതമല്ല ഒരുതരം ആൽമരങ്ങളുടെയും. കാട്ടിലെ വറുതിയുടെ കാലത്ത് നിറയെ ഫലങ്ങൾ നിറഞ്ഞ ആൽമരങ്ങൾ കാട്ടിലെ പലജീവികളുടെയും ഏക ആശ്രയസ്ഥലമാണ്. ഇങ്ങനെയുള്ള പഴങ്ങൾ തിന്നുന്ന പക്ഷികൾ തിരികെ ആലുകളുടെ പ്രജനനത്തെ സഹായിക്കാനായി അവയുടെ വിത്തുകൾ മറ്റുമരങ്ങളുടെ ശാഖകളിലും പോടുകളിലും കേടുവന്നിടത്തും തുളകളിലുമെല്ലാം നിക്ഷേപിക്കുന്നു. വിത്ത് പതിയെ മുളച്ച് തൈയായിമാറി സാധുരൂപത്തിൽ വളർന്നുതുടങ്ങുന്നു. വേര് താഴോട്ട് നീണ്ടുചെന്ന് മണ്ണിൽ എത്തുന്നതും ആല് തന്റെ വിശ്വരൂപം പുറത്തെടുത്തുതുടങ്ങുകയായി. മണ്ണിൽനിന്നും പോഷകങ്ങൾ കിട്ടിത്തുടങ്ങുന്നതോടെ മറ്റു വേരുകളും വളർന്നുതുടങ്ങുന്നു. പതിയെപ്പതിയെ വേരുകൾ തനിക്കുചെറുപ്പത്തിൽ അഭയം തന്ന വൃക്ഷത്തെ വരിഞ്ഞുമുറുക്കി ഇല്ലായ്മ ചെയ്യുന്നു. ഇങ്ങനെ ചെയ്യുന്ന ആലിന് കൊടുംകാട്ടിൽ നിലത്തുനിന്നും പുതുതായി നാമ്പെടുത്തുവളരാനുള്ള ഏറെക്കുറെ അസാധ്യമായ രീതിയെ എളുപ്പത്തിൽ മറികടക്കാൻ ആവുന്നു. മറ്റുമരങ്ങളുടെമുകളിൽ ആകാശത്തേക്കുവളർന്ന് നിൽക്കുന്ന ആലിന്റെ ഇലച്ചാർത്തുകൾ മാതൃവൃക്ഷത്തിന് പ്രകാശം ലഭിക്കുന്നതടക്കം തടയുന്നു. ഇത്രയും കാലം ഇങ്ങനെ പീഡിപ്പിക്കപ്പെട്ടിട്ടും കൊല്ലപ്പെട്ടിട്ടും ഈ മരങ്ങൾ എന്തുകൊണ്ടാണ് പരിണമിക്കുമ്പോൾ ആലുകളെ തടയുന്നതിൽ പരാജയപ്പെട്ടത്?\nഈയൊരു കാര്യത്തെപ്പറ്റി പഠിക്കുമ്പോഴാണ് ഗവേഷകർ രസകരമായ മറ്റുചില കാര്യങ്ങൾ ശ്രദ്ധിച്ചത്. ഈ ആലുകളും മരങ്ങളും തമ്മിൽ ഇങ്ങനെ നിലനിൽക്കുന്നതിന് സഹകരണത്തിന്റെയും ചില മാനങ്ങൾ ഉണ്ടെന്ന് അവർ മനസ്സിലാക്കി. ആസ്ത്രേലിയയിൽ 2013 -ൽ ഉണ്ടായ ഓസ്‌വാൾഡ് ചുഴലിക്കാറ്റിൽ ഏറ്റവും ബലവാന്മാരായ പലമരങ്ങളും കടപുഴകുകയുണ്ടായി. കാറ്റിനുശേഷം ഗവേഷകർ നടത്തിയ പഠനത്തിൽ ആലുകൾ വരിഞ്ഞുമുറുക്കിയ മരങ്ങൾക്ക് പലതിനും മറ്റുള്ളവരെ അപേക്ഷിച്ച് കാറ്റിൽ വീണുപോകാതെ പിടിച്ചുനിൽക്കാൻ കഴിഞ്ഞു. കരുത്തും വ്യാപ്തിയുമുള്ള ആലിന്റെ വേരുകൾ മാതൃവൃക്ഷത്തെ മറിഞ്ഞുവീഴാതെ മണ്ണിൽ പിടിച്ചുനിർത്താൻ സഹായിക്കുകയായിരുന്നു. തങ്ങളെ അന്തിമമായി നശിപ്പിക്കുമെങ്കിലും കൊടുംകാറ്റിൽ ഇടറാതെ പിടിച്ചുനിൽക്കുന്നത് ശത്രുവിന്റെ സഹായം കൊണ്ടുമാത്രമായിരുന്നു എന്നതാവാം ഈ മരങ്ങൾ ആലുകൾക്ക് വാസസ്ഥലം നൽകാൻ കാരണം. ഒന്നിലധികം മരങ്ങളിൽ പടർന്നുവളർന്ന ആലുകളാവട്ടെ ആ മരക്കൂട്ടത്തെത്തന്നെ സംരക്ഷിക്കുകയായിരുന്നു. കാറ്റിനുശേഷം തങ്ങളുടെ വിത്തുകൾ വഴി വീണ്ടും വംശം നിലനിർത്താൻ ആ മരങ്ങളെ സഹായിച്ചത് ആലുകൾ അവയിൽപടർന്നതുകൊണ്ടുമാത്രമായിരുന്നു.\nധാരാളം ഗവേഷണങ്ങൾ നടക്കേണ്ട ഒരു മേഖലയാണ് ഇതെങ്കിലും ജീവിക്കാൻ അവസരം നൽകുന്ന വൃക്ഷങ്ങളെ നശിപ്പിക്കുന്ന ആൽമരങ്ങളെ അവയുടെ ശത്രുക്കളായി മാത്രം കണ്ടിരുന്ന മനോഭാവത്തിന് ഇതോടെ മാറ്റം വന്നിരിക്കുകയാണ്.


ഇന്ത്യയുടെ വളർച്ച കുറയുമെന്നു ഫിച്ച് : Deepika.com Business News\nഇന്ത്യയുടെ വളർച്ച കുറയുമെന്നു ഫിച്ച്\nന്യൂഡൽഹി: ഏപ്രിൽ ഒന്നിനു തുടങ്ങുന്ന സാന്പത്തികവർഷം ഇന്ത്യയുടെ വളർച്ച വീണ്ടും കുറയുമെന്നു പ്രധാന റേറ്റിംഗ് ഏജൻസി. 6.8 ശതമാനം വളർച്ചയാണ് ഫിച്ച് റേറ്റിംഗ്സ് അടുത്ത വർഷത്തേക്കു കണക്കാക്കുന്നത്. നേരത്തേ അവർ ഏഴു ശതമാനം വളർച്ച പ്രവചിച്ചിരുന്നതാണ്.\nമാർച്ച് 31ന് അവസാനിക്കുന്ന 2018-19ൽ 6.9 ശതമാനം വളർച്ചേ അവർ കണക്കു കൂട്ടുന്നുള്ളൂ. നേരത്തേ 7.2 ശതമാനമായിരുന്നു പ്രതീക്ഷ. ഇപ്പോഴത്തെ പ്രതീക്ഷ ഗവൺമെന്‍റിന്‍റെ സെൻട്രൽ സ്റ്റാറ്റിസ്റ്റിക്സ് ഓഫീസിന്‍റെ (സിഎസ്ഒ) പ്രതീക്ഷയായ ഏഴു ശതമാനത്തേക്കാൾ കുറവാണ്.\n2017-18ൽ ഇന്ത്യയിൽ 7.2 ശതമാനമായിരുന്നു ജിഡിപി (മൊത്ത ആഭ്യന്തര ഉത്പാദനം) വളർച്ച. 2018-19ന്‍റെ ഒന്നാം ത്രൈമാസത്തിൽ എട്ടുശതമാനവും രണ്ടാം ത്രൈമാസത്തിൽ ഏഴു ശതമാനവുമായിരുന്നു വളർച്ച. മൂന്നാമത്തേതിൽ 6.6 ശതമാനമേ വളർന്നുള്ളൂ.\nഫാക്ടറി ഉത്പാദനത്തിലും കാർഷികമേഖലയിലുമാണു വളർച്ച കുറവായത്. വായ്പാ ലഭ്യത കുറഞ്ഞതും മൂലധനനിക്ഷേപം കാര്യമായി വർധിക്കാത്തതുമാണു വളർച്ചക്കുറവിനു കാരണമായി ഫിച്ച് ചൂണ്ടിക്കാട്ടുന്നത്.\nവിലക്കയറ്റം കുറവായതുകൊണ്ടു പലിശനിരക്ക് വീണ്ടും കുറയ്ക്കാൻ റിസർവ് ബാങ്ക് മുതിരുമെന്ന് ഏജൻസി കണക്കാക്കുന്നു. ഫെബ്രുവരിയിൽ റിസർവ് ബാങ്ക് 0.25 ശതമാനം കണ്ട് അടിസ്ഥാന പലിശ കുറച്ചിരുന്നു.\nഡോളർനിരക്ക് ഈ വർഷാവസാനത്തോടെ 72 രൂപയും 2020 അവസാനത്തോടെ 73 രൂപയുമാകുമെന്നാണു ഫിച്ച് വിലയിരുത്തുന്നത്.കഴിഞ്ഞവർഷത്തെ ആഗോള വളർച്ച 3.3 ശതമാനം പ്രതീക്ഷയിൽനിന്നു 3.2 ശതമാനത്തിലേക്കു ഫിച്ച് താഴ്ത്തി. 2019ലേക്കുള്ളത് 3.1 ശതമാനത്തിൽനിന്നു 2.8 ശതമാനത്തിലേക്കാണു താഴ്ത്തിയിരിക്കുന്നത്.\nതിരുവനന്തപുരം: ധനമന്ത്രാലയത്തിന്‍റെ നിർദേശ പ്രകാരം ബാങ്കിന്‍റെ 4063 ...


Wednesday May 27th, 2020 - 3:45:pm\nPublished: Thursday 30 May 2019 09:39:07 PM\nതിരുവനന്തപുരം: കേരളത്തില് ഫുല്‍ജാര് സോഡ സോഷ്യൽമീഡിയയിൽ തരംഗമാവുകയാണ്. റംസാന് നോമ്പിന് അടുപ്പിച്ചാണ് ഇപ്പോള് കേരളത്തില് ഈ പാനീയം പെട്ടന്ന് വൈറലായത്. നോമ്പുതുറയുടെ വേദികളിലും ഇവനാണ് ഇപ്പോൾ താരം. ഉപ്പും മുളകുമിട്ട പരമ്പരാഗത സോഡാ വെള്ളത്തിന്‍റെ കിടിലന് മേക്ക് ഓവറാണ് ഫുല്‍ജാര് സോഡ.\nസോഡയിലേക്ക് നാരങ്ങ, ഇഞ്ചി, മുളക്, മധുര സിറപ്പ് എന്നിവയുടെ കൂട്ട് ചേർക്കുന്നതാണ് ഫുൽജാർ സോഡ. സോഡയിലേക്ക് ഇതിന്റെ മിശ്രിതം ചേർക്കുമ്പോൾ തന്നെ നുരഞ്ഞ് പുറത്തേക്കൊഴുകുന്ന ഈ പാനീയം എത്രയും വേഗത്തിൽ സേവിച്ചാൽ ഇതിന്‍റെ ശരിക്കുള്ള രുചി ലഭിക്കും. 15 രൂപ മുതൽ 30 രൂപ വരെ വിവിധ കടകൾ ഫുല്‍ജന് സോഡയ്ക്ക് ഈടാക്കുന്നത്.\nഒരു ചെറുനാരങ്ങ, ഇഞ്ചി, കാന്താരി മുളക്, ഉപ്പ്,കസ്‌കസ്, സര്‍ബത്ത് വെള്ളം, സോഡ എന്നിവയാണ് ഫുൽജാർ സോഡ തയ്യാറാക്കാന് വേണ്ടത്. കുലുക്കി സര്‍ബത്തിന്‍റെ മറ്റൊരു പതിപ്പായും ഇത് കാണാം. ഇതിലെ ചേരുവകളും ഇത് ഗ്ലാസില് ഒഴിച്ച് സോഡ ചേര്‍ക്കുന്ന രീതിയും അല്പം വ്യത്യസ്തമാണെന്ന് മാത്രം. ഫേസ്ബുക്ക് ഉള്‍പ്പെടെയുള്ള സോഷ്യല്‍മീഡിയയിലും ഫുല്‍ജാര് സോഡ വൈറലായി. ദിവസവും ഒട്ടേറേപേരാണ് ഫുല്‍ജാര് സോഡയുടെ ചിത്രങ്ങളും വീഡിയോകളും സോഷ്യല്‍മീഡിയയില് പങ്കുവെക്കുന്നത്.\nRead more topics: fujar soda, social media, viral\nfujar soda social media viral


ശ്രീറാം കേസിൽ ഡോക്ടറെ കുറ്റപ്പെടുത്തിയുള്ള പോലീസ് റിപ്പോര്‍ട്ടിനെതിരെ ഡോക്ടര്‍മാരുടെ സംഘടന | Daily Indian Herald\nAugust 19, 2019 2:40 pm By : Indian Herald Staff\nകൊച്ചി: ശ്രീറാം വെങ്കിട്ടരാമന് പ്രതിയായ വാഹനാപകടക്കേസില് ജനറല് ആശുപത്രിയിലെ ഡോക്ടറെ കുറ്റപ്പെടുത്തിയുള്ള പോലീസ് റിപ്പോര്‍ട്ടിനെതിരെ ഡോക്ടര്‍മാരുടെ സംഘടനയായ കെ.ജി.എം.ഒ.എ രംഗത്ത് . പോലീസിന്റെ വീഴ്ച ഡോക്ടറുടെ തലയില് കെട്ടിവെക്കാന് ശ്രമിക്കുകയാണെന്നും റിപ്പോര്‍ട്ടിനെതിരെ മുഖ്യമന്ത്രിക്കും ഡി.ജി.പി.ക്കും പരാതി നല്‍കുമെന്നും കെ.ജി.എം.ഒ.എ. അറിയിച്ചു .\nശ്രീറാം വെങ്കിട്ടരാമന്റെ കേസില് ഡോക്ടര് നിയമപ്രകാരമുള്ള എല്ലാകാര്യങ്ങളും ചെയ്തുകൊടുത്തിട്ടുണ്ട് . പോലീസ് രേഖാമൂലം എഴുതി ആവശ്യപ്പെട്ടാല് മാത്രമേ രക്തപരിശോധന നടത്താന് കഴിയുകയുള്ളു . എന്നാല് പോലീസ് രക്തപരിശോധന നടത്താന് ആവശ്യപ്പെട്ടിട്ടില്ല . മാത്രമല്ല, മദ്യത്തിന്റെ മണമുണ്ടെന്ന് ഒ.പി. ടിക്കറ്റില് രേഖപ്പെടുത്തുകയും ചെയ്തിരുന്നു . വാക്കാല് ആവശ്യപ്പെട്ടെന്നാണ് പോലീസിന്റെ റിപ്പോര്‍ട്ടില് പറയുന്നത് . എന്നാല് വാക്കാല് പോലും പോലീസ് രക്തപരിശോധനയ്ക്ക് ആവശ്യപ്പെട്ടിട്ടില്ല . ജനറല് ആശുപത്രിയിലെ ഡോക്ടറെ സംരക്ഷിക്കുമെന്നും കെ.ജി.എം.ഒ.എ. സെക്രട്ടറി ഡോ. വിജയകൃഷ്ണന് പറഞ്ഞു.\nഅതേസമയം , ശ്രീറാമിനെ വൈദ്യപരിശോധനയ്ക്ക് കൊണ്ടുപോയപ്പോള് ജനറല് ആശുപത്രിയിലെ ഡോക്ടര് രക്തമെടുക്കാന് തയ്യാറായില്ല എന്നാണ് പോലീസിന്റെ വാദം. അപകടസമയത്ത് കാറോടിച്ചിരുന്ന ശ്രീറാം വെങ്കിട്ടരാമന് മദ്യലഹരിയിലായിരുന്നു. പരുക്കേറ്റതിനാല് അദ്ദേഹത്തെ ആശുപത്രിയിലേക്ക് മാറ്റി. മദ്യത്തിന്റെ മണമുള്ളതായി ഡോക്ടര് എഴുതിയെങ്കിലും രക്തമെടുക്കാന് തയ്യാറായില്ലെന്ന് പോലീസ് കോടതിയില് സമര്‍പ്പിച്ച റിപ്പോര്‍ട്ടില് പറയുന്നു\nTags: sreeram venkatta raman, sreeram venkitaraman and wafa firoz, Sreeram venkitaraman got bail


അമര്‍നാഥ് യാത്രക്കാരെ ആക്രമിച്ചതിന് പിന്നില് പാകിസ്താനികള്, ആക്രമം പകവീട്ടല്!! | Two Pakistanis among four terrorists involved in attack on Amarnath pilgrims - Malayalam Oneindia\nഅമര്‍നാഥ് യാത്രക്കാരെ ആക്രമിച്ചതിന് പിന്നില് പാകിസ്താനികള്, ആക്രമം പകവീട്ടല്!!\nUpdated: Sun, Aug 6, 2017, 13:01 [IST]\nശ്രീനഗര്: ജമ്മു കശ്മീരില് അമര്‍നാഥ് തീര്‍ത്ഥാടകര്‍ക്ക് നേരെയുണ്ടായ ഭീകരാക്രമണത്തിന് പിന്നില് രണ്ട് പാക് ഭീകരര് ഉള്‍പ്പെട്ടിരുന്നുവെന്ന് വിദേശകാര്യമന്ത്രാലയം. ആഭ്യന്തര മന്ത്രാലയം കഴിഞ്ഞ ദിവസമാണ് ഇക്കാര്യം വ്യക്തമാക്കിയത്. ഏഴ് പേരുടെ മരണത്തിനിടയാക്കിയ ഭീകരാക്രമണത്തിന്‍റെ മുഖ്യസൂത്രധാരന് ലഷ്കര് ഇ ത്വയ്ബ കമാന് അബു ഇസ്മായില് ആണെന്ന് ഇന്‍റലിജന്‍സ് ഏജന്‍സികളെ ഉദ്ധരിച്ച് ആഭ്യന്തര മന്ത്രാലയം നേരത്തെ തന്നെ വ്യക്തമാക്കിയിരുന്നു. അബു ഇസ്മായിലിന് പുറമേ മറ്റൊരു പാക് പൗരനും രണ്ട് ഇന്ത്യക്കാരുമാണ് ആക്രമണത്തിന് പിന്നിലെന്നും ആഭ്യന്തരമന്ത്രാലയം വ്യക്തമാക്കുന്നു.\nഅമര്‍നാഥ് തീര്‍ത്ഥാടകര് സഞ്ചരിച്ച ബസ് ആക്രമിച്ച സംഘം മോട്ടോര് സൈക്കിള് ഉപയോഗിച്ച് രക്ഷപ്പെടുകയായിരുന്നുവെന്നും ഉദ്യോഗസ്ഥര് ചൂണ്ടിക്കാണിക്കുന്നു. 26 കാരനായ അബു ഇസ്മായില് രണ്ട് വര്‍ഷം മുമ്പ് ഇന്ത്യന് അതിര്‍ത്തി കടന്നെത്തിയെന്നും ആക്രമണത്തിന് മുമ്പ് ദക്ഷിണ കശ്മീരില് ഭീകരവാദ പ്രവര്‍ത്തനങ്ങളില് സ‍ജീവ സാന്നിധ്യമായിരുന്നുവെന്നും നേരത്തെ തന്നെ പോലീസ് വൃത്തങ്ങള് വ്യക്തമാക്കിയിരുന്നു.\nഇസ്മായിലിനൊപ്പം അമര്‍നാഥ് തീര്‍ത്ഥാടകരെ ആക്രമിച്ച സംഘത്തില് അഞ്ചോളം പേരുണ്ടായിരുന്നുവെന്നാണ് പോലീസ് പ്രാഥമിക അന്വേഷണത്തില് കണ്ടെത്തിയത്. എന്നാല് തീര്‍ത്ഥാടകര്‍ക്കും സുരക്ഷാ സേനയ്ക്കും നേരെ ആക്രമണം നടത്താന് ഭീകരര് പദ്ധതിയിടുന്നുണ്ടെന്ന വിവരത്തെ തുടര്‍ന്ന് സുരക്ഷ ശക്തമാക്കിയിരുന്നുവെങ്കിലും ആക്രമണത്തില് ഏഴ് പേര് കൊല്ലപ്പെടുകയും 15 പേര്‍ക്ക് പരിക്കേല്‍ക്കുകയും ചെയ്തിരുന്നു.\nജമ്മു കശ്മീരില് അമര്‍നാഥ് യാത്രക്കാര്‍ക്ക് നേരെയുണ്ടായ ആക്രമണത്തില് വലിയ വീഴ്ചയുണ്ടായെന്നും എന്തുകൊണ്ടാണ് ആക്രമണമുണ്ടായതെന്ന് അന്വേഷിക്കുമെന്നും, അസ്തമയത്തിന് ശേഷം യാത്രക്കാരെ അനുവദിച്ചത് അന്വേഷിക്കുമെന്നും ജമ്മു കശ്മീര് ഉപ മുഖ്യമന്ത്രി നിര്‍മല് സിംഗ് പറഞ്ഞു. ആക്രമണം നടന്ന സ്ഥലത്തുനിന്ന് നൂറോളം ഒഴിഞ്ഞ കാറ്റ് റിഡ്ജുകളും കണ്ടെടുത്തിരുന്നു. ഇത് ഭീകരര് നേരത്തെ തന്നെ ആക്രമണത്തിന് വേണ്ടി തയ്യാറെടുത്തിരുന്നുവെന്നതിന്‍റെ തെളിവാണെന്നും അദ്ദേഹം ചൂണ്ടിക്കാണിക്കുന്നു.\nഏഴ് പേര്‍ക്ക് ജീവന് നഷ്ടമായി\nകൊല്ലപ്പെട്ടു ബലാലില് നിന്ന് മിര് ബസാറില് നിന്ന് തീര്‍ത്ഥാടകരുമായി സഞ്ചരിച്ച ഷ്രൈന് ബോര്‍ഡ് വാഹനത്തിന് നേരെയാണ് ഭീകരാക്രമണമുണ്ടായത്. ആക്രമണത്തില്7പേര് കൊല്ലപ്പെടുകയും 12 പേര്‍ക്ക് പരിക്കേല്‍ക്കുകയും ചെയ്തു. കനത്ത സുരക്ഷക്ഷയില് ജൂണ് 28നാണ് അമര്‍നാഥ് യാത്രയ്ക്ക് തുടക്കം കുറിച്ചത്. ഭീകരര് തീര്‍ത്ഥാടകരുടെ ബസിന് നേരെ വെടി വെക്കുകയായിരുന്നു. രണ്ട് പേര് സംഭവസ്ഥലത്ത് വെച്ച് തന്നെ മരിച്ചു ഭീകരര് പോലീസിന് നേരെയും വെടിയുതുര്‍ത്തുവെന്നാണ് വിവരം. ഏഴ് തീര്‍ത്ഥാടകര് കൊല്ലപ്പെട്ടു ബലാലില് നിന്ന് മിര് ബസാറില് നിന്ന് തീര്‍ത്ഥാടകരുമായി സഞ്ചരിച്ച ഷ്രൈന് ബോര്‍ഡ് വാഹനത്തിന് നേരെയാണ് ഭീകരാക്രമണമുണ്ടായത്. ആക്രമണത്തില്7പേര് കൊല്ലപ്പെടുകയും 12 പേര്‍ക്ക് പരിക്കേല്‍ക്കുകയും ചെയ്തു. കനത്ത സുരക്ഷക്ഷയില് ജൂണ് 28നാണ് അമര്‍നാഥ് യാത്രയ്ക്ക് തുടക്കം കുറിച്ചത്. ഭീകരര് തീര്‍ത്ഥാടകരുടെ ബസിന് നേരെ വെടി വെക്കുകയായിരുന്നു. രണ്ട് പേര് സംഭവസ്ഥലത്ത് വെച്ച് തന്നെ മരിച്ചു ഭീകരര് പോലീസിന് നേരെയും വെടിയുതിക്കുകയായിരുന്നു.\nഅതീവ സുരക്ഷയില് സുരക്ഷാ സേന അമര്‍നാഥ് തീര്‍ത്ഥാടനത്തിന് കനത്ത സുരക്ഷാ വലയമൊരുക്കി ഇന്ത്യന് സൈന്യം. 30,000 സുരക്ഷാ ഉദ്യോഗസ്ഥരെ വിന്യസിച്ചതിന് പുറമേ സാറ്റലൈറ്റ് ട്രാക്കറും ബുള്ളറ്റ് പ്രൂഫ് ബങ്കറുകളുമാണ് കശ്മീരില് ഒരുക്കിയിരുന്നു. അമര്‍നാഥ് യാത്രയ്ക്കിടെ തീര്‍ത്ഥാടകര്‍ക്കും സുരക്ഷാ സേനയ്ക്കും നേരെ ഭീകരാക്രമണമുണ്ടാവാനുള്ള സാധ്യതയുണ്ടെന്ന ഇന്‍റലിജന്‍സ് മുന്നറിയിപ്പിനെ തുടര്‍ന്നാണിത്. വര്‍ഷത്തിലൊരിക്കല് ഹിന്ദു ആരാധനാ മൂര്‍ത്തിയായ ശിവ ദര്‍ശനത്തിനെത്തുന്ന ആയിരക്കണക്കിന് ഭക്തര്‍ക്ക് സുരക്ഷയൊരുക്കുകയാണ് ലക്ഷ്യം. ബുധനാഴ്ചയാണ് അമര്‍നാഥ് യാത്ര ആരംഭിച്ചത്. കശ്മീരില് തുടര്‍ന്നുവരുന്ന സംഘര്‍ഷങ്ങളുടെ പശ്ചാത്തലത്തിലാണ് 40 ദിവസം നീണ്ടുനില്‍ക്കുന്ന അമര്‍നാഥ് യാത്രയ്ക്ക് കേന്ദ്ര സേനയെ വിന്യസിച്ച് സുരക്ഷ ഉറപ്പുവരുത്തുന്നത്. സംഘര്‍ഷബാധിത പ്രദേശമായ ദക്ഷിണ കശ്മീരിലെ അനന്ത്നാഗ് ജില്ല വഴിയാണ് തീര്‍ത്ഥാടകര് കടന്നുപോകുന്നത്.\nമുന്നറിയിപ്പ് ഫലം കണ്ടില്ല\nഅമര്‍നാഥ് യാത്രയ്ക്കിടെ തീര്‍ത്ഥാടകര്‍ക്കും സുരക്ഷാ സേനയ്ക്കും നേരെ ഭീകരാക്രമണമുണ്ടാവാനുള്ള സാധ്യതയുണ്ടെന്ന ഇന്‍റലിജന്‍സ് മുന്നറിയിപ്പിനെ തുടര്‍ന്നാണ് സുരക്ഷയ്ക്ക് അധികസേനയെ നിയോഗിച്ചിട്ടുള്ളത്. തീര്‍ത്ഥാടകരുടെ വാഹനവ്യൂഹങ്ങള്‍ക്ക് നേരെ ആക്രമണമുണ്ടാവുമെന്നാണ് ഇന്‍റലിജന്‍സ് റിപ്പോര്‍ട്ട്. 100-150 തീര്‍ത്ഥാടകരെയും നൂറോളം പോലീസ് ഉദ്യഗസ്ഥരെയും ആക്രമിക്കുമെന്നാണ് റിപ്പോര്‍ട്ട്.കശ്മീരില് തുടര്‍ന്നുവരുന്ന സംഘര്‍ഷങ്ങളുടെ പശ്ചാത്തലത്തിലാണ് 40 ദിവസം നീണ്ടുനില്‍ക്കുന്ന അമര്‍നാഥ് യാത്രയ്ക്ക് കേന്ദ്ര സേനയെ വിന്യസിച്ച് സുരക്ഷ ഉറപ്പുവരുത്തുന്നത്. സംഘര്‍ഷബാധിത പ്രദേശമായ ദക്ഷിണ കശ്മീരിലെ അനന്ത്നാഗ് ജില്ല വഴിയാണ് തീര്‍ത്ഥാടകര് കടന്നുപോകുന്നത്.\nതീര്‍ത്ഥാടകര്‍ക്ക് നേരെ ആക്രമണം\nകഴിഞ്ഞ 16 വര്‍ഷത്തിനിടെ 50 അമര്‍നാഥ് തീര്‍ത്ഥാടകരാണ് മൂന്ന് ഭീകരാക്രമണങ്ങളിലായി മരിച്ചത്. 12,750 അടി ഉയരത്തില് സ്ഥിതി ചെയ്യുന്ന തീര്‍ത്ഥാടന കേന്ദ്രം ദക്ഷിണ കശ്മീരിലെ പീര് പഞ്‍ജല് മലനിരകളിലാണ് സ്ഥിതി ചെയ്യുന്നത്. ആദ്യ ബാച്ചില് 2280 തീര്‍ത്ഥാടകരാണ് ജമ്മു കശ്മീരില് നിന്ന് യാത്ര തിരിച്ചിട്ടുള്ളത്. തീര്‍ത്ഥാടകരുടെ വാഹനവ്യൂഹങ്ങള്‍ക്ക് നേരെ ആക്രമണമുണ്ടാവുമെന്നാണ് ഇന്‍റലിജന്‍സ് റിപ്പോര്‍ട്ട്. 100-150 തീര്‍ത്ഥാടകരെയും നൂറോളം പോലീസ് ഉദ്യഗസ്ഥരെയും ആക്രമിക്കുമെന്നാണ് റിപ്പോര്‍ട്ട്.\nFour terrorists, two of them Pakistanis, are suspected to have been involved in the attack on Amarnath pilgrims, Home Ministry officials said on Wednesday.


'വാട്ട്‌സാപ്പ് ഫോര്‍വേഡ് മെസേജുകള്' നിങ്ങള്‍ക്കുണ്ടാക്കുന്ന തലവേദന ഒഴിവാക്കാന് പുതിയ അപ്‌ഡേറ്റ്..! | Whatsapp Has Added A New 'Forwarded' Tag On Messages, Here's What It Means | വാട്ട്‌സാപ്പ് ഫോര്‍വേഡ് മെസേജുകള് നിങ്ങള്‍ക്കുണ്ടാക്കുന്ന തലവേദന ഒഴിവാക്കാന് പുതിയ അപ്‌ഡേറ്റ്..! - Malayalam Gizbot\nവാട്ട്‌സാപ്പ് ഫോര്‍വേഡ് മെസേജുകള് നിങ്ങള്‍ക്കുണ്ടാക്കുന്ന തലവേദന ഒഴിവാക്കാന് പുതിയ അപ്‌ഡേറ്റ്..!\nUpdated: Friday, June 15, 2018, 10:17 [IST]\nപുത്തന് ഫീച്ചറുകള് ചൂടപ്പം പോലെ ഉപയോക്താക്കളില് എത്തിക്കുന്ന സോഷ്യല് മീഡിയ ആപ്ലിക്കേഷനാണ് വാട്ട്‌സാപ്പ്. ഉപയോക്താക്കളുടെ എണ്ണം കൂടുന്നതനുസരിച്ച് പ്രചരിക്കുന്ന വീഡിയോകളുടേയും സന്ദേശങ്ങളുടേയും എണ്ണം ക്രമാതീതമായി വര്‍ദ്ധിച്ചു വരുകയാണ്.\nഫോര്‍വേഡ് മെസേജുകള് തുരുതുരെ എത്തുന്നു എന്നത് വാട്ട്‌സാപ്പ് ഉപയോക്താക്കളെ നിരന്തരം അലട്ടുന്ന പ്രശ്‌നമാണ്. പലരില് നിന്നും ലഭിക്കുന്ന സന്ദേശങ്ങളും വീഡികളും എല്ലാം തന്നെ ഒന്നായിരിക്കും. ഇതു കാരണം നിങ്ങളുടെ ഫോണ് സ്‌റ്റോറേജ് കുറയുകയും ചെയ്യുന്നു. എന്നാല് ഇനി ഈ തലവേദ ഉണ്ടാകില്ല. ഇങ്ങനെയുളള ഫോര്‍വേഡ് സന്ദേശങ്ങളെ നിയന്ത്രിക്കാന് വാട്ട്‌സാപ്പില് പുതിയ ഫീച്ചര് എത്തുന്നു.\nഫോര്‍വേഡ് ചെയ്യുന്ന സന്ദേശങ്ങളില് കമ്പനി ഒരു 'forwarded' എന്ന ടാഗ് കൂട്ടിച്ചേര്‍ക്കുന്നു. ടെക്‌സ്റ്റ് ഫോര്‍വേഡ്, പ്രതിദിന ആശംസകള് എന്നിവയില് ഉപയോഗിക്കുന്നതാണിത്. വാള് സ്ട്രീറ്റ് ജേര്‍ണല് കഴിഞ്ഞ ജനുവരിയില് പുറത്തു വിട്ട റിപ്പോര്‍ട്ടില് പറയുന്നത്, ഇന്ത്യയിലെ മൂന്നു സ്മാര്‍ട്ട്‌ഫോണ് ഉപയോക്താക്കളില് ഒരാളെങ്കിലും സ്‌റ്റോറേജ് പ്രശ്‌നം വാട്ട്‌സാപ്പ് മൂലം നേരിടുന്നു' എന്നാണ്.\nവാട്ട്‌സാപ്പ് വഴി ഫോര്‍വേഡ് മെസേജാണ് അയക്കുന്നതെങ്കില് മെസേജ് അയച്ച വ്യക്തിക്കും അത് ലഭിക്കുന്ന വ്യക്തിക്കും അവസാനം അതില് ഒരു ലേബല് അതായത് ഒരു ടാഗ് കാണും. ഈ പുതിയ ടാഗ് ഉപയോഗിച്ച് സന്ദേശത്തിന്റെ സന്തുഷ്ടി നഷ്ടപ്പെടുകയും ഒടുവില് നിങ്ങളുടെ വാട്ട്‌സാപ്പ് ഇന്‍ബോക്‌സിലെ നിരകളുടേയും ചിത്രങ്ങളുടേയും ക്രമാനുഗതമായ സ്ട്രീം തടസ്സപ്പെടുത്താനും ഇടയാകും.\nവാട്ട്‌സാപ്പിന്റെ 2.18.179 എന്ന ബീറ്റ പതിപ്പിലാണ് പുതിയ ഫീച്ചര് ഉള്‍പ്പെടുത്തിയിരിക്കുന്നത്. ഐഒഎസ്, വെബ് എന്നിവര്‍ക്ക് നിലവില് ഈ അപ്‌ഡേറ്റ് ലഭിച്ചിട്ടില്ല. വരും മാസങ്ങളില് അവര്‍ക്കും ഈ അപ്‌ഡേറ്റ് ലഭിക്കുന്നതാണ്. വാട്ട്‌സാപ്പിലെ ഈ പുതിയ സവിശേഷത 'ബ്ലൂ ടിക്' സവിശേഷത പോലെ ഓഫാക്കാന് കഴിയില്ല.\nഈ വര്‍ഷത്തെ ഫേസ്ബുക്ക് F8 കോണ്‍ഫറന്‍സില് വാട്ട്‌സാപ്പ് ഗ്രൂപ്പ് വീഡിയോ കോളിംഗ് സവിശേഷത കൊണ്ടു വരുമെന്നും പറഞ്ഞിരുന്നു. ഒരേ സമയം നാലു പേരെ വരെ ഇതില് ചേര്‍ക്കാം. അതിനായി ഒരു ബട്ടണും വാട്ട്‌സാപ്പില് ചേര്‍ക്കും. അതു പോലെ തന്ന ആപ്പ് തുറക്കാതെ ചാറ്റ് ചെയ്യാനുളള സവിശേഷതയും വാട്ട്‌സാപ്പ് അവതരിപ്പിക്കും എന്നു റിപ്പോര്‍ട്ടുണ്ട്.\nRead More About: whatsapp news app technology\nWhatsapp Has Added A New 'Forwarded' Tag On Messages, Here's What It Means


By ഡോ. ജിമ്മി മാത്യു Tue,3Oct 2017\nഎന്റെ സുഹൃത്തിന്റെ വല്ല്യമ്മയെ കാണാന് ഞാനും സുഹൃത്തും പോകുകയാണ്. ഞാന് എം.ബി.ബി.എസിന് പഠിക്കുമ്പോള് മിക്ക ദിവസവും വല്ല്യമ്മയുടെ ഭക്ഷണമാണ് വൈകിട്ട്. വലിയ സ്‌നേഹക്കാരിയാണ്. ഇപ്പോള് തൊണ്ണൂറു വയസ്സായി. പത്തിരുപത് വര്‍ഷമായി നേരില് കണ്ടിട്ട്.\n''തൊണ്ണൂറു വയസ്സായിട്ടും ഒരു കുഴപ്പവുമില്ലന്നേ.'' എന്റെ ഭാര്യ പറഞ്ഞു. ''പണ്ടൊക്കെ അങ്ങനെയാ. ഈ അസുഖങ്ങളൊന്നുമില്ല. പ്രതിരോധ കുത്തിവയ്പ്പൂല്ല, ഒന്നൂല്ല. എന്നിട്ടും അല്ലേ.''\nഞാന് മിണ്ടിയില്ല. രാവിലെ ജോസഫ് തെക്കുംചേരിയുടെ 'രോഗമില്ലാത്ത ഇന്നലെകള് - കുത്തിവെയ്പ്പും തട്ടിപ്പും' എന്ന ലഘുലേഖ അവള് വായിക്കുന്നത് ഞാന് കണ്ടതാണ്.\nവല്ല്യമ്മ കാര്യമായി ഞങ്ങളെ സ്വീകരിച്ചിരുത്തി. വലിയ കുഴപ്പമൊന്നുമില്ല. പഴയ തലമുറയുടെ ഒരു ആരോഗ്യമേ! ഞാന് കുറച്ചു കാര്യമായി ചോദ്യങ്ങള് ആകാമെന്നു വച്ചു. ഒരു നൂറ്റാണ്ടോളമുള്ള ഓര്‍മ്മകള് വേസ്റ്റാക്കരതുല്ലോ.\n''നല്ല മിടുക്കിയായിരിക്കണ്ട്, വല്ല്യമ്മ'' ഞാന് പറഞ്ഞു.\n''ക്കെ, ഭഗവാന്റെ അനുഗ്രഹാന്റെ കുട്ട്യേ. ഇന്നുവരെ ഒരു പ്രശ്‌നോണ്ടായിട്ടില്ല്യ.''\n''ഞാനീ പഴേ കാലത്തെ ആളാണേ.''\nവല്ല്യമ്മ തുടര്‍ന്നു: ''എനിക്ക് ഷുഗരൂല്ല്യ. പ്രഷറൂല്ല്യ. അന്നൊന്നും അങ്ങനെത്തെ അസുഖോന്നുല്ല്യ. ഇന്നൊക്കെ എല്ലാര്‍ക്കും അതന്നെ. എന്തോരം മരുന്നാ കഴിക്കണേ. കലികാലം ന്നെ.''\n''സമ്മതിച്ചു. വല്ല്യമ്മേ മാത്രല്ല, ഏഴു പിള്ളേരാണ് വളര്‍ത്തിരിക്കുന്നത്.'' ഞാന് ഭാര്യയോട് പറഞ്ഞു.\n''അല്ല പിന്നെ. കുത്തിവയ്പ്പൂല്ല്യ. ഒരു കുന്തോല്ല്യ. പിന്നെ ഞാന് പതിനൊന്ന് പ്രസവിച്ചിട്ടുണ്ട്ടാ. നാലെണ്ണം ചെറുപ്പത്തിലേ മരിച്ചു.''\n''ഓഹോ... എന്തൂട്ടാ പറ്റ്യേ?''\n''ഓ... ഓരോ ബാലവ്യാധ്യോള്. തളര്‍ച്ചപ്പനി കാരണം അന്ന് കൊറേണ്ണം പോവും. പിന്നെ അതിസാരോം... അങ്ങനൊക്കെ എന്നാലെന്നാ. ഏഴെണ്ണം നല്ല അടിപൊള്യായിട്ട് വന്നില്ല്യേ?'' വല്ല്യമ്മ ചിരിച്ചു.\n''ഈ പോളിയോ, ഡിഫ്തീരിയ അതൊക്കെ...?''\n''അതൊന്നും അന്നില്ല്യാന്ന് ഈ ചെക്കനോടല്ലേ പറഞ്ഞേ. അല്ലേലും പണ്ടേ നീ ഇങ്ങന്യാ. കേട്ടോ മോളേ. എങ്ങന്യാ.. ഇവനെ സഹിക്കണേ..''\n''ഭയങ്കര ബുദ്ധിമുട്ടാ.'' ഭാര്യ ചിരിച്ചു. ഞാന് ഒരു മഞ്ഞച്ചിരി വരുത്തി. കുറേനേരം പിന്നൊന്നു മിണ്ടിയില്ല. വല്ല്യമ്മയ്ക്ക് ഉഷാറിന് കുറവൊന്നുമില്ല.\n''ഞാന് തന്നെ ഒക്കത്തിനേം വളര്‍ത്ത്യേ. ഭര്‍ത്താവ് നേരത്തെ മരിച്ചേ. വല്ല്യ വക്കീലായ്‌ര്ന്ന്. നാല്‍പതാവുമ്പഴക്കും പോയി. ക്ഷയാരുന്നു, ക്ഷയം. അന്നൊക്കെ കുറേ ആള്‍ക്കാര് ക്ഷയം വന്ന് പടാവ്വാര്‍ന്ന്''\n''പടാ?'' ഞാന് ചോദിച്ചു.\n''ങാ, പടം. പടാവ്വാര്‍ന്നന്ന്. തൃശ്ശൂര് ബാഷക്കെ മറന്ന്വേ മോനേ?'' ഞാന് ഇല്ലെന്ന് തലയാട്ടി.\n''വല്ല്യമ്മയ്ക്ക് ഈ തൊണ്ണൂറായിട്ടും അസുഖോന്നുണ്ടായിട്ടില്ല്യല്ലോ. ഭയങ്കരം തന്നെ.'' ഞാന് പറഞ്ഞു.\n''അതേതെ. നാലാളുടെ പണി ചെയ്യ്യേ. ഇന്നത്തെ പെണ്ണുങ്ങളെപ്പോലെ മടിയൊന്നൂല്ല്യേ.''\nഞാന് ഭാര്യയെ നോക്കി. ചിരിച്ചൊന്നുമില്ല. നമുക്കും ജീവിക്കണ്ടേ?\n''പിന്നെ, ഞാനൊരു പത്തുമുപ്പത്തഞ്ച് വയസ്സായപ്പോ ഒരു പനിവന്നു. കിടപ്പിലാ ആയി. ചാവേണ്ടതായിര്ന്ന്. ടൈഫോയിഡായ്‌ര്‌ന്നെന്നാ ഡാക്ടര് ശങ്കരമേനോന് പറഞ്ഞേ. ഒരു മാസം കെടന്നു. അന്നൊക്കെ ടൈഫോയിഡായിട്ട് കോറേണ്ണം...''\n''പടാവും?'' ഞാന് ചോദിച്ചു.\n''അതന്നേ.'' വല്യമ്മ പറഞ്ഞു. ''എന്റനീത്തി. ടൈഫോയിഡായിട്ടാ പൊയ്യേ. പാവം.''\n''പിന്നെന്റെ അമ്മാവന്റെ മോള്. എന്റെ പ്രായാര്ന്ന്. രണ്ടാമത്തെ പ്രസവത്തിലാ പോയി. ബ്ലീഡിംഗാര്ന്ന്.'' വല്ല്യമ്മ കൊറച്ചുനേരം മിണ്ടാതിരുന്നു.\n''വല്ല്യമ്മേടെ അച്ഛനും ഒക്കെ. കൃഷി മുതലാളികളാര്ന്നല്ലേ?''\n''അതെതെ, അച്ഛന് അമ്പതുവയസ്സുവരെ എന്താര്ന്ന് പണി. കെളേം നടീലും തന്നെ. പെട്ടെന്നൊരു നെഞ്ചുവേദന. അപ്പത്തന്നെ മരിച്ചു.''\n''ങേ! ആള്‍ക്ക് പ്രഷറോ, പ്രമേഹമോ ണ്ടാര്‍ന്നവോ?''\n''അതൊന്നും അന്നില്ലാര്‍ന്നെന്ന് പറഞ്ഞില്ലേ ചെക്കാ. അന്നാരാ ദൊക്കെ നോക്കണേ? നീ എന്തൂട്ട് ഡോക്ടറണ്‍ടാ. മണ്ടന് കൊണാപ്പീ. ഈ വെവരോല്ല്യാത്തോനെ എന്തൂട്ടാ ചെയ്യാ മോളേ?'' വല്ല്യമ്മ എന്റെ ഭാര്യയെ നോക്കി.\n''പ്രകൃതി ചികിത്സ പഠിക്കാന് പൊവ്വാന്നാ വല്ല്യമ്മേ പറഞ്ഞത്?'' ഭാര്യ പറഞ്ഞു. ''കാശു നല്ലോണംണ്ടാക്കാം. റിസ്‌കൂല്ല്യാത്രേ.''\n''അത് ശര്യാ.'' വല്ല്യമ്മ പറഞ്ഞു. ''ഇതിനാണെങ്കി ഇത്രേം പഠിക്കണ്ടീര്ന്നില്ല്യ. മ്മടെ തെക്കുംചേരീന്റെ ഏഴു ദെവസം പഠനത്തിന് പോയാപ്പോരായിര്ന്നാ?''\n''നമുക്ക് പോവാം.'' ഞാന് എണീറ്റു.\nവല്ല്യമ്മ എണീറ്റു. കൈയില് അങ്ങിങ്ങായി കുറേ പാടുകള്. ഊന്നുവടിയെടുക്കാന് കണ്ടതാണ്. ഞാന് ആദ്യമായിട്ടാണ് കാണുന്നത്. ഞാന് പതുക്കെ തൊട്ടുനോക്കി.\n''വസൂര്യക്കലേണ്. അതൊക്കെ എന്തോരെണ്ണാ. പടായിര്‌ന്നേന്നറ്യേ? എല്ലാം ഭഗവാന്റെ ലീലാവിലാസം."\n"പക്ഷേ നല്ല കാലാര്ന്ന്. ഷുഗറൂല്ല്യ. ഈ ഡാക്ടര് മാത്രമല്ല, ആസ്പത്രീളുല്ല്യ. പ്പന്താ കഥ! കലികാലം തന്നെ കലികാലം.''\nവല്ല്യമ്മ മൂക്കത്തു വിരല് വച്ചു.


ലോകകപ്പ് ടോപ് സ്കോറര്; റെക്കോര്‍ഡ് തകരുമെന്ന് മിറോസ്ലാവ് ക്ലോസെ\nFirst Published 13, Jan 2018, 5:18 PM IST\nമ്യൂണിച്ച്: ലോക ഫുട്ബോളിലെ ശക്തിയെ തീരുമാനിക്കുന്ന അന്തിമ പോരാട്ടത്തിന് മാസങ്ങള് മാത്രം. പുതിയ റെക്കോര്‍ഡ‍ുകളും കളിമികവും റഷ്യയിലെ ഫുട്ബോള് ആവേശത്തെ ചൂടുപിടിപ്പിക്കുമെന്നുറപ്പ്. റഷ്യയില് തകര്‍ക്കപ്പെടില്ലെന്ന് കരുതുന്ന റെക്കോര്‍ഡുകളിലൊന്ന് ജര്‍മ്മന് താരം മിറോസ്ലാവ് ക്ലോസെയുടെ ലോകകപ്പ് ടോപ് സ്കോററെന്ന നേട്ടമാണ്.\nമൂന്ന് ലോകകപ്പുകളില് കളിച്ച ക്ലേസെയുടെ പേരില് 16 ഗോളുകളാണുള്ളത്. 15 ഗോളുകള് നേടിയ ബ്രസീലിയന് ഇതിഹാസം റെണാള്‍ഡോയുടെ റെക്കോര്‍ഡ് ക്ലോസെ കഴിഞ്ഞ ലോകകപ്പില് മറികടന്നിരുന്നു. എന്നാല് അവിശ്വസനീയം എന്ന് തോന്നുമെങ്കിലും തന്‍റെ റെക്കോര്‍ഡ് തകര്‍ക്കപ്പെടാന് സാധ്യതയുണ്ടെന്ന് തുറന്നുപറഞ്ഞിരിക്കുന്നു ക്ലോസെ. ഫിഫ ഡോട് കോമിന് നല്‍കിയ അഭിമുഖത്തിലാണ് ക്ലോസെ വെളിപ്പെടുത്തല് നടത്തിയത്.\n2018 ലോകകപ്പ് കളിക്കുന്ന താരങ്ങളില് ജര്‍മ്മനിയുടെ തോമസ് മുള്ളറാണ് കൂടുതല് ഗോള് നേടിയ താരം. 10 ഗോളുകള് നേടിയ 28കാരനായ മുള്ളര്‍ക്ക് ആറ് ഗോളുകള് കൂടി വേണം ക്ലോസെയുടെ റെക്കോര്‍ഡിന് ഒപ്പമെത്താന്. രണ്ട് ലോകകപ്പുകളില് നിന്ന് 10 ഗോളുകള് നേടിയ മുള്ളറാണ് ക്ലോസെയുടെ റെക്കോര്‍ഡ് തകര്‍ക്കാന് കൂടുതല് സാധ്യതയുള്ള താരം. അതേസമയം റഷ്യന് ലോകകപ്പില് ജര്‍മ്മന് ടീമിന്‍റെ സഹപരിശീലകനായാണ് ക്ലോസെയെ കാണാനാവുക.


കേരളമുള്‍പ്പെടെ അഞ്ചു സംസ്ഥാനങ്ങള് ഗുരുതരമായ സാമ്പത്തിക പ്രതിസന്ധിയിലേക്ക് -റിസര്‍വ് ബാങ്ക് – MoonamVazhi – Entire Cooperative News Online\nHome Special Story കേരളമുള്‍പ്പെടെ അഞ്ചു സംസ്ഥാനങ്ങള് ഗുരുതരമായ സാമ്പത്തിക പ്രതിസന്ധിയിലേക്ക് -റിസര്‍വ് ബാങ്ക്\nകേരളമുള്‍പ്പെടെ അഞ്ചു സംസ്ഥാനങ്ങളിലെ സാമ്പത്തികസ്ഥിതി ഗുരുതരാവസ്ഥയിലേക്കു നീങ്ങുകയാണെന്നു റിസര്‍വ് ബാങ്ക് മുന്നറിയിപ്പു നല്‍കി. ശ്രീലങ്കയിലെ സാമ്പത്തിക പ്രതിസന്ധി ചൂണ്ടിക്കാട്ടിയാണു റിസര്‍വ് ബാങ്കിന്റെ ഈ മുന്നറിയിപ്പ്.\nകടബാധ്യതയില് മുന്നിലുള്ള പഞ്ചാബ്, രാജസ്ഥാന്, ബിഹാര്, കേരളം, ബംഗാള് എന്നീ സംസ്ഥാനങ്ങളിലെ സാമ്പത്തികനില ഗുരുതരാവസ്ഥയിലേക്കു നീങ്ങുകയാണെന്നും അനാവശ്യച്ചെലവുകള് വെട്ടിക്കുറച്ച് ഈ സംസ്ഥാനങ്ങള് തിരുത്തല് നടപടികള് തുടങ്ങേണ്ടതാണെന്നും റിസര്‍വ് ബാങ്കിന്റെ ജൂണിലെ പ്രതിമാസ റിപ്പോര്‍ട്ടില് പറയുന്നു. ശ്രീലങ്കയിലെ സാമ്പത്തിക പ്രതിസന്ധി ഒരു പാഠമാണെന്നും പൊതുകടം നിശ്ചിതക്രമത്തില് നിലനിര്‍ത്തേണ്ടതിന്റെ പ്രാധാന്യം ഓര്‍മപ്പെടുത്തുന്നതാണ് ഇതെന്നും റിപ്പോര്‍ട്ടില് വ്യക്തമാക്കുന്നു.\nഅപ്രതീക്ഷിതമായുണ്ടാകുന്ന വെല്ലുവിളികള് സംസ്ഥാനങ്ങളുടെ സാമ്പത്തികനിലയെയും ബജറ്റ്പ്രതീക്ഷകളെയും താളം തെറ്റിക്കുകയാണ്. കോവിഡ് പ്രതിസന്ധി സംസ്ഥാനങ്ങളുടെ സാമ്പത്തികസ്ഥിതി മോശമാക്കി. പല സംസ്ഥാനങ്ങളുടെയും പൊതുകടം ഉയര്‍ന്നു. കേരളമുള്‍പ്പെടെ അഞ്ചു സംസ്ഥാനങ്ങളിലെ പൊതുകടം അധികരിച്ചു. കഴിഞ്ഞ അഞ്ചു വര്‍ഷത്തെ കണക്കെടുത്താല് ഈ സംസ്ഥാനങ്ങളില് മൊത്തം സംസ്ഥാന ആഭ്യന്തര ഉല്‍പ്പാദന വളര്‍ച്ചയേക്കാള് പൊതുകടത്തിന്റെ വളര്‍ച്ച കൂടുതലാണ്. സ്വന്തം നിലയില് നികുതിവരുമാനം കുറയുന്നു. പെന്‍ഷന്, പലിശ, ഭരണച്ചെലവ്, ശമ്പളം എന്നിവയുള്‍പ്പെടെ ഓരോ മാസവും പതിവുചെലവുകള്‍ക്കായി വരുമാനത്തില് വലിയഭാഗം നീക്കിവെക്കേണ്ടിവരുന്നു. സബ്‌സിഡിബാധ്യത ഉയരുന്നു. ഇവയെല്ലാം സംസ്ഥാന സര്‍ക്കാരുകള്‍ക്കു പ്രതിസന്ധിയാണ് – റിസര്‍വ് ബാങ്ക് ഡെപ്യൂട്ടി ഗവര്‍ണര് മൈക്കല് പത്രയുടെ നേതൃത്വത്തില് തയാറാക്കിയ റിപ്പോര്‍ട്ടില് പറയുന്നു. അത്രി മുഖര്‍ജി, സമീര് രഞ്ജന് ബെഹ്‌റ, സോമനാഥ് ശര്‍മ, ബിചിത്രനന്ദ സേത്ത്, രാഹുല് അഗര്‍വാള്, രചിത് സോളങ്കി, ആയുഷ് ഖണ്ഡേല്‍വാള് എന്നിവരാണു റിപ്പോര്‍ട്ട് തയാറാക്കിയിരിക്കുന്നത്.\nചില സംസ്ഥാനങ്ങളില് അനാവശ്യ ഉളവുകളും ആനുകൂല്യങ്ങളും നല്‍കുന്നതുമൂലമുള്ള അധികച്ചെലവ് പുതിയ വെല്ലുവിളിയാണ്. കടബാധ്യത കൂടുതലുള്ള സംസ്ഥാനങ്ങളില് ഇതു കാരണം സാമ്പത്തികസ്ഥിതി കൂടുതല് മോശമാകും. കേരളമുള്‍പ്പെടെയുള്ള സംസ്ഥാനങ്ങളില് റവന്യൂ ചെലവ് കൂടുതലാണ്. മൂലധനച്ചെലവാകട്ടെ കുറവും. ഇതുകാരണം വരുമാനവളര്‍ച്ച കുറയും. പലിശച്ചെലവു കൂടും. കേരളത്തില് പലിശ, പെന്‍ഷന്, ഭരണച്ചെലവ് എന്നിങ്ങനെ മാസംതോറുമുള്ള പതിവുചെലവുകള് വരുമാനത്തിന്റെ 38.8 ശതമാനം വരും. എന്നാല്, അഞ്ചു വര്‍ഷത്തെ ശരാശരി മൂലധനച്ചെലവ് 12.1 ശതമാനം മാത്രമാണ് – റിപ്പോര്‍ട്ടില് റിസര്‍വ് ബാങ്ക് ചൂണ്ടിക്കാട്ടുന്നു.\nഅതേസമയം, റിപ്പോര്‍ട്ടിലെ നിരീക്ഷണങ്ങള് വ്യക്തിപരമായ അഭിപ്രായമാണെന്നും റിസര്‍വ് ബാങ്കിന്റെ നിരീക്ഷണമല്ലെന്നും പറയുന്നുണ്ട്.


4malayalees - യുഎഇയില് അവഗണിച്ച കാമുകിയുടെ കഴുത്തറുത്തു, തീകൊളുത്തി യുവാവ് പകരം വീട്ടി\nദുബായ്: തന്നെ അവഗണിച്ചതിലുള്ള പകമൂത്ത് കെനിയന് യുവാവ് കാമുകിയെ തലക്കടിച്ച് വീഴ്ത്തിയ ശേഷം കഴുത്തറുത്ത് കൊലപ്പെടുത്തുകയും തീകൊളുത്തുകയും ചെയ്തു. ഷിപ്പിങ് കമ്പനിയില് സൂപ്പര്‍വൈസര് ആയിരുന്ന യുവാവാണ് യുഎഇയില് കാമുകിക്കും ജോലി ശരിയാക്കിയത്. ഇവര്‍ക്ക് വേണ്ടി ധാരാളം പണവും ചെലവാക്കിയിരിക്കുന്നു.\nഎന്നാല് കൊല്ലപ്പെടുന്നതിന് മൂന്ന് നാല് മാസങ്ങള്‍ക്ക് മുമ്പ് മുതല് കാമുകി ഇയാളെ അവഗണിക്കാന് തുടങ്ങി. പലപ്പോഴും ബന്ധം പുനരാരംഭിക്കാന് യുവാവ് ശ്രമിച്ചെങ്കിലും യുവതി അതിന് വഴങ്ങിയില്ല. കൊല്ലുമെന്ന് ഭീഷണിപ്പെടുത്തിയിട്ടും യുവതിയില് നിന്ന് അനുകൂല പ്രതികരണം ഉണ്ടായില്ല. ഇതില് പ്രകോപിതനായാണ് കാമുകിയെ കൊലപ്പെടുത്താന് ഇയാള് തീരുമാനിച്ചത്.\n2016 മാര്‍ച്ച് ഒന്നിനാണ് യുവതി കൊല്ലപ്പെട്ടത്. സംഭവദിവസം ബേസ്‌ബോള് ബാറ്റുമായി യുവതി ജോലി ചെയ്യുന്ന സ്ഥാപനത്തിലെത്തിയ യുവാവ് തീ കൊളുത്താനായി ഇന്ധനത്തില് മുക്കിയ തുണിയും കൈയ്യില് കരുതിയിരുന്നു. ബേസ്‌ബോള് ബാറ്റ് വച്ച് യുവതിയുടെ തലക്കടിച്ച ശേഷം അടുത്ത് കിടന്ന കാര്‍പ്പറ്റിലേക്ക് തീ കൊളുത്തി തുണി ഇട്ടു. തീ ആളിപ്പടരും മുമ്പ് സമീപത്തുള്ളവര്‍ക്കൊക്കെ ഓടി രക്ഷപ്പെടാന് കഴിഞ്ഞു. എന്നാല് പലവട്ടം തലക്കടിയേറ്റ യുവതിക്ക് അത് കഴിഞ്ഞില്ല. തുടര്‍ന്ന് ഇയാള് യുവതിയുടെ കഴുത്തില് വെട്ടുകയും ചെയ്തു. അപ്പോഴേക്ക് ശരീരത്തിലേക്ക് തീ പടര്‍ന്നു.\nകൊല നടക്കുന്നതിന് കുറച്ച് നാളുകള്‍ക്ക് മുമ്പ് തന്നെ യുവതിക്ക് ഭീഷണി ഉണ്ടായിരുന്നതായി കൊല്ലപ്പെട്ട യുവതിയുടെ സുഹൃത്ത് പറഞ്ഞു. കഴുത്തിലും നെഞ്ചിലുമേറ്റ മുറിവാണ് മരണകാരണമെന്നാണ് ഫോറന്‍സിക് റിപ്പോര്‍ട്ട്. കൊലപാതകം നടത്തിയ യുവാവ് ഓഫീസിലേക്ക് കയറുന്നതും അരമണിക്കൂറിന് ശേഷം തിരിച്ചിറങ്ങുന്നതും സിസിടിവി ദൃശ്യങ്ങളില് വ്യക്തമാണ്. കയറുമ്പോള് കയ്യിലുണ്ടായിരുന്ന ബാഗ് തിരിച്ചിറങ്ങുമ്പോള് കയ്യില് ഇല്ലായിരുന്നു.


കെഎസ്ഡിപി പുതിയ പ്ലാന്റ് പൂര്‍ത്തീകരണത്തിലേക്ക് | Future Kerala\nഇപ്പോള് കമ്പനി 8കോടിയോളം രൂപ ലാഭത്തിലെത്തിയിട്ടുണ്ട്\nതിരുവനന്തപുരം: സാധാരണക്കാര്‍ക്ക് ആശ്വാസമായി കുത്തിവെപ്പ് മരുന്നുകള് കുറഞ്ഞ വിലയ്ക്ക് ലഭ്യമാക്കാനുള്ള കേരളാ ഡ്രഗ്‌സ് ആന്റ് ഫാര്‍മസ്യൂട്ടിക്കലിന്റെ (കെഎസ്ഡിപി) പുതിയ പ്ലാന്റ് പൂര്‍ത്തീകരണത്തിലേക്ക് അടുക്കുകയാണ്. മരുന്ന് നിര്‍മ്മാണത്തിനുള്ള അസപ്റ്റിക്ക് ബ്ലോ ഫില് സീല് യന്ത്രങ്ങള് എത്തി. മണിക്കൂറില് 2000 കുപ്പി മരുന്നുകള് ഉല്‍പാദിപ്പിക്കാന് ശേഷിയുള്ള പുതിയ യന്ത്രം സംസ്ഥാനത്തെ ഏക പൊതുമേഖലാ മരുന്ന് നിര്‍മ്മാണ സ്ഥാപനമായ കെഎസ്ഡിപിയുടെ കുതിപ്പിന് വേഗം പകരും. ആലപ്പുഴ കലവൂര് ആസ്ഥാനമായാണ് കെഎസ്ഡിപി പ്രവര്‍ത്തിക്കുന്നത്.\n15 കോടി ചെലവിലാണ് യന്ത്രം എത്തിച്ചിരിക്കുന്നത്. ആന്റിബയോട്ടിക് ഇന്‍ജക്ഷന് മരുന്നുകളും ഗ്ലൂക്കോസും നിര്‍മ്മിക്കാനുള്ള റൊമലാഗ് യന്ത്രമാണിത്. മരുന്നുകളും ബോട്ടിലുകളും (പൊളിത്തീന് കുപ്പി) നിര്‍മിക്കുന്നതും മരുന്ന് നിറച്ച് ലേബല് പതിക്കുന്നതും ഉള്‍പ്പടെ മുഴുവന് പ്രവര്‍ത്തനവും യന്ത്രം നിര്‍വഹിക്കും. ഓട്ടോമാറ്റിക്ക് സംവിധാനത്തില് പ്രവര്‍ത്തിക്കുന്ന യന്ത്രം സ്വയം വൃത്തിയാക്കുകയും അണുവിമുക്തമാക്കുകയും ചെയ്യും. പ്രധാന ഫോര്‍മുലേഷന് പ്ലാന്റ് പ്രവര്‍ത്തിച്ചിരുന്ന പഴയ കെട്ടിടം പുതുക്കിപ്പണിതാണ് ഇഞ്ചക്ഷന് മരുന്ന് നിര്‍മാണത്തിന് പ്ലാന്റ് സജ്ജമാക്കുന്നത്.\nകഴിഞ്ഞ എല്‍ഡിഎഫ് സര്‍ക്കാരാണ് കെഎസ്ഡിപിയിലെ നവീകരണത്തിന് തുടക്കം കുറിച്ചത്. മൂന്ന് ഘട്ടമായുള്ള പ്രവര്‍ത്തനത്തിന്റെ ഭാഗമായി അന്ന് ബീറ്റാലാക്ടം പ്ലാന്റ് നിര്‍മ്മിച്ചു. എന്നാല് നിലവിലെ പിണറായി വിജയന് സര്‍ക്കാര് അധികാരമേല്‍ക്കുമ്പോള് കമ്പനി അടച്ചുപൂട്ടലിന്റെ വക്കിലെത്തിയിരുന്നു.\nതുടര്‍ന്ന് സര്‍ക്കാര് കമ്പനിയെ വീണ്ടെടുക്കാനുള്ള ശ്രമങ്ങള് നടത്തി. അതിന്റെ ഭാഗമായി കമ്പനിയുടെ പ്രവര്‍ത്തനങ്ങള് വിലയിരുത്തി നവീകരണ പ്രവര്‍ത്തനങ്ങള് ഊര്‍ജ്ജിതമാക്കി.\nഈ സര്‍ക്കാര് വന്ന ഉടനെതന്നെ രണ്ടാംഘട്ട പ്രവര്‍ത്തനമായി നോണ് ബീറ്റാലാക്ടം പ്ലാന്റ് സ്ഥാപിച്ചു. വൈവിധ്യവല്‍ക്കരണവും സാധ്യമാക്കി. കമ്പനി നഷ്ടത്തില് നിന്ന് കരകയറി ലാഭത്തിലേക്ക് ചുവടുവെച്ചു. ഇപ്പോള് 8കോടിയോളം രൂപ ലാഭത്തിലെത്തി.\nചരിത്രത്തിലാദ്യമായി 100 കോടിക്ക് മുകളില് വിറ്റുവരവ് നേടി. മൂന്നാംഘട്ട നവീകരണ പ്രവര്‍ത്തനങ്ങളുടെ ഭാഗമായാണ് പുതിയ കുത്തിവെപ്പ് മരുന്ന് നിര്‍മാണ പ്ലാന്റ് സ്ഥാപിക്കുന്നത്. കഴിഞ്ഞ നവംബറില് യന്ത്രങ്ങള് സ്ഥാപനത്തിലെത്തി പ്രവര്‍ത്തനം തുടങ്ങേണ്ടതായിരുന്നെങ്കിലും കൊവിഡ് സാഹചര്യത്തില് വൈകി. ഉടന് തന്നെ പ്ലാന്റ് കമ്മീഷന് ചെയ്ത് മരുന്ന് ഉല്‍പാദനം ആരംഭിക്കും.\nPrevious ഇന്ത്യയുടെ ലക്ഷ്യം ആഗോള വിതരണ ശൃംഖലയിലെ പ്രധാന കേന്ദ്രമാകല്: മോദി\nNext വിലക്കയറ്റ സൂചികയോട് ചേര്‍ന്ന പെന്‍ഷന് സ്‌കീമുകള് പരിഗണനയില്


Emalayalee.com - രാജി ആവശ്യപ്പെട്ട് രേഖാമൂലം കത്ത് നല്‍കണമെന്ന് ദിനേശ് ത്രിവേദി\nരാജി ആവശ്യപ്പെട്ട് രേഖാമൂലം കത്ത് നല്‍കണമെന്ന് ദിനേശ് ത്രിവേദി\nന്യൂഡല്‍ഹി: തന്റെ രാജി ആവശ്യപ്പെടുന്ന തൃണമൂല് കോണ്‍ഗ്രസ് ഇക്കാര്യം ആവശ്യപ്പെട്ട് രേഖാമൂലം കത്ത് നല്‍കണമെന്ന് കേന്ദ്രറെയില്‍വേമന്ത്രി ദിനേശ് ത്രിവേദി. പാര്‍ട്ടി നേതാവ് മമത ബാനര്‍ജി രേഖാമൂലം കത്തിലൂടെ ആവശ്യപ്പെട്ടാല് മാത്രമേ താന് രാജിവെയ്ക്കുവെന്ന് ദിനേശ് ത്രിവേദി വ്യക്തമാക്കി.\nത്രിവേദിയുടെ രാജി ആവശ്യപ്പെട്ട തൃണമൂല് എംപി കല്യാണ് ബാനര്‍ജിയോടാണ് അദ്ദേഹം ഇക്കാര്യം വ്യക്തമാക്കിയത്. രേഖാമൂലം ആവശ്യപ്പെട്ടാല് ഒന്നോ രണ്‌ടോ ദിവസങ്ങള്‍ക്കുള്ളില് രാജിവെയ്ക്കുമെന്നും ത്രിവേദി പറഞ്ഞു. റെയില്‍ബജറ്റിന് മറുപടി പറയാന് ത്രിവേദിയെ അനുവദിക്കരുതെന്ന നിലപാടിലാണ് പാര്‍ട്ടി. റെയില്‍ബജറ്റില് യാത്രക്കൂലി വര്‍ധിപ്പിച്ചതിനെ തടര്‍ന്നാണ് ത്രിവേദിയോട് രാജിവെയ്ക്കാന് തൃണമൂല് കോണ്‍ഗ്രസ് ആവശ്യപ്പെട്ടത്.


സൊമാലിയ - വിക്കിപീഡിയ\nSheikh Adan Mohamed Nur\nJune 26 & July 1 1960\n637,661 കി.m2 (246,202 ച മൈ) (42nd)\n13/കിമീ2 (33.7/ച മൈ) (198th)\n$5.26 billion (157th)\nകിഴക്കേ ആഫ്രിക്കയിൽ ആഫ്രിക്കയുടെ കൊമ്പ് എന്ന് അറിയപ്പെടുന്ന ഭൂഭാഗത്ത് സ്ഥിതിചെയ്യുന്ന രാജ്യമാണ് സൊമാലിയ. (സൊമാലി: സൂമാലിയ; അറബി: الصومال transliteration: aṣ-Ṣūmāl), ഔദ്യോഗിക നാമം: സൊമാലി റിപ്പബ്ലിക്ക് (സൊമാലി: ജംഹൂരിയാദ്ദ സൂമാലിയ, അറബി: جمهورية الصومال transliteration: Jumhūriyyat aṣ-Ṣūmāl). മുൻപ് സൊമാലി ഡെമോക്രാറ്റിക് റിപ്പബ്ലിക്ക് എന്നായിരുന്നു ഈ രാജ്യം അറിയപ്പെട്ടിരുന്നത്. ജിബൂട്ടി (വടക്കുപടിഞ്ഞാറ്), കെനിയ (തെക്കുപടിഞ്ഞാറ്), ഏദൻ ഉൾക്കടൽ, യെമെൻ (വടക്ക്), ഇന്ത്യൻ മഹാസമുദ്രം (കിഴക്ക്), എത്യോപ്യ (പടിഞ്ഞാറ്) എന്നിവയാണ് സൊമാലിയയുടെ അതിർത്തികൾ. ഇന്ന് സൊമാലി ഭരണകൂടം നാമമാത്രമായി മാത്രമേ നിലനിൽക്കുന്നുള്ളൂ. സൊമാലിയയ്ക്ക് അംഗീകരിക്കപ്പെട്ട ഒരു കേന്ദ്രഭരണകൂടമോ ഒരു സ്വതന്ത്ര രാഷ്ട്രവുമായി ബന്ധപ്പെടുത്താവുന്ന എന്തെങ്കിലും സ്വഭാവ വിശേഷങ്ങളോ ഇല്ല. ഐക്യരാഷ്ട്രസഭ അംഗീകരിച്ച, താൽക്കാലിക ഫെഡെറൽ സർക്കാർ (അടുത്തകാലം വരെ ബൈദോവ മാത്രമായിരുന്നു ഇവരുടെ ഭരണത്തിൻ കീഴിൽ), അംഗീകരിക്കപ്പെടാത്ത സൊമാലിലാന്റ്, പണ്ട്ലാന്റ്, എന്നിവയുടെ അധികാരം വെവ്വേറെ ഭരണകൂടങ്ങളുടെ കയ്യിലാണ്. 1991-ൽ സൊമാലിയയുടെ പ്രസിഡന്റ് ആയിരുന്ന മൊഹമെദ് സിയാദിനെ യുദ്ധപ്രഭുക്കൾ പുറത്താക്കിയതിൽ പിന്നെ സൊമാലിയയുടെ തലസ്ഥാനമായ മൊഗദിഷുവിൽ സ്ഥിരമായി അക്രമം അരങ്ങേറി. സൊമാലിയയിലെ അഭയാർത്ഥികളുടെ ദൈന്യതയാർന്ന ചിത്രങ്ങൾ ലോകശ്രദ്ധ ആകർഷിച്ചിരുന്നു.\nഐക്യരാഷ്ട്രസഭ, 2011 സെപ്റ്റംബർ5തിങ്കളാഴ്ച വെളിപ്പെടുത്തിയതനുസരിച്ചു ,അറുപതു വർഷത്തിനിടയിലെ ഏറ്റവും കടുത്ത ക്ഷാമം നേരിടുന്ന സൊമാലിയയിൽ 40 ലക്ഷം പേർ പട്ടിണികൊണ്ടു വലയുന്നു.. അടിയന്തര സഹായം ലഭ്യമായില്ലെങ്കിൽ ഇവിടെ ഏഴര ലക്ഷം പേർ വൈകാതെ മരിച്ചു വീഴും. എട്ട് മാസം മുമ്പ് പട്ടിണി ബാധിതരുടെ എണ്ണം 24 ലക്ഷമായിരുന്നു. പതിനായിരങ്ങൾ മരിച്ചു. അതിൽ പാതിയും കുട്ടികളാണെന്നാണ് ഐക്യരാഷ്ട്ര സഭയുടെ ഭക്ഷ്യകാർഷികസംഘടനയുടെ കണക്ക്. രാജ്യത്തെ ആറ് മേഖലകളിൽ ഭക്ഷണം തീരെയില്ലാത്ത അവസ്ഥയാണ്. അടിയന്തര സഹായം ആവശ്യമുള്ള 40 ലക്ഷം പേരിൽ 30 ലക്ഷവും രാജ്യത്തിന്റെ തെക്കൻ മേഖലയിൽ കഴിയുന്നവരാണ്. കടുത്ത വരൾച്ചയാണ് സൊമാലിയയിലെ കൊടും വറുതിക്ക് കാരണമായി ചൂണ്ടിക്കാണിക്കപ്പെടുന്നത്. അയൽരാജ്യങ്ങളായ കെനിയ, എത്യോപ്യ, എറിത്രിയ, യുഗാണ്ട എന്നിവടങ്ങളും വരൾച്ചാ ഭീഷണിയിലാണ്. 1991-മുതൽ ഭരണസ്ഥിരതയില്ലാത്തതും വിമതരും സർക്കാർ സേനയും തമ്മിലുള്ള ഒടുങ്ങാത്ത പോരാട്ടവും ക്ഷാമബാധിതമായ സൊമാലിയയിലെ ജീവിതം അരക്ഷിതമാക്കിയിരിക്കുകയാണ്.\n"https://ml.wikipedia.org/w/index.php?title=സൊമാലിയ&oldid=3534666" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:46, 11 മാർച്ച് 2021.


അഭിപ്രായങ്ങൾ നിങ്ങളുടെ ബ്ലോഗ് വായിക്കാൻ സന്ദർശകരെ നിലനിർത്തുക | Martech Zone\nഅഭിപ്രായങ്ങൾ സന്ദർശകരെ നിങ്ങളുടെ ബ്ലോഗ് വായിക്കുന്നത് തുടരുക\nചൊവ്വാ, ഫെബ്രുവരി, XX,6ശനി, ഒക്ടോബർ 29, ചൊവ്വാഴ്ച Douglas Karr\nഅവർ നിങ്ങളുടെ പേജിൽ ക്ലിക്കുചെയ്‌തു… അവർ വന്ന ബ്ലോഗ് എൻ‌ട്രി അവർ വായിച്ചു. മറ്റൊന്നും അവർക്ക് ശരിക്കും താൽപ്പര്യമില്ല. ഏതൊരു വായനക്കാരനും താൽപ്പര്യമുണ്ടായേക്കാവുന്ന രസകരമായ നിരവധി പോസ്റ്റുകൾ നിങ്ങൾക്ക് ലഭിച്ചുവെന്ന് നിങ്ങൾക്കറിയാം, എന്നാൽ 'കടന്നുപോകുന്ന' നിങ്ങളുടെ പുതിയ വായനക്കാർക്ക് അവ എങ്ങനെ കാണിക്കാൻ കഴിയും?\nഇന്ന് എനിക്ക് അതിശയകരമായ ട്രാഫിക് ലഭിച്ചു. ഞാൻ ഒരു മാക്, ഞാൻ ഒരു പിസി ആണ് ന്റെ ആദ്യ പേജിൽ ലഭിച്ചു നെറ്റ്സ്കേപ്പ് ആ ഉറവിടത്തിൽ നിന്ന് മാത്രം ആയിരത്തിലധികം ഹിറ്റുകൾ നേടി. ഇത് പോസ്റ്റുചെയ്‌തു രോമങ്ങൾ, Stumbleupon, റെഡ്ഡിറ്റ്, ഒപ്പം സന്തോഷം. നാളെ ഞാൻ നിങ്ങൾക്ക് ചില പൂർണ്ണ സ്ഥിതിവിവരക്കണക്കുകളും ഉയർന്ന അളവിലുള്ള സേവനം നൽകാനുള്ള വേർഡ്പ്രസിന്റെ കഴിവിനെക്കുറിച്ചുള്ള ഒരു റിപ്പോർട്ടും നൽകും. ഇവിടെ എന്റെ പോയിന്റ് വ്യത്യസ്തമായ ഒന്നാണ്.\nഒരു സൈറ്റ് ഓവർലേ ശരിക്കും വിശകലനം ചെയ്യാനും എന്റെ ഹോം പേജിൽ നിന്ന് ക്ലയന്റുകൾ എവിടേക്കാണ് പോകുന്നതെന്ന് കാണാനും എനിക്ക് കഴിഞ്ഞ ഉയർന്ന അളവിലുള്ള വോളിയമാണിത്. ക്ലിക്ക്-ത്രൂകളുടെ ശതമാനത്തിന്റെ വിഷ്വൽ ഇൻഡിക്കേറ്റർ നൽകുന്നതിന് നിങ്ങളുടെ വെബ് പേജിലുടനീളം ക്ലിക്കുകൾ ഗ്രാഫിക്കായി വിഭജിച്ചിരിക്കുന്ന ഒന്നാണ് സൈറ്റ് ഓവർലേ റിപ്പോർട്ട്. എന്റെ സൈഡ്‌ബാറിലെ സമീപകാല അഭിപ്രായങ്ങളെ കേന്ദ്രീകരിച്ചുള്ള ധാരാളം ക്ലിക്കുകൾ ഞാൻ ഉടനെ ശ്രദ്ധിച്ചു. എന്റെ ഹോം പേജ് സന്ദർശിക്കുന്ന 35% ആളുകൾ പേജിൽ നിന്ന് പുറത്തുകടക്കുമെന്ന് ഇത് വ്യക്തമാക്കുന്നു. എന്നിരുന്നാലും, വിസ്മയിപ്പിക്കുന്ന 52.3%aസമീപകാല അഭിപ്രായം എന്റെ സൈഡ്‌ബാറിൽ! വൗ!\nഓരോ പോസ്റ്റിനും കീഴിലുള്ള അഭിപ്രായ ലിങ്കുകളിൽ ഏകദേശം 10% ക്ലിക്കുചെയ്യുന്നു. ഇത് അത്ഭുതകരമാണ്! എന്റെ ബ്ലോഗ് എന്താണെന്ന് ഞാൻ കരുതുന്നത് പോലെ, സന്ദർശകർ എന്റെ സൈറ്റിൽ എന്താണ് അല്ലെങ്കിൽ താൽപ്പര്യമില്ലാത്തത് കാണാൻ മറ്റുള്ളവരുടെ അഭിപ്രായങ്ങളെ ശരിക്കും ആശ്രയിക്കുന്നു.\nജോലിയിൽ നിന്നുള്ള എന്റെ ഒരു സുഹൃത്ത് റാണ്ടി എന്നോട് പറഞ്ഞു, ഒരു ബ്ലോഗിൽ ഒന്നോ അതിലധികമോ അഭിപ്രായമുള്ള പോസ്റ്റുകൾ മാത്രമേ താൻ വായിച്ചിട്ടുള്ളൂ. ഇത് താൽപ്പര്യകരമാണെന്ന് ഞാൻ കരുതി, അഭിപ്രായങ്ങളുടെ എണ്ണം സൂചിപ്പിക്കുന്നതിന് ഞാൻ ആ തീമിൽ മാറ്റങ്ങൾ വരുത്തി; എന്നിരുന്നാലും, ആ മാറ്റങ്ങളുടെ യഥാർത്ഥ സ്വാധീനം അളക്കാൻ എനിക്ക് ഒരിക്കലും കഴിഞ്ഞില്ല.\nഅഭിപ്രായങ്ങൾ എത്ര പ്രധാനമാണെന്ന് ഞാൻ തെളിയിച്ചിട്ടുണ്ടെന്നും ഓരോ പോസ്റ്റിലും എത്ര അഭിപ്രായങ്ങൾ നൽകിയിട്ടുണ്ടെന്നും ഇന്ന് ഞാൻ വിശ്വസിക്കുന്നു. എൻറെ ഹോം‌പേജിൽ കൂടുതൽ പ്രവർ‌ത്തിക്കാൻ ഞാൻ ശ്രമിച്ചേക്കാം… ഒരുപക്ഷേ ഏറ്റവും കൂടുതൽ അഭിപ്രായങ്ങളുള്ള പോസ്റ്റുകളുടെ പട്ടിക. സോഷ്യൽ മീഡിയയെക്കുറിച്ചാണ് ഇത് നിങ്ങളെ കാണിക്കുന്നത് സംഭാഷണം\n. ഒരു മികച്ച വിഷയം തിരഞ്ഞെടുക്കുന്നതും നന്നായി എഴുതുന്നതും സമവാക്യത്തിന്റെ ഭാഗമാണ്, പക്ഷേ ആളുകൾ സാമൂഹ്യജീവികളാണ് - ഒപ്പം പൊതു താൽപ്പര്യമുള്ള വിഷയങ്ങളിലേക്ക് ആകർഷിക്കുക.\nശ്രദ്ധിക്കുക: ഞാൻ ഫാദർ റോബ് മാർഷിന്റെ ഓട്ടമാണ് സമീപകാല അഭിപ്രായങ്ങൾ പ്ലഗിൻ. അത് ശരിയാണ്… പിതാവ് റോബ് ഒരു റോമൻ കത്തോലിക്കാ പുരോഹിതനാണ്! പ്ലഗിനിന്റെ ശക്തിക്ക് മുകളിൽ നിന്ന് എന്തെങ്കിലും സ്വാധീനമുണ്ടെന്ന് ഞാൻ വിശ്വസിക്കുന്നില്ല, പക്ഷേ ഒരു ചെറിയ വിശ്വാസത്തെ വേദനിപ്പിക്കാൻ കഴിയില്ലെന്ന് എനിക്ക് ഉറപ്പുണ്ട്, അല്ലേ? നന്ദി, പിതാവ് റോബ്!\nടാഗുകൾ: ബ്ലോഗ് അഭിപ്രായങ്ങൾഅഭിപ്രായമിടൽഅഭിപ്രായങ്ങൾഉപയോക്താവ് സൃഷ്ടിച്ച ഉള്ളടക്കം\nവെബ് 2.0, വീഡിയോ\n2,000 ബ്ലോഗർമാർ ഗെയിമിംഗ് ടെക്നോറാറ്റി? വാഅഅഹ്!\nഫെബ്രുവരി 7, 2007 ന് 12:24 AM\nശരിയാണ്, മറ്റുള്ളവർ അഭിപ്രായമിട്ടത് വായിക്കുന്നത് എല്ലായ്പ്പോഴും രസകരമാണ്. ഒരുപക്ഷേ അതിൽ ഒരു ചർച്ച ഉൾപ്പെട്ടിരിക്കാം.\nഫെബ്രുവരി 7, 2007 ന് 3:39 AM\nഞാൻ അംഗീകരിക്കുന്നു. എന്റെ വെബ് സ്ഥിതിവിവരക്കണക്കുകളിലും ഞാൻ ഇത് ശ്രദ്ധിച്ചു. അഭിപ്രായങ്ങൾ കൂടുതൽ പ്രാധാന്യമുള്ളതാക്കാൻ എന്റെ വെബ്‌സൈറ്റ് ഡിസൈൻ കൂടുതൽ മാറ്റാൻ കഴിയുമെന്ന് ഞാൻ കരുതുന്നു, അതിനാൽ ഒരു സായാഹ്നം ചെയ്യാനുള്ള മറ്റൊരു ജോലി അതാണ്